മനുഷ്യർ, മതങ്ങൾ, ദൈവങ്ങൾ: "മയ്യത്തായ" ഡാർവിനിസം!\nഈ ഡാർവിൻ വർഷത്തിൽ ഡാർവിനെപ്പറ്റി എന്തെങ്കിലും എഴുതണം എന്നു് കരുതിയിരുന്നെങ്കിലും പല കാരണങ്ങൾ കൊണ്ടു് അതു നീണ്ടുപോയി. അപ്പോഴാണു് പരിണാമത്തെ സംബന്ധിച്ചു് ഒരു ചർച്ച നടക്കുന്നതായി വിവരം ലഭിച്ചതു്. "ചുറ്റുപാടുകൾക്കനുസരിച്ചു് ജീവികളിൽ മാറ്റം വന്നാലും അതു് ജനിതകഘടനയിൽ മാറ്റം വരാത്തിടത്തോളം അടുത്ത തലമുറയിലേക്കു് വ്യാപരിക്കില്ല" എന്നും മറ്റും അവിടെ വായിക്കേണ്ടിവന്നപ്പോൾ അവിടത്തെ ചർച്ചകളിലേക്കു് കയറേണ്ട എന്നു് കരുതി. കാരണം, അത്തരം നിലപാടുകൾ ഇന്നത്തെ അറിവിൽ പഴയതാണു്. ഒരു മത്സ്യം മൂന്നു് പ്രാവശ്യം കരയിലേക്കു് തെറിച്ചു് വീണാൽ നാലാമത്തെ പ്രാവശ്യം അതിനു് നാലു് കാലുകൾ വേണം എന്നു് പ്രകൃതി നിശ്ചയിക്കുമെന്ന രീതിയിലുള്ള വാദങ്ങളും, ആരോ കുറേ എലികളുടെ വാലു് മുറിച്ചു് 'പരീക്ഷിച്ചിട്ടും' എരണം കെട്ട എലികൾ പിന്നെയും വാലുമായി പിറവിയെടുത്തതുകൊണ്ടു് ഡാർവിനിസം അമ്പേ പരാജയം എന്നും മറ്റുമുള്ള തീർച്ചപ്പെടുത്തലുകളുമൊക്കെ ഇന്നു് ഡാർവിനിസവുമായി എന്തെങ്കിലും ബന്ധമുള്ളവർ ഉയർത്തുന്നതല്ല. വാലു് മുറിച്ച എലികൾ നഷ്ടപരിഹാരം ചോദിക്കാഞ്ഞതു് ഭാഗ്യം എന്നേ പറയാനുള്ളു.\nഒരു വിശ്വാസി ഡാർവിനിസത്തെ വിമർശിക്കുന്നതു് എന്തടിസ്ഥാനത്തിലാണെന്നു് അധികം ആലോചിക്കാതെ ആർക്കും മനസ്സിലാക്കാവുന്ന കാര്യമാണു്. അതിനുള്ള അർഹത അവനുണ്ടോ ഇല്ലയോ എന്നതു് ഇത്തരം കാര്യങ്ങൾ വിശദീകരിക്കാൻ ഡാർവിനിസത്തേക്കാൾ യോഗ്യതയുള്ളതായി അവൻ ചൂണ്ടിക്കാണിക്കുന്ന 'സിദ്ധാന്തം' ഏതാണു് എന്നതിന്റെ വെളിച്ചത്തിൽ വിലയിരുത്തേണ്ട കാര്യമാണു്. ഏതൊരു വിശ്വാസിയുടേയും 'ബദൽസിദ്ധാന്തം' അവന്റെ വേദഗ്രന്ഥമായിരിക്കും. നൂറ്റാണ്ടുകളായി സ്വന്തം വേദഗ്രന്ഥം 'വായിച്ചിട്ടും' അതിലെ എത്രയോ മണ്ടത്തരങ്ങൾ തിരിച്ചറിയാതെ, അതിന്റെ അപ്രമാദിത്വത്തിൽ വിശ്വസിക്കുകയും, മറ്റുള്ളവരെ വിശ്വസിപ്പിക്കാൻ ശ്രമിക്കുകയും ചെയ്യുന്നവർക്കു് അന്യനിലപാടുകളെ വിമർശിക്കാൻ എന്തു് യോഗ്യത? സ്വന്തവിശ്വാസങ്ങളിലെ തിരുത്തൽ വേണ്ടതായ ലളിതമായ പൊരുത്തക്കേടുകൾ പോലും കാണാൻ ശ്രമിക്കാതെ, ഡാർവിനിസത്തിലെയോ, മറ്റേതെങ്കിലും ശാസ്ത്രശാഖയിലെയോ തെറ്റുകൾ തേടാനുള്ള ശ്രമം ഒരു 'ഹിഡൻ അജണ്ട'യുടെ ഭാഗം ആവാൻ മാത്രമേ കഴിയൂ. ഒരു വിശ്വാസി എപ്പോഴും 'തുറന്ന ചർച്ചയെ' സ്വാഗതം ചെയ്യുന്നവനാണു്. സ്പർശിക്കാൻ പാടില്ലാത്ത അവന്റെ 'റ്റബൂ'വിഷയങ്ങൾ ആദ്യമേ അവൻ ബ്രാക്കറ്റിനു് പുറത്തിറക്കിയിരിക്കും എന്നുമാത്രം! അതൊഴിവാക്കിയുള്ളതാണു് 'തുറക്കൽ' എന്നതുകൊണ്ടു് അവൻ ഉദ്ദേശിക്കുന്നതു്! അതിൽ യുക്തിരഹിതമായി സാധാരണഗതിയിൽ അവൻ ഒന്നും കാണാറുമില്ല.\nസ്വന്തം മുറ്റമോ അതോ അയൽവാസിയുടെ മുറ്റമോ മനുഷ്യർ ആദ്യം അടിച്ചുവാരേണ്ടതു്? അതുകൊണ്ടു് എന്റെ അഭിപ്രായത്തിൽ, 'വെറും' മനുഷ്യനായ ഡാർവിന്റെ പരിണാമസിദ്ധാന്തത്തെ വിമർശിക്കുന്നതിനു് മുൻപു്, കോടിക്കണക്കിനു് മനുഷ്യർ നൂറ്റാണ്ടുകളായി നിത്യേന ആവർത്തിക്കാൻ നിർബന്ധിതരാക്കപ്പെടുന്ന 'ഒറിജിനൽ' ദൈവത്തിന്റെ വചനങ്ങളിലെ വിഡ്ഢിത്തങ്ങൾ മനസ്സിലാക്കി മനുഷ്യരോടു് മാപ്പു് പറയുകയാണു് ആത്മാർത്ഥതയുടെ ഒരംശമെങ്കിലും തൊട്ടുതീണ്ടിയിട്ടുള്ള 'മതപണ്ഡിതന്മാർ' ആദ്യം ചെയ്യേണ്ടതു്. ആ മണ്ടത്തരങ്ങളുടെ ഒരു ചെറിയ അംശം വേണമെന്നുണ്ടെങ്കിൽ എന്റെ ഈ പോസ്റ്റും അതിലെ കമന്റുകളും കാണുക. പോരെങ്കിൽ, എന്റെ ബ്ലോഗുകളിൽ ഒരു നല്ല പങ്കും പൊതുവേ അത്തരം ഉദാഹരണങ്ങളിലേക്കു് വിരൽ ചൂണ്ടുന്നവയുമാണു്.\nചന്ദ്രനിൽ വൃദ്ധിക്ഷയങ്ങൾ ഉണ്ടാവുന്നതു് ഏതോ അറബികൾക്കു് ഹജ്ജിനു് പോകേണ്ട സമയമായി എന്നറിയിക്കാനായി അല്ലാഹു ഉണ്ടാക്കിവച്ചിരിക്കുന്ന ഒരു 'ആകാശടൈംപീസ്' ആണെന്നു് ആയിരത്തഞ്ഞൂറു് വർഷം മുൻപു് ആരോ എഴുതിപ്പിടിപ്പിച്ചതു് ഇന്നും വിശ്വസിക്കുന്ന 'പണ്ഡിതശിരോമണികൾ' ആയിരം കാതം അകന്നു് നിൽക്കേണ്ട ഒരു ലോകമാണു് ശാസ്ത്രത്തിന്റേതു്. ശാസ്ത്രത്തെ 'ചാത്രം ചാത്രം' എന്നു് പരിഹസിക്കുന്നവർ ആദ്യം ചെയ്യേണ്ടതു് അവരുടെ ദൈനംദിന ജീവിതത്തിൽ നിന്നും ശാസ്ത്രവുമായി ബന്ധപ്പെട്ട എല്ലാ ഘടകങ്ങളും ഉപകരണങ്ങളും ഒഴിവാക്കുകയാണു്. അങ്ങനെ ചെയ്താൽ, ഒട്ടകപ്പാലും 'ഈച്ചപ്പഴവും' അല്ലാതെ കൂടുതലൊന്നും ബാക്കിവരാൻ വഴിയില്ല. അറബികളെ കോടീശ്വരന്മാരാക്കാൻ അല്ലാഹു അവരുടെ മണൽക്കാട്ടിനടിയിലേക്കു് 'സ്വർഗ്ഗത്തിൽനിന്നും' ഓയിൽ പമ്പു് ചെയ്തു കൊടുത്തു. പക്ഷേ, ഓയിൽ കൊണ്ടു് പെട്രോളും, ഡീസലും, പ്ലാസ്റ്റിക്കും, മറ്റു് ബൈപ്രോഡക്റ്റ്‌സുമൊക്കെ ഉണ്ടാക്കുന്നതെങ്ങനെയെന്നു് ദൈവം വെളിപ്പെടുത്തിക്കൊടുക്കാഞ്ഞതുകൊണ്ടു് അവർ അതു് നിസ്സാരവിലക്കു് സായിപ്പിനു് വിറ്റു് പെട്രോഡോളർ സമ്പാദിക്കുന്നു. സായിപ്പു് അതു് സംസ്കരിച്ചു് വ്യത്യസ്ത ഉത്പന്നങ്ങളുണ്ടാക്കി പതിന്മടങ്ങു് വിലക്കു് അറബികൾക്കടക്കം ലോകം മുഴുവൻ വിറ്റു് പണം കൊയ്യുന്നു. പോരെങ്കിൽ, ആധുനികമാതൃകയിൽ പള്ളികൾ പണിയേണ്ടതു് എങ്ങനെയെന്നും, ഒട്ടകങ്ങൾക്കു് എയർക്കണ്ടീഷൻഡ് തൊഴുത്തുകൾ നിർമ്മിക്കേണ്ടതിന്റെ ആവശ്യകതയുമൊക്കെ പറഞ്ഞുപിടിപ്പിച്ചും, അതിന്റെയൊക്കെ പ്ലാനിംഗിന്റേയും, നടത്തിപ്പിന്റേയും ഉത്തരവാദിത്വങ്ങൾ ഏറ്റെടുത്തും സായിപ്പു് അറബിക്കു് കൊടുത്ത പെട്രോ ഡോളർ ഒന്നിനു് പത്തെന്ന രീതിയിൽ തിരിച്ചു് പിടിക്കുന്നു. അറബികളുടെ ശാസ്ത്രബോധവും വിശ്വാസവും! വാക്കും പ്രവൃത്തിയും! ഇരട്ടത്താപ്പിന്റെ ഉസ്താദുമാർ!\nബുദ്ധിപൂർവ്വം ചിന്തിക്കാനുള്ള ശേഷി കൈവന്ന കാലം മുതൽ ആരംഭിച്ചതാണു് മനുഷ്യൻ എവിടെനിന്നു് വരുന്നു, എവിടേക്കു് പോകുന്നു മുതലായ കാര്യങ്ങളെപ്പറ്റിയുള്ള അവന്റെ ഉത്ക്കണ്ഠ. അത്തരം ചോദ്യങ്ങളുടെ മറുപടി കണ്ടെത്താൻ രണ്ടു് വഴികളുണ്ടു്. ഒന്നു് വളരെ എളുപ്പമാണു്: ഞാനും പ്രപഞ്ചവും എനിക്കു് അറിയാവുന്നതും അറിയാൻ പാടില്ലാത്തതുമായ മറ്റെല്ലാ കാര്യങ്ങളും ഒരു ദൈവത്തിന്റെ സൃഷ്ടിയാണു്. 'ഞാൻ' പക്ഷേ, ഇത്തിരി വലിയ ഒരു വേന്ദ്രൻ ആയതുകൊണ്ടു് എനിക്കു് വേണ്ടിയാണു് 'ഉപ്പുപ്പാ ദൈവം' ഇക്കണ്ട സകല സാമാനങ്ങളും ഉണ്ടാക്കി വച്ചിരിക്കുന്നതു്. അവസാനം ഞാൻ ഉപ്പുപ്പായുടെ അടുത്തു് തിരിച്ചു് ചെല്ലണമെന്നതാണു് അവന്റെ ആഗ്രഹം. പക്ഷേ, അതങ്ങനെ 'നുൾ ടാരിഫിൽ' ലഭിക്കുന്ന കാര്യമല്ല. അതിനു് ഞാൻ ഇടക്കിടെ കയ്യും കാലുമൊക്കെ കഴുകി ചില മന്ത്രങ്ങൾ ജപിച്ചിരിക്കണം, ചില സർക്കസുകൾ കാണിച്ചിരിക്കണം, ദൈവത്തിന്റെ എല്ലാ നിർദ്ദേശങ്ങളും അക്ഷരം പ്രതി പാലിച്ചിരിക്കണം. ഇത്രയും കാര്യങ്ങൾ ചെയ്താൽ ചത്തുകഴിയുമ്പോൾ സ്വർഗ്ഗം എന്റെ സ്വന്തം! ഇതൊക്കെ അറിയാനും അനുവർത്തിക്കാനും പള്ളിക്കൂടത്തിൽ പോവുകയോ പഠിക്കുകയോ ഒന്നും വേണ്ടതാനും. ഇനി, അതിനു് തെളിവു് വേണമെന്നാണെങ്കിൽ ഏതെങ്കിലും ഒരു പുണ്യസ്ഥലത്തു് പോയി അവിടെ വരുന്നവരെയും അവരുടെ ചേഷ്ടകളും അൽപം മാറിനിന്നു് നിഷ്പക്ഷമായി വീക്ഷിച്ചാൽ മതി. ഭക്തിയുടെ പശ്ചാത്തലത്തിൽ നിന്നും ഓരോന്നായി വേർപെടുത്തി വീക്ഷിച്ചാൽ അപസ്മാരരോഗത്തിന്റെ ഗോഷ്ടികളോ എന്നു് സംശയം തോന്നുന്ന തരത്തിലുള്ള ആംഗ്യങ്ങളും, ചുവടുവയ്പുകളും, പിറുപിറുക്കലുക്കളും! ദൈവം വളരെ 'കരുണാനിധി' ആയതിനാൽ മോക്ഷം നേടാൻ ആവശ്യമായ ഇത്തരം നടപടിക്രമങ്ങൾ ഏതെങ്കിലും വനത്തിലോ മരുഭൂമിയിലോ ഗുഹയിലോ മറ്റോ പോയി അവിടെ ഒറ്റക്കിരിക്കുന്ന ആർക്കെങ്കിലും 'വെളിപ്പെടുത്തി' കൊടുക്കും. എല്ലാവരേയും 'ആളാം വീതം' കണ്ടു് വിവരമറിയിക്കുക എന്നൊക്കെപ്പറഞ്ഞാൽ അതു് ദൈവത്തിനായാലും പറ്റുന്ന കാര്യമല്ലല്ലോ. പോരെങ്കിൽ, ദൈവം ഒരു ഏകാന്തപഥികനാണു്. കേരളരാഷ്ട്രീയത്തിൽ വേണ്ടത്ര പരിശീലനം ലഭിച്ചിട്ടില്ലാത്തതിനാലാവാം അദ്ദേഹം വൻപിച്ച ജനക്കൂട്ടത്തെ അഭിസംബോധന ചെയ്തു് സംസാരിക്കാറില്ല. ഒളിഞ്ഞും മറഞ്ഞുമുള്ള അധോലോകരീതിയാണു് ദൈവത്തിനു് കൂടുതൽ പഥ്യം.\nഅസ്തിത്വസംബന്ധമായ പ്രശ്നങ്ങളുടെ മറുപടി തേടുന്നവർ സ്വീകരിക്കുന്ന മറ്റൊരു വഴിയുണ്ടു്. അതു് ഇത്തിരി കഠിനവും അദ്ധ്വാനഭാരം ഏറിയതുമാണു്. ഗുഹയിൽ ഒളിച്ചിരിക്കാതെ ലോകത്തിലേക്കു് ഇറങ്ങിച്ചെന്നു് പ്രപഞ്ചപ്രതിഭാസങ്ങളെ നിരീക്ഷിക്കുകയും ആവർത്തിച്ചു് പരീക്ഷണവിധേയമാക്കുകയും അതുവഴി യുക്തിസഹമായ ഒരു നിഗമനത്തിൽ എത്തിച്ചേരുകയുമാണു് ആ മാർഗ്ഗം. അതാണു് പൊതുവേ ശാസ്ത്രജ്ഞർ സ്വീകരിക്കുന്ന രീതി. ആ ലോകത്തിൽ ദൈവത്തേപ്പോലെ ഒളിക്കലും മറയ്ക്കലുമില്ല. പറയുന്ന വസ്തുതകൾ നേരോ നുണയോ എന്നു് ആർക്കും സ്വയം പരീക്ഷിച്ചു് ബോദ്ധ്യപ്പെടുന്നതിനു് അവിടെ തടസ്സമൊന്നുമില്ല. ആരെങ്കിലും പറഞ്ഞതായി പറയുന്ന കാര്യങ്ങൾ കണ്ണുമടച്ചു് ഏറ്റെടുക്കാനുള്ള മടി, അഥവാ, ഒരു പങ്കു് ആരോഗ്യപൂർവ്വമുള്ള സന്ദേഹം, അതു് ബുദ്ധിയുടെ ലക്ഷണമാണു്. പരിണാമസിദ്ധാന്തത്തിൽ എത്തിച്ചേരാൻ ചാൾസ് ഡാർവിൻ സ്വീകരിച്ച രീതിയും മറ്റൊന്നായിരുന്നില്ല.\nനമ്മുടെ കാഴ്ചപ്പാടിൽ ലോകം വർണ്ണശബളമാണു്. ജൈവലോകം വൈവിധ്യമാർന്നതാണു്. ഡാർവിന്റെ ഇവൊല്യൂഷൻ പ്രകാരം നാചുറൽ സെലക്ഷൻ വഴി ചുറ്റുപാടുകളുമായി ഏറ്റവും കൂടുതൽ പൊരുത്തപ്പെട്ടു് പോകാൻ കഴിയുന്ന ജൈവഇനങ്ങൾക്കു് തുടർന്നു് നിലനിൽക്കാൻ കഴിയുന്നു, അല്ലാത്തവ കാലക്രമേണ നശിക്കുന്നു. ഇതു് ജന്തുലോകത്തെ മാത്രം ബാധിക്കുന്ന ഒരു കാര്യമായിരുന്നെങ്കിൽ അതു് ഒരുപറ്റം വിദഗ്ദ്ധരുടെ പ്രശ്നമായി ഒരുപക്ഷേ ഒതുങ്ങിയേനെ. പക്ഷേ, ഈ സ്കീമിൽ സ്വാഭാവികമായും മനുഷ്യനും പെടും എന്നു് വന്നതോടെ സഭ ഡാർവിനെതിരെ പടവാളെടുത്തു. പല മതവിശ്വാസികളുടെയും ദൃഷ്ടിയിൽ ഡാർവിൻ ചെകുത്താന്റെ സന്തതിയാണു്. പക്ഷേ, മനുഷ്യജീവിതത്തിന്റെ ഭാവിയെ മൗലികമായി മാറ്റിമറിക്കാൻ സാദ്ധ്യതയുള്ള വിവിധ മേഖലകളിൽ പ്രവർത്തിക്കുന്നവർക്കു് പ്രചോദനവും വഴികാട്ടിയുമായി ചാൾസ് ഡാർവിൻ ഇന്നും നിലകൊള്ളുന്നു. epigenetics, cloning, stem cell research, artificial intelligence, robotics മുതലായ ശാസ്ത്രമേഖലകളിലെല്ലം കൂടിയോ കുറഞ്ഞോ ഡാർവിന്റെ വിരലടയാളങ്ങൾ ഉണ്ടു്. അവയെപ്പറ്റിയെല്ലാമുള്ള പഠനങ്ങൾ ഇപ്പോഴും ആരംഭദശയിലുമാണു്. പരീക്ഷണങ്ങളിലൂടെയും നിരീക്ഷണങ്ങളിലൂടെയും സംശയരഹിതമായി തെളിയിക്കപ്പെടുന്ന സത്യങ്ങൾ അനുസ്യൂതം മുന്നോട്ടു് പോയിക്കൊണ്ടിരിക്കും. 'നിത്യസത്യത്തിന്റെ' പ്രതിനിധികൾ ആ യാത്രയുടെ നേട്ടങ്ങൾ അനുഭവിച്ചുകൊണ്ടുതന്നെ പിന്നിൽനിന്നും കുരച്ചുകൊണ്ടിരിക്കും. അതും ഒരുതരം 'survival of the fittest' ആവാം!\nചെറിയ തോതിൽ അവയിലേക്കു് കടക്കണമെന്നു് കരുതുന്നു. പക്ഷേ, അതിനു് മുൻപു്: ആരായിരുന്നു ചാൾസ് ഡാർവിൻ? ഒരു ലഘുവിവരണം അടുത്തതിൽ\nമത്തായി, August 31, 2009 at 10:27 PM\nഡാര്‍വിനിസം എന്ന പ്രയോഗത്തില് നിന്നു തന്നെ അതിനെ പൊളിച്ചടുക്കാനിറങ്ങിയിരിക്കുന്നവന് വായിച്ചതേതു പൊത്തകമാണെന്നു മനസിലാകും, പിന്നെന്തു മറുപടി. (ഒരു യുക്തിയുമില്ലാതെ വിശ്വസിക്കാന് ഡാര്‍വിനിസം എന്താ മതമാണോ എന്നൊക്കെ ചില വിശ്വാസികള് ചോദിക്കുന്നു!) അടുത്ത ഭാഗങ്ങള് എഴുതുമ്പോള്, ഇപ്പൊ കൊരങ്ങന്റെ വാലെന്താമുറിയാത്തെ? എന്നു ചോദിക്കുന്ന ശുദ്ധാത്മാക്കളെ പ്രത്യേകം പരിഗണിക്കുക.\nഅനിൽ@ബ്ലൊഗ്, August 31, 2009 at 10:30 PM\nഇതു വായിക്കുന്നതില് സന്തോഷമുണ്ട്.\nദൈവവേലക്കാരാണ് പൊതുവെ പരിണാമ സിദ്ധാന്തത്തെ എതിര്‍ക്കാന് മുന്‍പന്തിയില് നില്‍ക്കാറ്. ഇന്റ്റര്‍നെറ്റിന്റെ ലോകത്തില് തന്നെ ഇത്തരം സൈറ്റുകളും വീഡിയോകളും സര്‍വ്വ സാധാരണമാണ്.വീഡിയോ സീഡികളും ലഭ്യമാണ്. ഞാന് പങ്കെടുത്ത ഒരു ക്ലാസ്സില് രണ്ട് മണിക്കൂര് നീണ്ട ഒരു വീഡിയോ ക്ലാസ്സ് ഉണ്ടായിരുന്നു, എങ്ങിനെ ഡാര്‍വിന് തെറ്റാവുന്നു, മിസ്സിങ് ലിങ്ക്കള് ഏതൊക്കെയാണ് എന്നൊക്കെയായിരുന്നു പ്രതിപാദ്യ വിഷയം. മലയാളം ബ്ലോഗില് വളരെ അധികമില്ലെങ്കിലും ഇടക്കിടെ ഇത്തരം ചര്‍ച്ചകള് പൊട്ടിപ്പുറപ്പെടും.പുതിയ ദൈവദാസന്മാരാരെലും ബ്ലോഗില് വരുന്നത് നാം അറിയുന്നത് അങ്ങിനെയാണ്. എന്നാല് താന് തികഞ്ഞ സ്വതന്ത്രചിന്തയെ അടിസ്ഥാനമാക്കിയാ ഈ വിശകലനത്തിനു തുനിയുന്നതെന്ന് ബ്ലോഗുടമ ആണയിടുമ്പോള് അങ്ങിനെ അല്ല എന്ന് തോന്നുന്നവരെയെങ്കിലും നാം അവിടെ ചര്‍ച്ചയില് പങ്കെടുത്തേ പറ്റൂ.ഇനി പരിണാമ സിദ്ധാന്തത്തെ അമ്പേ മാറ്റിയെഴുതാന് പോന്ന വല്ലതും ഉണ്ടാവില്ലെന്ന് ആരുകണ്ടു?\nമലയാളിയുടെ തലയാണ്, വെറും വാക്കാവാന് സാദ്ധ്യത ഇല്ല.\nഎന്തായാലും മാഷിന്റെ തുടര് പോസ്റ്റുകള് ഈ വിഷയത്തില് കൂടുതല് വെളിച്ചം വീഴ്ത്തട്ടെ എന്ന് ആശിക്കുകയാണ്.\nഅനിൽ@ബ്ലൊഗ്, August 31, 2009 at 10:31 PM\nചാണക്യന്, September 1, 2009 at 12:01 AM\nദൈവദാസന്മാർ ഡാർ‌വിനിസം തെറ്റാണെന്ന് തെളിയിക്കാൻ ശ്രമിക്കുന്നതിനേക്കാൾ ഗുണകരം ദൈവം ഉണ്ടെന്ന് തെളിയിക്കുന്നതല്ലെ.....:):)\nസത്യാന്വേഷി, September 1, 2009 at 2:10 AM\nചിന്തനീയമായ പോസ്റ്റുകളാണു താങ്കളുടേത്. ഡാർവിവിസവും ‘ശാസ്ത്രീയ’ സൃഷ്ടിവാദവും അടുത്ത പോസ്റ്റുകളിൽ വിശദമായി പരിശോധിക്കണമെന്ന് അഭ്യർഥിക്കുന്നു. ആശംസകൾ\nതാരകൻ, September 1, 2009 at 5:12 AM\nതാങ്കളോട് നൂറ് ശതമാനവും യോജിക്കുന്നു.ഒരു പക്ഷെ ഇവർ അടുത്തത് ഗലീലിയോ ന്യൂട്ടൺ ഐൻസ്റ്റീൻ മുതലായവരെയായിരിക്കും പിടികൂടുന്നത്.ഭൂമി കറങ്ങുന്നുണ്ടെങ്കിൽ എന്തുകൊണ്ട് മനുഷ്യനു തല കറങ്ങുന്നില്ല..! ആകർഷിക്കുന്നുണ്ടെങ്കിൽ മേഘങ്ങൾ എന്തുകൊണ്ട് താഴോട്ട് വീഴുന്നില്ല..ഏതുവിധത്തിലുള്ള ന്യായവാദങ്ങളും പ്രതീക്ഷിക്കാവുന്നതാണ്\nഉസ്മാനിക്ക, September 1, 2009 at 7:20 AM\nഎലിയുടെ വാലു മുറിയാത്തതിനേയും കണ്ണിനുള്ളിൽ തലകുത്തി കാണുന്നതിനേയും ഉയർത്തിക്കാട്ടി വാദിക്കുന്നവരോട് ഇതൊന്നും പറഞ്ഞിട്ട് കാര്യമില്ലെന്ന് തോന്നുന്നു.\n"ശാസ്ത്രത്തെ 'ചാത്രം ചാത്രം' എന്നു് പരിഹസിക്കുന്നവർ ആദ്യം ചെയ്യേണ്ടതു് അവരുടെ ദൈനംദിന ജീവിതത്തിൽ നിന്നും ശാസ്ത്രവുമായി ബന്ധപ്പെട്ട എല്ലാ ഘടകങ്ങളും ഉപകരണങ്ങളും ഒഴിവാക്കുകയാണു്. അങ്ങനെ ചെയ്താൽ, ഒട്ടകപ്പാലും 'ഈച്ചപ്പഴവും' അല്ലാതെ കൂടുതലൊന്നും ബാക്കിവരാൻ വഴിയില്ല."\nഈ പറഞ്ഞതിനെ ബൂലോകത്തിലെ പുതിയ ചില മത പണ്ഡിത ശ്രേഷ്ഠന്മാർ എങ്ങനെ ഖണ്ഡിക്കുമെന്നറിയാൻ താല്പര്യമുണ്ട്.\nബിജു ചന്ദ്രന്, September 1, 2009 at 10:47 AM\nവളരെ താല്‍പ്പര്യമുള്ള വിഷയം. ഓഫീസിലിരുന്നാണ് വായിച്ചത്, അക്ഷമ കാരണം. തുടര് ലേഖനങ്ങള്‍ക്കായി കാത്തിരിക്കുന്നു. ഡാർവിനിസത്തിന് ശവപ്പെട്ടി പണിതു കാത്തിരിക്കുന്ന ചിലരെ ഇവിടെ കണ്ടുമുട്ടാമെന്നു പ്രതീക്ഷിക്കുന്നു.\nബിജു ചന്ദ്രന്, September 1, 2009 at 11:55 AM\nകുറിഞ്ഞിയില് ഈ വിഷയത്തില് ഒരു പുതിയ പോസ്റ്റ്, see the link http://kurinjionline.blogspot.com/\nസി.കെ.ബാബു, September 1, 2009 at 12:58 PM\nവായിച്ചു് അഭിപ്രായമറിയിച്ചതിനു് എല്ലാവർക്കും വളരെ നന്ദി.\nZebu Bull::മാണിക്കന്, September 1, 2009 at 2:26 PM\nഞാന് ഏറ്റവും ഇഷ്ടത്തോടെ വായിക്കുന്ന ഒരു ബ്ലോഗാണിത്. ഇത്ര മനോഹരമായും, ലളിതമായും ശാസ്ത്രവിരോധികളുടെ വാദങ്ങള് അരിഞ്ഞിടാന് ബാബുവിനു മാത്രമേ കഴിയൂ. പക്ഷേ എത്ര തവണ അരിഞ്ഞിട്ടാലും വീണ്ടും കമന്റുകളായും, പോസ്റ്റുകളായും ആ വാലുകള് വീണ്ടും പ്രത്യക്ഷപ്പെടുമെന്നതു സത്യം. കാരണം ജനറ്റിക്സാണല്ലോ അവരുടെയെല്ലാം ഐച്ഛികവിഷയം ;-)\nഅടുത്ത ലക്കങ്ങള്‍ക്കായി കാത്തിരിക്കുന്നു.\n- സാഗര് : Sagar -, September 1, 2009 at 4:46 PM\nവളരെ നല്ല തീരുമാനം.. കാത്തിരിക്കുന്നു....\nഎന്തും പൊളിച്ചടുക്കുന്ന ആളുകള് ഇറങ്ങിയിട്ടുണ്ടല്ലോ... അവര്‍ക്ക് "ശാസ്ത്രം പൊളിച്ച് കൊടുക്കപ്പെടും" എന്നൊരു ബോര്‍ഡ് കൂടെ ഒണ്ടാരുന്നെല് കൊള്ളാരുന്നു..\nഇതൊക്കെ കണ്ടിട്ട് എനിക്ക് ഒരു പൊസ്റ്റിടാന് കൈകള് തരിക്കുവാ.. പക്ഷെ എന്ത് ചെയ്യാന്.. ബ്ളോഗും കൊണ്ടിരുന്നാല് അന്നം മുട്ടും... ഇതൊക്കെ വായിക്കാന് തന്നെ സമയമില്ല.. :(\nമുക്കുവന്, September 1, 2009 at 5:00 PM\nയൂടൂബില് ഒരു ചര്‍ച്ച കണ്ടിരുന്നു... അതിന്റെ ലിങ്ക് കൂട്ടി ദേ ഇവിടെ പോസ്റ്റി...\nsuraj::സൂരജ്, September 1, 2009 at 5:26 PM\nമന്ദബുദ്ധികള്‍ക്കൊരു ഉണര്‍ത്തുപാട്ട് എന്നായിരുന്നു ലേബലില് വേണ്ടീര്‍ന്നത് ;)\nജനറ്റിക്സ് പഠിച്ച് പഠിച്ച് പരിണാമനിയമങ്ങളൊക്കെ തെറ്റാണെന്ന് കണ്ടാല് ഉടന് പോയി തുറന്ന് നോക്കേണ്ടത് “ഗ്രന്ധം” ആണല്ലോ. അതേല്പറഞ്ഞിട്ടുണ്ടെങ്കില് പിന്നെ അപ്പീലില്ലാ !\nഅങ്ങനെ “ഗ്രന്ധം” നോക്കി നോക്കിയാണല്ലോ ബീഡിലും ടാറ്റവും കോണ്‍ബര്‍ഗും ഖൊറാനയും മുതല് ക്രിക്കും വാട്സനും ക്രെയ്ഗ് വെന്ററും വരെയുള്ള മഹാരഥികള് ജനിതകാശാസ്ത്രത്തെ ഇത്രകണ്ട് പുരോഗമിപ്പിച്ചത്.\nഇതേ വണ്ടിയില് കെട്ടാന് പറ്റിയ വിദ്വാന്മാരുതന്നെ ജനറ്റിക്സും ഭ്രൂണചാത്രവുമൊക്കെ “ഞമ്മന്റ ഗ്രന്ധത്തിലുണ്ട്” എന്ന് വേറെ ചെലേടത്ത് ചെലയ്ക്കുന്നതും നല്ല കാഴ്ചയാണ്.\nഎതായാലും പോസ്റ്റ് കലക്കി മാഷേ. സീരീസായതും വളരെ നന്നായി. ബാക്കി പോരട്ടും.\ncALviN::കാല്‍വിന്, September 1, 2009 at 5:29 PM\nശാസ്ത്രമെന്നാൽ വിശ്വാസവും ഡാർവിനും ഐൻ‌സ്റ്റീനും ഒക്കെ പ്രവാചകന്മാരും ഒറിജിൻ ഓഫ് സ്പീഷീസും പ്രിൻ‌കിപ്പിയ മാത്തമറ്റിക്കയും ഒക്കെ വിശുദ്ധഗ്രന്ഥങ്ങളുമാണെന്ന് രീതിയിൽ ചിത്രീകരിച്ച് “നിങ്ങൾ പരിണാമത്തിൽ വിശ്വസിച്ചോളൂ, അതു നിങ്ങടെ അവകാശമാണ് ഞങ്ങൾ ഞങ്ങടെ വിശ്വാസത്തിൽ ഉറച്ച് നിൽക്കുന്ന പോലെ” എന്നതാണ് മതവാദികളുടെ ഇപ്പൊഴത്തെ നിലപാട്.\nനല്ല ബെസ്റ്റ് ഐഡിയ. ഏതായാലും നമ്മുടെ വിദ്യാഭാസരീതികളും ഇവാല്യേഷൻ മെത്തേഡ്സും ഒക്കെ പൊളിച്ചെഴുതേണ്ട സമയം അതിക്രമിച്ചിരിക്കുന്നു. പരീക്ഷണ-നിരീക്ഷണ-നിഗമനം എന്നതാണ് ശാസ്ത്രത്തിന്റെ രീതി അല്ലാതെ ദൈവം വന്നരുളിച്ചെയ്തെന്ന് വിശുദ്ധഗ്രന്ഥങ്ങൾ അവകാശപ്പെടുന്ന കാര്യങ്ങളെ കണ്ണടച്ച് വിശ്വസിക്കലല്ല എന്നെങ്കിലും മനസിലാക്കാൻ ഉള്ള ശാസ്ത്രബോധമുള്ളവർക്കേ ബിരുദം ഒക്കെ കൈ‌യിൽ കൊടുക്കാവൂ എന്നെങ്കിലും നിയമം ഉണ്ടാക്കണം. ജെനിറ്റിക്സിലൊക്കെ ബിരുദം കൈയിൽ കൊടുക്കണമെങ്കിൽ മിനിമം പരിണാമസിദ്ധാന്തത്തിന്റെ കാതൽ എങ്കിലും മനസിലാക്കിയിരിക്കണം.\nവ്യക്തതയുള്ള ലേഖനത്തിന് അഭിനന്ദനങ്ങൾ\nപരിമാണം, September 1, 2009 at 6:46 PM\nFaizal Kondotty, September 1, 2009 at 7:49 PM\n"ചുറ്റുപാടുകൾക്കനുസരിച്ചു് ജീവികളിൽ മാറ്റം വന്നാലും അതു് ജനിതകഘടനയിൽ മാറ്റം വരാത്തിടത്തോളം അടുത്ത തലമുറയിലേക്കു് വ്യാപരിക്കില്ല" എന്നും മറ്റും അവിടെ വായിക്കേണ്ടിവന്നപ്പോൾ അവിടത്തെ ചർച്ചകളിലേക്കു് കയറേണ്ട എന്നു് കരുതി.\nസി കെ യുടെ ലേഖങ്ങള് എല്ലാം ആസ്വദിച്ചു വായിക്കുന്ന ഒരാളാണ് ഞാന് .പക്ഷെ ഈ ലേഖനം എന്തോ ഒരു തരം ശക്തി പോരാത്ത പോലെ .. സാരമില്ല എനിക്ക് തോന്നിയതാവാം , അല്ലെങ്കില് അടുത്തതില് അല്പം കൂടി നന്നാക്കൂ ..പക്ഷെ ഒരു ചെറിയ സംശയം ചോദിക്കാമോ ആവോ ?\nFaizal Kondotty, September 1, 2009 at 7:52 PM\nFaizal Kondotty, September 1, 2009 at 7:59 PM\nശാസ്ത്രത്തിന്റെ കുത്തക മൊത്തമായി അങ്ങ് എടുത്തു അട്ടത്തു വക്കാതെ കുറച്ചു ഇതിനു വേണ്ടി പണിയെടുത്ത ചില പാവങ്ങള്ക്ക് കൂടി നല്കാന് ദയവു കാണിക്കൂ .. ആല്ക്കമിയുടെ ആളുകള്ക്ക് , അല്ലങ്കില് ഇബ്നു സീനയ്ക്ക് (അവിസെന്ന) , അങ്ങിനെ അങ്ങിനെ നിരവധി ..workers ഫോറത്തിലെ ഈ പോസ്റ്റ് വായിച്ചാല് മതി , വായിക്കാന് സമയം ഇല്ലാത്തവര്ക്ക് ഒരു ചെറിയ ചെറി പിക്കിംഗ് . (ഇത് എഴുതിയ ആള് യുക്തിവാദി ആണെങ്കിലും മാന്യനാണ് )\n"വൈദ്യശാസ്ത്രം, തത്ത്വചിന്ത, ജ്യോതിശ്ശാസ്ത്രം, ഭൂമിശാസ്ത്രം, ഗണിതം എന്നീ വിജ്ഞാനശാഖകളില് ഇസ്ലാമികലോകം നല്കിയ സംഭാവനകള് പോലെ തന്നെ പ്രധാനപ്പെട്ടതാണ് രസതന്ത്രത്തിന് നല്കിയതും".\n"യൂറോപ്പില് നവോത്ഥാനം ഉണ്ടായത് ഇസ്ലാം ലോകത്തിനു നല്കിയ ജ്ഞാനോദയംമൂലമാണെന്ന് മനുഷ്യസമൂഹത്തിന്റെ വിജ്ഞാന വര്ധനവിന്റെ ചരിത്രം വസ്തുനിഷ്ഠമായി പരിശോധിച്ചാല് മനസ്സിലാകും."\nവീണ്ടും താങ്കളുടെ പോസ്റ്റില് നിന്നും\nFaizal Kondotty, September 1, 2009 at 8:26 PM\n"ശാസ്ത്രത്തെ 'ചാത്രം ചാത്രം' എന്നു് പരിഹസിക്കുന്നവർ ...... ......ഒട്ടകപ്പാലും 'ഈച്ചപ്പഴവും' അല്ലാതെ കൂടുതലൊന്നും ബാക്കിവരാൻ വഴിയില്ല."\nഉസ്മാനിക്ക , താങ്കളുടെ അറിവിലേക്കായി workers ഫോറത്തിലെ പ്രസ്തുത ലേഖനത്തില് നിന്നും ഒരല്പം കൂടി , അത് എഴുതിയ ആള് സ്വയം ഒരു Marxist ആണെന്ന് പറയുന്നു കൂടാത്ത ഒരു യുക്തിവാദി കൂടിയാണ് എന്നാണു മനസ്സിലാകുന്നത് )..ഏതായാലും ആ ലേഖനത്തില് നിന്നും ..\nഇതിനെ സി കെ നിഷേധിക്കില്ലെന്നറിയാം കാരണം സി കെ കുറെയൊക്കെ ചരിത്രത്തോട് നീതി പുലര്‍ത്താന് ശ്രമിക്കുന്ന ആളാണ് എന്നാണു എന്റെ ഇത് വരെയുള്ള അനുഭവം ..\nസി കെ , തിരക്കൊന്നു കഴിയട്ടെ ..ലിങ്ക് കൊടുത്ത ആ പോസ്റ്റില് നമുക്ക് ഒരിക്കല് കൂടി കാണണം , വിരോധം ഇല്ലെങ്കില്\nസി.കെ.ബാബു, September 1, 2009 at 9:05 PM\nഡാർവിനെ തിരുത്തുന്നതിനു് മുൻപു് ആദ്യം മുഹമ്മദിനെ, അഥവാ, ഖുർആനെ തിരുത്തു്. തിരുത്തേണ്ടതിന്റെ വളരെ ചെറിയ ഒരംശം മുകളിലെ എന്റെ പോസ്റ്റിൽ നൽകിയ ലിങ്കിൽ ക്ലിക്കിയാൽ കിട്ടും. ഒരു തുടക്കത്തിനു് അതു് മതി. അതു് കഴിയുമ്പോൾ ബാക്കി.\nഫൈസലിനു് വേണമെങ്കിൽ അവിസെന്നയിൽ നിന്നും കുറച്ചുകൂടി പുറകോട്ടു് പോയാൽ മുഹമ്മദിനെ കിട്ടും. അതു് പോരെങ്കിൽ കുറച്ചുകൂടി പുറകോട്ടു് പോയാൽ യേശുവിനെ കിട്ടും, ദാവീദിനെ കിട്ടും, മൂസയെ കിട്ടും. അതൊന്നും പോരെങ്കിൽ ഫറവോമാരുടെ പിരമിഡുകൾ മാന്തിനോക്കാം. അവിടെ നിന്നും പുറകോട്ടു് പോയാൽ നിയാണ്ടർത്താലരെ കിട്ടും. അവിടെയും അവസാനിപ്പിക്കണമെന്നില്ല. എനിക്കു് വേറെ ജോലിയുണ്ടു്.\nമനുഷ്യനു് വായുവും വെള്ളവും കൊടുത്തതു് ദൈവമാണെന്നു് ഫൈസൽ പറയുന്നു! ഞാൻ അങ്ങനെ പറയുന്നില്ല. എന്നു് മാത്രമല്ല, ഈ പ്രപഞ്ചത്തിലുള്ള യാതൊന്നിനും ഏതെങ്കിലും ഒരു ദൈവവുമായി എന്തെങ്കിലും ഒരു ബന്ധം ഇല്ല എന്നു് വിശ്വസിക്കുന്നവനാണു് ഞാൻ.\nഅല്ലാഹു എന്ന ദൈവത്തിൽ വിശ്വസിക്കുന്ന ആഫ്രിക്കൻ മുസ്ലീമുകൾക്കു് കുടിക്കാൻ മലവും മൂത്രവും കലർന്ന ചെളിവെള്ളമല്ലാതെ മറ്റൊന്നും നൽകാൻ കഴിയാത്ത അതേ ദൈവത്തെപ്പറ്റിത്തന്നെയല്ലേ ഫൈസൽ പറയുന്നതു്? അതൊന്നും കണ്ടിട്ടുണ്ടാവില്ല അല്ലേ?\nശാസ്ത്രത്തെ തെറി പറഞ്ഞുകൊണ്ടു് ശാസ്ത്രത്തെ ഉപയോഗിക്കുന്നതിനെ താരതമ്യം ചെയ്യണമെന്നു് നിർബന്ധമാണെങ്കിൽ വെള്ളത്തെ തെറി പറഞ്ഞുകൊണ്ടു് അതേ വെള്ളം കുടിക്കുന്നതിനോടാണു്, വായുവിനെ തെറി പറഞ്ഞുകൊണ്ടു് ശ്വാസോച്ഛ്വാസം ചെയ്യുന്നതിനോടാണു് താരതമ്യം ചെയ്യേണ്ടതു്. അവിടെ ദൈവത്തെ കുത്തിത്തിരുകുന്നവൻ കുടിക്കുന്ന ജലത്തേയും ശ്വസിക്കുന്ന വായുവിനേയും അതു് നൽകുന്ന പ്രകൃതിയേയും അവഹേളിക്കുകയാണു്, തുണിപൊക്കിക്കാണിക്കുകയാണു് ചെയ്യുന്നതു്. അല്ല, അതൊക്കെ അറിയാമായിരുന്നെങ്കിൽ ഇമ്മാതിരി ചവറുകൾ എഴുതിക്കൂട്ടുമായിരുന്നില്ലല്ലോ.\nFaizal Kondotty, September 1, 2009 at 9:23 PM\nകുടിക്കുന്ന ജലത്തേയും ശ്വസിക്കുന്ന വായുവിനേയും അതു് നൽകുന്ന പ്രകൃതിയേയും അവഹേളിക്കുകയാണു്, തുണിപൊക്കിക്കാണിക്കുകയാണു് ചെയ്യുന്നതു്. അല്ല, അതൊക്കെ അറിയാമായിരുന്നെങ്കിൽ ഇമ്മാതിരി ചവറുകൾ എഴുതിക്കൂട്ടുമായിരുന്നില്ലല്ലോ.\nസത്യം .. ആരുടെ കാര്യത്തിലെന്നു മാത്രം ഒരു സംശയം .\nപിന്നെ ഇസ്ലാം ലോകത്തിനു നല്‍കിയ ശാസ്ത്ര സംഭാവനകളും ,മറ്റും ഓര്‍മ്മപ്പെടുത്തി കൊണ്ടാണ് അങ്ങിനെ പറഞ്ഞത് .. മൊത്തം ശാസ്ത്രത്തെ സ്വന്തം പോക്കെറ്റിലാക്കി നടക്കുന്നത് കണ്ടു ചോദിച്ചതാണ് .. ക്ഷോഭിക്കാതെ ..!\nസി.കെ.ബാബു, September 1, 2009 at 9:27 PM\nപട്ടൌടി, September 1, 2009 at 10:59 PM\nപ്രിയ ശ്രീ ബാബു,\nജാതകവശാല് നിങ്ങള്‍ക്ക് കണ്ടകശ്ശനി ആയതുകൊണ്ടാണ് ഈ വിഷയത്തില് സംവദിക്കാന് തോന്നിയത്. മാത്രമല്ല ത്രെഡ് തുടങ്ങിവച്ചത് രാഹുകാലത്തുമാണ്.\nകവടി നിരത്തി നോക്കിയപ്പോള് ഈ വിഷയത്തിലെ താങ്കളുടെ പോസ്റ്റുകളുടെ കമന്റ് സംവാദം ഇങ്ങനെ ആണ് കാണുന്നത്:\nഇവിടെ അടുത്ത പോസ്റ്റില് വരാന് പോണ ആദ്യ കമന്റ്- പോസ്റ്റിനു നന്ദി, പരിണാമത്തില് മനുഷ്യന്റെ ബുദ്ധി, മനസാക്ഷി, ആത്മാവ്, ദോശമാവ് എന്നിവ ഉണ്ടായത് വിവരിക്കാമോ?\n(താങ്കളുടെ രണ്ട് മണിക്കൂര് മറുപടിക്ക് പാഴായി, ചോദിച്ചയാള് മറുപടി വായിക്കാന് മിനക്കെടാതെ അടുത്ത പേരില് വരുന്നു)\nജീവന് വെള്ളത്തീന്നു പാഞ്ഞ് കരയില് കേറിയതാണെങ്കില് ഡോള്‍ഫിന്, തിമിംഗിലം എന്നിവ ഉണ്ടായത് എങ്ങനെ? പ്പ്ലാറ്റിപസിന്റെ പരിണാമം എങ്ങനെ സംഭവിച്ചു?\nപരിണാമം വഴി കണ്ണ് മൂക്ക്, ചെവി, കുണ്ടി, ഈളുവാ, കോട്ടുവാ എന്നിവ ഉണ്ടായത് ശാസ്ത്രം കൊണ്ട് വിശദീകരിക്കാനാവുമോ?\nപരിണാമം ഉണ്ടെങ്കില് ഇപ്പോഴും സംഭവിക്കുന്നുണ്ടോ?\n(ഗോള്‍ഡന് ഫിഞ്ച്, സലമാണ്ടര്, കൊണാണ്ടര് ഒക്കെ പരിണമിക്കുന്ന കാര്യം വിശദീകരിച്ച് താങ്കളുടെ രണ്ട് മണിക്കൂര് മറുപടിക്ക് പാഴായി, ചോദിച്ചയാള് മറുപടി വായിക്കാന് മിനക്കെടാതെ അടുത്ത പേരില് വരുന്നു)\nപരിണാമത്തിന്റെ ഡിംഗോല്‍ഡിഫിക്കേഷന് ഇന്നത്തെ മനുഷ്യനില് കാണാത്തതെന്ത്?\nആഫ്രിക്കയിലെ ലൈംഗിക തൊഴിലാളി സ്ത്രീകള്‍ക്ക് എച്ച് ഐ വി അണുബാധ പ്രതിരോധിക്കാന് പോന്ന പ്രോട്ടീന് യോനിസ്രവത്തില് ഉണ്ടാകുന്നതും അത് മക്കള്‍ക്ക് കിട്ടുന്നതും വിവരിച്ച് ഒരു ദിവസം പാഴാകുന്നു\n“മനുഷ്യന് പരിണമിച്ച് വേശ്യയാകുന്നെന്ന് ബാബു അവകാശപ്പെടുന്നു, ഇതുപോലെ വിഢിത്തം ഞാന് വായിച്ചിട്ടില്ല, ശാസ്ത്രം തോറ്റു ദൈവം ജയിച്ചു. പറ്റിച്ചേ തറ പറ്റിച്ചേ...”\nഇത്രയും എത്തുമ്പോള് അറിയിക്കുക, സ്പെഷല് ആത്മനിയന്ത്രണ യന്ത്രം, ചരട്, ഹോമം എന്നിവ ആവശ്യമായി വന്നാല് ഞാന് സപ്ലൈ ചെയ്യും- മിതമായ വില\nഅനിൽ@ബ്ലൊഗ്, September 2, 2009 at 5:16 AM\nഭാസ്‌കരപട്ടേലർ, September 2, 2009 at 5:24 AM\n[ഒരു നിരീശ്വര വാദി ആദ്യം ചെയ്യേണ്ടത് ദൈവം അവനു കൊടുത്ത (അവന്റെ ഒരു പ്രയത്നവും ഇല്ലാതെ) അനുഗ്രഹങ്ങളായ വായു, വെള്ളം, എന്നിവ ഒഴിവാക്കുകയാണ് എന്നൊന്നും ഒരു ദൈവ വിശ്വാസിയും പറയില്ല , കാരണം അവനറിയാം ദൈവം കാരുണ്യവാനാണെന്ന് ..]\nപരിണാമത്തിന്റെ ഭാഗമായി കോമൺസെൻ‌സ് നഷ്ടപ്പെടുന്നത് സാധാരണമാണോ ബാബൂ സാർ?\nsuraj::സൂരജ്, September 2, 2009 at 5:44 AM\nപട്ടൌടീ...നമിച്ചണ്ണാ നമിച്ചു !\nകുറേക്കാലം മുന്‍പ് അമേരിക്കന് ക്രൈസ്തവ ഇവാഞ്ചലിസ്റ്റുകള് തൂറിവച്ചിരുന്ന ആന്റി-ഇവല്യൂഷന് സാഹിത്യങ്ങളൊക്കെ വാരി വിഴുങ്ങിയിട്ട് ഇപ്പം മൊത്തമായും ചില്ലറയായും വിതരണം നടത്തലാണ് അത്യന്താധുനിക ഇവാഞ്ചലിക്കല് ഇസ്ലാമിസ്റ്റുകളുടെ ഓണ് ലൈന് ഹോബി. കോമഡി അവിടെയല്ല, ഇതേ അണ്ണമ്മാരു തന്നെ “ഞമ്മന്റ അറബിക്കതേലും ഓണ്ട് ശാസ്ത്രജ്ഞമ്മാര്” എന്ന് തെളിയിക്കാന് അവിസെന്നയെയും ബത്തൂത്തയെയുമൊക്കെ പൊക്കിക്കോണ്ട് വരുന്നതിലാണ്. ചരിത്രത്തില് ഏതെങ്കിലും മൂലയ്ക്ക് ഒരു അറബിപ്പേരുള്ള ശാസ്ത്രകാരനെ തപ്പിക്കിട്ടിയാല് പിന്നെ അണ്ണനെ പിടിച്ച് ഖുര് ആന് സയന്റിക്കിയിട്ടേ ഉള്ളൂ വേറെ കളി. അള്ളാവ് കള്ളിമുണ്ടുമുടുത്ത് വന്നിരുന്ന് ഓതിക്കൊടുത്തയിനെക്കൊണ്ടാണ് അവിസെന്നയ്ക്ക് ശാസ്ത്രബോധം വന്നതെന്ന് പറയാഞ്ഞത് ഭാഗ്യം!\nഓഫ്: അദ്വൈതത്തില് കോസ്മോളജി തപ്പുന്ന ‘അത്യന്താധുനികപ്രാചീന’ കാവിയമ്മാവന്മാര് എറങ്ങീട്ടുണ്ട് വീണ്ടും. അല്ലെങ്കിലും കാവിയാണ് പച്ചയ്ക്ക് ബെസ്റ്റ് കൂട്ട് .\ncALviN::കാല്‍വിന്, September 2, 2009 at 5:50 AM\nഓഫ്:- ഇക്കാര്യത്തിൽ കാവി പച്ച വകഭേദമില്ലാ സൂരജേ...\nആദ്യം കാവിയമ്മാവൻ പോസ്റ്റിടുന്നു. അദ്വൈതം=ഡീബ്രോഗ്ലീ വേവ്-മാറ്റർ റിലേഷൻ ഷിപ്പ്.\nഅതിന്റെ അടിയിൽ പച്ചയുടെ കമന്റ്.\nഅങ്ങയുടെ അറിവിനു മുന്നിൽ നമോവാകം. ഇനിയും മഹാഭാഗവതത്തിൽ നിന്നും ഏടുകൾ പകർത്തി എഴുതി ഞങ്ങളുടെ ജിവിതം ധന്യമാക്കൂ.\nഅടുത്തത് ക്രൈസ്തവ ഇവാഞ്ചലിസ്റ്റിന്റെ മേളക്കൂത്ത്. ബൈബിൾ-ഭഗവത്ഗീത-ഖുർ-ആൻ എല്ലാത്തിലും പ്രപഞ്ചരഹസ്യങ്ങൾ നിറഞ്ഞ് കവിഞ്ഞ് കെടക്കുന്നെന്ന്.\nഅവസാ‍നം എല്ലാവരുടേയും വക ഗ്രൂപ് സോംഗ്, ഡാർ‌വിനെ തെറിവിളി, കോസ്മോളജി ക്ലാസ് ഇൻ സംസ്കൃതം ആൻഡ് അറബി...\nവികടശിരോമണി, September 2, 2009 at 7:49 AM\nവല്ലാതെ കളിയ്ക്കണ്ട,സൂരജേ,കാൽ‌വിനേ-കൂടുതൽ കളിച്ചാൽ നമുക്കെല്ലാവർക്കും കരമടയ്ക്കാതെ വെള്ളവും വായുവും ഉപയോഗിക്കാൻ പറ്റാതെ വരും.\nഎന്റെ സർവ്വമതസമ്മേളനക്കാരേ,പേടിയായിട്ടുപാടില്ല.ദയവായി ശ്വാസം മുട്ടിച്ചു കൊല്ലല്ലേ:)\nശ്രദ്ധേയന്, September 2, 2009 at 8:14 AM\nBaiju Elikkattoor, September 2, 2009 at 8:21 AM\nyukthi sahamayi kaariyangal vivarichirikkunnoo. abhinandangal.\nfaizal kokkil othungathathil aanu kothiyirikkunnathu. ippol irakkano thuppano pattatha avasthayil aayi!\nകാലം, September 2, 2009 at 10:00 AM\nഎല്ലാ നിരീശ്വരവാദി, യുക്തി വാദി അണ്ണന്മാരും കൂടി ശാസ്ത്രത്തെ മൊത്തമായും ചില്ലറായും അങ്ങ് പങ്കിട്ടെടുത്തിരിക്കുകയാണല്ലോ.\nഫൈസല് ചോദിച്ച ചോദ്യങ്ങള്‍ക്കൊന്നും ഉത്തരം കൊടുക്കാന് പറ്റാതായപ്പോള് എല്ലാ അണ്ണന്മാരും കൂടി പരിഹാസമങ്ങു തൊടങ്ങി..\nഒരേ ഒരു ചോദ്യത്തിന് ഈ അണ്ണന്മാര്‍ക്ക് ആര്‍ക്കെങ്കിലും കൃത്യമായ ഒരുത്തരം തരാന് പറ്റുമെങ്കില് തരൂ അണ്ണന്മാരെ.\nചോദ്യം : പരിണമമാണ് ഇന്ന് കാണുന്ന ജീവി വര്‍ഗ്ഗങ്ങളുടെയെല്ലാം ഉല്പത്തിക്ക് കാരണം എന്ന് നിങ്ങള് പറയുന്ന ഈ നിരീശ്വര ശാസ്ത്രം കൃത്യമായി തെളിയിച്ചിട്ടുണ്ടോ ?\nവേറെ പണിയുണ്ടെന്ന് പറഞ്ഞ് തടിയൂരാനാണെങ്കില് ഈ പണിക്കിറങ്ങി തിരിക്കുന്നതെന്തിനാ സാറന്മാരെ ?\nകാവലാന്, September 2, 2009 at 10:12 AM\nവിശ്വാസം വ്യക്തിപരമായ ഒന്നല്ലെങ്കില് ദൈവം സമൂഹത്തെ അഭിസംബോധന ചെയ്യുമായിരുന്നു എന്ന്, വിശ്വാസപ്രചാരകര്/പ്രബോധകര്/പടയാളികള്/സംരക്ഷകര് മനസ്സിലാക്കിയിരുന്നെങ്കില് ശാസ്ത്രവും ശാസ്ത്രകാരന്മാരും അവര്‍ക്ക് ഭയപ്പെടേണ്ട ഒന്നാകുമായിരുന്നില്ലെന്ന് തോന്നുന്നു.\nശ്രദ്ധേയന്, September 2, 2009 at 10:20 AM\nബാബു സാറേ: വേറെ പണി ഉണ്ടെങ്കില് ആ പണിക്കിറങ്ങിയാല് പോരെ? ചുമ്മാ ഇങ്ങനെ ചമ്മാണോ?\nBaiju Elikkattoor, September 2, 2009 at 10:31 AM\n"ചോദ്യം : പരിണമമാണ് ഇന്ന് കാണുന്ന ജീവി വര്‍ഗ്ഗങ്ങളുടെയെല്ലാം ഉല്പത്തിക്ക് കാരണം എന്ന് നിങ്ങള് പറയുന്ന ഈ നിരീശ്വര ശാസ്ത്രം കൃത്യമായി തെളിയിച്ചിട്ടുണ്ടോ ?"\nshastram angane krithyamayi theliyichittilla enkil pinne6divasam kondu bhoomiyum aakashavum pinne ella setup um undakki ennu parayunna sidhanthamano sheri. 'vishwasam' allathe enthenkilum thelivundo?\nസി.കെ.ബാബു, September 2, 2009 at 10:36 AM\nപട്ടൗടി ചുറ്റികകൊണ്ടു് ആണിയുടെ തലക്കു് തന്നെ അടിച്ചു. മുസ്ലീം 'പണ്ഡിതരുമായി' സംവദിക്കുന്നവർക്കു് സംഭവിക്കുന്ന സമയനഷ്ടവും 'മാനഹാനിയും' ഇതിലും കൃത്യമായും ഭംഗിയായും പറയാനാവില്ല.\nഫൈസലിനുള്ള മുകളിലെ എന്റെ കമന്റിനു് നൽകുന്ന മറുപടി "ചവറുകൾ എഴുതുന്നതു് ആരാണെന്നു് ഒരു സംശയം മാത്രം." ബാക്കി പോയിന്റുകളെപ്പറ്റി നിശബ്ദത. മൂന്നു് മാസം മുൻപു് മണിക്കൂറുകളെടുത്തു് ഞാൻ ഫൈസലിനു് സുദീർഗ്ഘമായ ഒരു മറുപടി നൽകിയിരുന്നു. അതിനു് ഇതുവരെ മറുപടിയില്ല. ഇനി മറുപടി വന്നാലും അതിന്റെ നിലവാരം എങ്ങനെയായിരിക്കുമെന്നു് ഇതിൽ നിന്നൊക്കെ ഊഹിക്കാം. ആ മറുപടിയിലെ അവസാനഭാഗം ജൂൺ ഒന്നിനു് 4:56PM മുതൽ 6:31PM വരെ കമന്റ് ബോക്സിൽ ഒതുങ്ങുന്നതിനായി 11 ഭാഗങ്ങളായി മുറിച്ചു് പബ്ലിഷ് ചെയ്യുകയായിരുന്നു. prompt 6:50PM-നു് 'കാലം' എന്നൊരുത്തൻ അതിനോടു് പ്രതികരിച്ചിരിക്കുന്നു! ആ കമന്റുകൾ കാണൂ. ആ കമന്റ് എഴുതിയ എനിക്കു് അതു് ശ്രദ്ധിച്ചു് വായിക്കാൻ 20 മിനുട്ട് പോരാ. അതാണു് ഇസ്ലാം പണ്ഡിതരുടെ പ്രതികരണരീതി! പട്ടൗടി അതു് കൃത്യമായി പറഞ്ഞിട്ടുണ്ടു്. ഇത്തരം വേന്ദ്രന്മാരാണു് മറ്റുള്ളവർ ആരും അവരുടെ പോസ്റ്റോ കമന്റുകളോ ശരിക്കു് വായിക്കാതെയാണു് പ്രതികരിക്കുന്നതെന്നു് നിരന്തരം കുരയ്ക്കുന്നതു്. ഇവറ്റകളുടെ പോസ്റ്റിൽ ന്യായമായ പല ചോദ്യങ്ങളും പലരും ചോദിക്കാറുണ്ടു്. അവയ്ക്കൊക്കെ ഒന്നുകിൽ ആ ചോദ്യങ്ങളുമായി യാതൊരു ബന്ധവുമില്ലാത്ത ഏതെങ്കിലും വിഡ്ഢിത്തം വിളമ്പിയോ പരിഹാസ്യമായ മറുചോദ്യങ്ങൾ ചോദിച്ചോ വിഷയത്തിൽ നിന്നും വ്യതിചലിക്കാൻ ശ്രമിക്കും. ഇവന്റെയൊക്കെ പൊട്ടച്ചോദ്യങ്ങൾക്കു് മറുപടി പറയാനുള്ള 'ശേഷി' ആർക്കുമില്ല എന്നു് മുടങ്ങാതെ കൂവുകയും ചെയ്യും. എത്രയോ പേർ ഏറെ സമയമെടുത്തു് മറുപടി പറഞ്ഞിട്ടുണ്ടു്. മറുപടി മനസ്സിലാക്കാൻ 'ശേഷിയോ' ആഗ്രഹമോ ഇല്ലാത്തവനോടൊക്കെ മറുപടി പറഞ്ഞിട്ടു് എന്തു് കാര്യം? എന്തെങ്കിലുമൊക്കെ ചോദിച്ചുകൊണ്ടിരിക്കാൻ ബുദ്ധിയോ ബോധമോ ഒന്നും വേണ്ട. ഭ്രാന്തന്മാരും പിറുപിറുക്കാറുണ്ടു്. കെട്ടിയവനു് ലൈംഗികശേഷി ഇല്ലാത്തതിനു് കെട്ടിയവളെ പഴിക്കുന്ന തന്ത്രം! ഇവനോടൊക്കെ സംവദിക്കാൻ പോകുന്നവരെ പറഞ്ഞാൽ മതി. അർഹതയില്ലാത്തവനെ ശ്രദ്ധിക്കുകയോ, എന്തിനു്, സഹായിക്കുകയോ പോലും ചെയ്യുന്നവൻ അവസാനം അപമാനിക്കപ്പെടും. സ്വന്തം അഭിപ്രായങ്ങളിലെ വൈരുദ്ധ്യങ്ങൾ പോലും കാണാൻ കഴിയാത്തവനോടു് സംവദിക്കാൻ പോകരുതു്.\n"ഡാർവിന്റെ ചരിത്രപരമായ ഐഡന്റിറ്റിയല്ല, ഡാർവ്വിനിസത്തിന്റെ സൈദ്ധാന്തികമായ നിലനിൽപിനെയാണു് ഞാൻ ചോദ്യം ചെയ്യുന്നതു്..." ഹോ, എന്താ ഒരു പാണ്ഡിത്യം! വീട്ടുടമസ്ഥൻ പടിവാതിൽ തുറക്കുന്നതു് പട്ടിച്ചിയോടു് ചോദിച്ചിട്ടല്ല. പട്ടിച്ചി കുരച്ചതുകൊണ്ടു് ആരും പടിവാതിൽ തുറക്കാറുമില്ല.\nഒന്നരസഹസ്രാബ്ദത്തോളം പഴകി ജീർണ്ണിച്ച സ്വന്തവേദഗ്രന്ഥത്തിലെ ചവറുകളും വിഡ്ഢിത്തങ്ങളും എത്രവട്ടം ചൂണ്ടിക്കാണിച്ചാലും അതടിച്ചുവാരി ശുദ്ധീകരിക്കാൻ ശ്രമിക്കാതെ 150 വർഷം പഴക്കമുള്ള ഡാർവിനിസത്തിൽ കയ്യിട്ടുവാരാൻ ശ്രമിക്കുന്നവന്റെയൊക്കെ മനസ്സിലിരുപ്പു് തിരിച്ചറിയാൻ വലിയ ബുദ്ധിയൊന്നും വേണ്ട. ഏതു് വിശ്വാസിക്കും കയറി നിരങ്ങാനായിട്ടു് ഇന്റർന്നെറ്റും ഗൂഗിളുമൊക്കെ അല്ലാഹു സൃഷ്ടിച്ചു് നൽകിയിട്ടുമുണ്ടല്ലോ!\n'ഹിഡൻ അജണ്ട' ഒന്നുമില്ലെന്നും 'ശുദ്ധഡാർവിനിസം' ചർച്ച ചെയ്യുക മാത്രമാണു് ലക്ഷ്യമെന്നുമൊക്കെയുള്ള പരിശുദ്ധിയുടെ മുൻകൂർ ജാമ്യം കള്ളക്കുറുക്കൻ സതസന്ധനായി ചമയാൻ നീലം മുക്കുന്നതുപോലെ മാത്രം കണ്ടാൽ മതി. അവൻ വായ തുറന്നാൽ ഓരിയേ പുറത്തുവരൂ. ഒരു മഴ കൂടി പെയ്താൽ 'നീലക്കുറുക്കന്റെ' നിറവും കള്ളക്കുറുക്കന്റേതാവും. ഒരിക്കലും മറക്കണ്ട: ദൈവത്തിന്റെ പടയാളികൾ മൗലികമായി വ്യാജന്മാരാണു്. ദൈവത്തെ സംരക്ഷിക്കാനുള്ള യോഗ്യത അവകാശപ്പെടുന്നതിൽ കൂടിയ എന്തു് വ്യാജം? എന്തു് കാപട്യം?\nകാള വാലു് പൊക്കിയാൽ സംശയിക്കാനില്ല, പശു വാലു് പൊക്കിയാൽ സംശയിക്കണം എന്നു് കേട്ടിട്ടില്ലേ?\nReenum, September 2, 2009 at 10:45 AM\nഒരു നിരീശ്വരവാദിയുടെ മിക്ക സ്വഭാവങ്ങളും ഒത്തു ചേര്‍ന്ന ഒരു ലേഖനം! മുഴുനീള പരിഹാസം, കൂടി നിന്ന് കമന്റടി, എതിരാളിയുടെ വിശ്വാസ്യതയെ ചോദ്യം ചെയ്യല്, പിന്നെ പരസ്പരം ആശ്വസിപ്പിക്കല്, എല്ലാം കൂടിച്ചേര്‍ന്ന ഒരു കിടിലന് പോസ്റ്റ്!\nസി.കെ.ബാബു, September 2, 2009 at 10:47 AM\nഎന്റെ കമന്റിൽ പറഞ്ഞ കാര്യങ്ങളുടെ തെളിവാണു് മുകളിലെ കാലം, ശ്രദ്ധേയൻ എന്നിവരുടെ കമന്റുകൾ. തെളിവു് കൃത്യ സമയത്തുതന്നെ എത്തി.\nശ്രദ്ധേയന്, September 2, 2009 at 11:26 AM\nവാഹ്...!! എന്തൊരു ഭാഷാ ശുദ്ധി... പ്രയോഗങ്ങള്... നമിച്ചിരിക്കുന്നു സാറേ...!!!\nഫൈസല്: ബാബു സാറിനെ കണ്ടു പഠിക്ക്. ഇതാണ് സംസ്കാര സമ്പന്നമായ നാസ്തിക സംവാദ രീതി..!! ഉത്തരം മുട്ടുമ്പോള് പറയേണ്ട മറുപടി കണ്ടല്ലോ, "എനിക്ക് വേറെ പണിയുണ്ട്". ഇനി നമുക്ക് പോകാം. നാസ്തികര് അവരുടെ ഭാഷയില് സംസാരിച്ചു തുടങ്ങിയിരിക്കുന്നു. ഇപ്പൊ ഡാര്‍വിന്‍ഉം ഇല്ല; പരിണാമവും ഇല്ല.!\nകാലം, September 2, 2009 at 11:47 AM\nഅന്ന് മുഴു നീളെ എഴുതിയ വിഢ്ഡിത്തരങ്ങള്‍ക്കൊക്കെ മറുപടി എഴുതാമെന്ന് ഫൈസല് പറഞ്ഞ് പോയിട്ടുണ്ടെങ്കില് അത് അദ്ദേഹത്തിന്റെ മഹാ മനസ്കത മാത്രമായിരിക്കും.\nഇങ്ങോട്ട് ചോയിച്ചാ അത് മഹാ ചോദ്യം അങ്ങോട്ട് ചോയ്ച്ചാ വിഡ്ഡിത്തം ..\nപിന്നെ പരിഹാസം ...പടു വിഡ്ഡിത്തങ്ങള് ...\nകോഴി കൂവിയാല് മയിലാകുമോ ? :)\nസി.കെ.ബാബു, September 2, 2009 at 12:12 PM\nകോഴി കൂവിയാൽ മയിലാവില്ല.പക്ഷേ കാക്ക കൂവിയാൽ ആവുമെന്നു് കേട്ടിട്ടുണ്ടു്. പോരട്ടെ ഇനിയും പാണ്ഡിത്യങ്ങൾ. സകലലോകവും കാത്തിരിക്കുന്നു!\nFaizal Kondotty, September 2, 2009 at 12:17 PM\nഅപ്പൊ ഇതിനായിരുന്നു മത നിരാസത്തിനു ബ്ലോഗ് കൂട്ടായ്മ തുടങ്ങിയത് അല്ലെ .. ആദ്യ ഡെമോ മോണ്‍്സ്ട്രേഷന് ആകും ഇവിടെ നടക്കുന്നത് .. കൂട്ടായ്മയിലെ അറിയിക്കാവുന്നവരെ ഒക്കെ അറിയിച്ചോ ? അല്ല ഇനി എന്റെ ബ്ലോഗില് കയറേണ്ട എന്നും , മറ്റും ഒക്കെ പറയുന്നത് കേട്ടു..\nMelethil, September 2, 2009 at 12:56 PM\nJA - യുടെ പോസ്റ്റില് വന്ന കണ്ണിന്റെ പരിണാമം തുടങ്ങിയുള്ള അനേകം ലിങ്കുകള് പലവട്ടം, ഇക്കൂട്ടര്‍ക്ക് പലരും കൊടുത്തതാ, എന്നാലും പിന്നെയും ചോദ്യം അത് തന്നെ..ശാസ്ത്രം അതിന്റെ വഴിയ്ക്കും, വിശ്വാസം അതിന്റെ വഴിയ്ക്കും പോയാല് ഒരു പ്രശ്നവുമില്ല. കുഴപ്പമെല്ലാം തുടങ്ങുന്നത് ശാസ്ത്രം കണ്ടു പിടിച്ചതിന്റെ ക്രെഡിറ്റ് മുഴുവന് ദൈവത്തിനു കൊടുക്കുമ്പോഴാ.\nപണ്ടൊരു ടി വി ഷോ ഉണ്ടായിരുന്നു. "crystal maze" , ഒളിപ്പിച്ചു വച്ച സാധനങ്ങള് കണ്ടു പിടിയ്ക്കുന്ന കളി. ഇക്കൂട്ടര് പറയുന്ന കേട്ടാല്, ദൈവം എല്ലാ രഹസ്യങ്ങളും ഇങ്ങനെ ഒളിപ്പിച്ചുവച്ചിരിക്കുകയാ, ശാസ്ത്രജ്ഞമാര് ചുമ്മാ പോയി എടുത്തോണ്ട് വന്നാ മതി. എന്ത് സിമ്പിള്!\nവല്ല "പുസ്തകവും" വായിച്ചു കാര്യങ്ങള് മനസ്സിലാക്കേണ്ട നേരത്ത്,കണികാ പരീക്ഷണം നടത്തുന്നവനെയൊക്കെ ഓടിച്ചിട്ടു തല്ലെണ്ടേ?\nFaizal Kondotty, September 2, 2009 at 1:25 PM\nഈ ഡാർവിൻ വർഷത്തിൽ ഡാർവിനെപ്പറ്റി എന്തെങ്കിലും എഴുതണം എന്നു് കരുതിയിരുന്നെങ്കിലും പല കാരണങ്ങൾ കൊണ്ടു് അതു നീണ്ടുപോയി.\nഡാര്‍വിനെ പറ്റി തുടര് ലേഖനം എഴുതാന് ഒരുങ്ങിയ ആളോടു variation വരുന്നതിനെ പറ്റി ഡാര്‍വിന് എന്ത് പറഞ്ഞു എന്ന് ചോദിച്ചപ്പോ ഉത്തരം കണ്ടില്ലേ ..എനിക്ക് വേറെ പണിയുണ്ട് എന്ന് .. (അതിനു ഡാര്‍വിന്റെ പുസ്തകം വായിച്ചിട്ട് വേണ്ടേ ? ) എന്നാലോ ഞാന് പോസ്റ്റില് പറഞ്ഞ ഒരു കാര്യം കണ്ടു അങ്ങോട്ട് കേറിയില്ലത്രേ ..മറ്റൊരാള് ക്വോട്ട് ചെയ്ത ഡാര്‍വിന്റെ പുസ്തകത്തിലെ ഒരു ഭാഗം കാണിച്ചു കൊടുക്കയും ചെയ്തു ... എന്റെ ബ്ലോഗില് കേറാതെ പോയ അതെ കാരണം (അതോ അതിനേക്കാള് വിഡ്ഢിത്തമോ) അവിടെ കാണിച്ചു കൊടുത്തപ്പോള് എനിക്ക് വേറെ പണിയുണ്ട് എന്നാ മറുപടി ... ഹോ ...എന്തൊരു യുക്തിഭദ്രമായ മറുപടി ..\nആദ്യം ചോദിച്ചതിനു മറുപടി പറയു, അല്ലാതെ വെറുതെ എന്തെങ്കിലും പറയുക അല്ല .. ഈ ചൂടാവുന്നത് കണ്ടാല് തന്നെ മനസ്സിലാക്കാം ഉത്തരം മുട്ടിയിട്ടാണെന്ന് ..\nനമിച്ചു മാഷെ ..നമിച്ചു ഈ യുക്തിവാദം ..! ഉത്തരം മുടിഇയാല് വ്യക്തി ഹത്യ ..കൊള്ളാം\nFaizal Kondotty, September 2, 2009 at 2:19 PM\ndesertfox, September 2, 2009 at 2:20 PM\nസുഹൃത്തേ ഫൈസലേ.. നിങ്ങള് ഒരു സംഭവം തന്നെ. എത്ര നിഷ്പ്രയാസം ഈ യുക്തിവാദികളുടീയെല്ലാം വാദമുന ഒടിച്ചു.\nഇനി എന്റെ ചില ചെറിയ സംശയങ്ങള്.\n1. ഈ ലോകവും അതിലുള്ള ചരാചരങ്ങളും ദൈവം സൃഷ്ടിച്ചതാണെന്നു താങ്കള് വിശ്വസിക്കുന്നുണ്ടോ?\n2. ഉണ്ടെങ്കില് എന്തിന്റെ അടിസ്ഥാനത്തില്?\n3. അതിനെ സാധൂകരിക്കുന്ന തെളിവുകളുണ്ടോ?\n4. ദൈവസൃഷ്ടിയാണ് ലോകമെങ്കില് ഡാര്‍വിന്റെ സിദ്ധാന്തത്തിനു വല്ല പ്രസക്തിയുമുണ്ടോ?\nസി.കെ.ബാബു, September 2, 2009 at 2:54 PM\nഞാൻ പറയുന്നതു് നിങ്ങൾ മനസ്സിലാക്കുകയില്ല എന്നറിഞ്ഞുകൊണ്ടുതന്നെ പറയട്ടെ:\nHere we are dealing with the hard and bitter realities of human life. സ്ത്രൈണമായ പരിഭവം പറച്ചിലിനോ, കൊതിക്കെറുവുകൾക്കോ ഒന്നും ഇവിടെ ഒരു സ്ഥാനവുമില്ല. ഇന്നത്തെ ലോകത്തിന്റെ അറിവു് നിങ്ങൾക്കില്ലെങ്കിൽ അതിന്റെ ഫലം നിങ്ങൾ, നിങ്ങൾ മാത്രം അനുഭവിക്കേണ്ടതാണു്. ആധുനികമനുഷ്യനെ ആറാം നൂറ്റാണ്ടിലെ കാട്ടറബികളുടെ നിലവാരത്തിലേക്കു്, ആ സംസ്കാരത്തിന്റെ നാറുന്ന ഒട്ടകത്തൊഴുത്തുകളിലേക്കു് ആകർഷിക്കാനും പിടിച്ചു് വലിക്കാനും നിങ്ങൾ ശ്രമിക്കുമ്പോൾ നിങ്ങളേക്കാൾ അറിവുള്ള ആരും അതിനെ കഠിനമായ ഭാഷയിൽ തന്നെ ചോദ്യം ചെയ്തെന്നു് വരും. കാരണം, അവനറിയാം അതൊരു ചെറ്റത്തരമാണെന്നും, അതിനുള്ള അവകാശമോ അധികാരമോ പോയിട്ടു് അറിവുപോലും നിങ്ങൾക്കില്ല എന്നും. നിങ്ങൾ എഴുതുന്ന ലേഖനങ്ങളും, അതിനു് ലഭിക്കുന്ന കമന്റുകൾക്കു് നിങ്ങൾ നൽകുന്ന മറുപടികളും അതിനു് മതിയായ തെളിവു് നൽകുന്നുണ്ടു്.\nഒരു ഫൈസൽ കൊണ്ടോട്ടിയുടെ കണ്ണുകൾ കൊണ്ടു് ലോകത്തെ നോക്കിക്കാണാൻ ആഗ്രഹിക്കുന്നവരല്ല ഇന്നത്തെ മനുഷ്യർ. അവർക്കു് വേണ്ടതെന്തെന്നു് അവർക്കു് സ്വയം അറിയാം. നിങ്ങൾ ധരിച്ചു് വച്ചിരിക്കുന്നതുപോലെ നിങ്ങളുടെയെന്നല്ല, ആരുടെയെങ്കിലും ചോദ്യങ്ങളോടോ അഭിപ്രായങ്ങളോടോ പ്രതികരിക്കേണ്ട യാതൊരു ബാദ്ധ്യതയും ഈ ലോകത്തിൽ എനിക്കെന്നല്ല, ആർക്കുമില്ല. ആരെങ്കിലും അതു് ചെയ്യുന്നുണ്ടെങ്കിൽ അതവന്റെ സ്വന്ത ഇഷ്ടം എന്നേയുള്ളു. തന്റെ ബ്ലോഗിൽ എന്തെഴുതണമെന്നതും ഒരുവന്റെ വ്യക്തിപരമായ കാര്യം. നിങ്ങളുടെ 'ചോദ്യങ്ങൾ' നിങ്ങൾക്കു് വിലപ്പെട്ടതാവാം. പക്ഷേ, മറുപടി അർഹിക്കുന്ന എന്തെങ്കിലും വില അവയ്ക്കുണ്ടോ എന്നു് തീരുമാനിക്കാനുള്ള സ്വാതന്ത്ര്യം മറ്റുള്ളവർക്കുമുണ്ടു്. മറുപടി വേണമെന്ന നിർബന്ധവും, മറുപടി പറഞ്ഞില്ലേ എന്ന പരാതിയുമൊക്കെ വിളിച്ചു് പറയുന്നതിലൂടെ സ്വന്തം വ്യക്തിത്വത്തിന്റെ നിലവാരമാണു് നിങ്ങൾ വെളിപ്പെടുത്തുന്നതു്. അതു് നിങ്ങൾക്കു് മനസ്സിലാവുന്നില്ലെങ്കിലും മറ്റനേകം പേർക്കു് മനസ്സിലാവുന്നുണ്ടു്.\nനിങ്ങൾ സകലരേയും ഉത്തരം മുട്ടിക്കുന്നവനാണെന്നോ, നിങ്ങളുടെ അക്ഷരങ്ങൾ കാണുമ്പോൾ എല്ലാവരും പേടിച്ചു് മൂത്രമൊഴിക്കുമെന്നോ, എല്ലാവരും ക്ഷോഭിക്കുമെന്നോ, ചൂടാവുമെന്നോ, എല്ലാവർക്കും മരണവെപ്രാളം പിടിപെടുമെന്നോ, എന്തിനു് നിങ്ങൾ ചൈനയിലെ കൈസറാണെന്നോ വേണമെങ്കിലും നിങ്ങൾക്കു് ചിന്തിക്കാം. അതു് നിങ്ങൾ ഒരു ചുക്കുമല്ല എന്ന സത്യം മറച്ചുപിടിക്കാനുള്ള മനഃപൂർവ്വമോ അല്ലാതെയോ ഉള്ള ഒരു തന്ത്രം, അത്രമാത്രം.\nശ്രദ്ധേയന്, September 2, 2009 at 3:13 PM\nഇല്ലേ... ഇല്ല... സി കെ ബാബു എന്ന ഇമ്മിണി ബല്യ ബുദ്ധിജീവിക്ക് ഉത്തരം മുട്ടാന് പോയിട്ട് ഒന്നിനും മുട്ടിയിട്ടില്ല, രണ്ടിനും മുട്ടിയിട്ടില്ല.\nഫൈസല് ഈ കമന്റ് കൂടി കണ്ടല്ലോ..? ഇനി പറ; സി കെ ബാബു ചൂടായോ..? ഇല്ല... ഇല്ലേ... ഇല്ല...\nസി.കെ.ബാബു, September 2, 2009 at 3:25 PM\nഇനി എന്റെ ബ്ലോഗിൽ കമന്റിട്ടാൽ അതു് ഞാൻ ഡിലീറ്റ് ചെയ്യും. ചന്തപ്പിള്ളേർക്കു് കൂവാനുള്ള സ്ഥലം ഇതല്ല.\nസി.കെ.ബാബു, September 2, 2009 at 6:18 PM\nഅല്ലാഹുവിന്റെ സ്വന്തം സ്വാമി സ്ഖലനാനന്ദനും കാലവും കോലവും ചട്ടിയും കലവുമൊക്കെ ദൈവനാമത്തിൽ ജിബ്രീലിന്റെ അകമ്പടിയോടെ തെറിയഭിഷേകവുമായി ഇറങ്ങിയിട്ടുണ്ടു്. അതിനാൽ കമന്റ് മോഡറേഷൻ വയ്ക്കുന്നു.\nബിജു ചന്ദ്രന്, September 2, 2009 at 7:07 PM\nഇന്നത്തെ ചര്‍ച്ച വീക്ഷിച്ചു. ആരാണ് ഉത്തരം മുട്ടി ഹര്‍ത്താല് പ്രഖ്യാപനം നടത്തിയതെന്നൊക്കെ എല്ലാവര്‍ക്കും മനസ്സിലായി. മത വിശ്വാസം ഒരു കുഴപ്പമാണോ എന്നാണ് ഫൈസല് അണ്ണന്റെ നിഷ്കളങ്കമായ ചോദ്യം. ഈ ചര്‍ച്ച തന്നെ വീക്ഷിക്കുന്ന ഒരാള്‍ക്ക് അതെളുപ്പം ബോധ്യമാവും. ചവറുകളെ ഒക്കെ ഒഴിവാക്കിയത് നന്നായി. ഇനിയെങ്കിലും ചര്‍ച്ച നടക്കട്ടെ.\nഫൈസലിനോട് ഒരു ചോദ്യമേ ചോദിക്കാനുള്ളു. പരിണാമത്തിനു ഈ പറഞ്ഞ പോരായ്മകളൊക്കെ ഉണ്ടെങ്കില് പകരം വെയ്ക്കാന് നിങ്ങളുടെ കയ്യില് എന്താണുള്ളത്? ഈ ചോദ്യം ജബ്ബാര് മാഷിന്റെ ബ്ലോഗില് ചര്‍ച്ച ചെയ്യുന്ന കാലം മുതല് ഒരുപാട് തവണ നിങ്ങളോട് ചോദിച്ചതാണ്. അപ്പോഴൊക്കെ sorry for the delay ആയിരുന്നല്ലോ മറുപടി.\nആ ചോദ്യത്തിന് ഉത്തരം പറയു, ചര്‍ച്ച അവിടെ അവസാനിക്കും. :-)\n- സാഗര് : Sagar -, September 2, 2009 at 7:56 PM\nപട്ടൌഡി പറഞ്ഞത് എത്ര ശരി..\nകൂപമണ്ഡൂകങ്ങള്‍ക്ക് കിണറേ അറിയൂ..\nബാക്കി പോസ്റ്റുകള് പോരട്ടെ..\nഞാന്, September 2, 2009 at 8:07 PM\nരണ്ട് ദിവസം മുമ്പേ വായിച്ചിരുന്നു. നന്നായിട്ടുണ്ട്. കമന്റിടാന് ലേറ്റായത് കാരണം അടി മിസ്സായല്ലോ എന്നൊരു നഷ്ടബോധം മാത്രം ;) ഇനിയും നല്ല ഉശിരന് അടി നടക്കും എന്ന പ്രതീക്ഷയോടെ ട്രാക്ക് ചെയ്യുവാന് കമന്റിടുന്നു.\nബിനോയ്//Binoy, September 3, 2009 at 10:15 AM\nപട്ടൗടിയുടെ സിക്സറിന് ഒരു തൊപ്പിയൂരി സലാം :)\nbright, September 3, 2009 at 2:53 PM\nDarwin killed God. We have the DNA evidence to prove it:-)\nFaizal Kondotty, September 5, 2009 at 11:33 AM\nസി.കെ.ബാബു, September 5, 2009 at 2:04 PM\nനിങ്ങളുടെ മുകളിലെ കമന്റ് ഈ മറുപടിക്കുവേണ്ടി മാത്രം ഞാൻ പബ്ലിഷ് ചെയ്യുന്നു. നിങ്ങളുടെയോ, ഞാൻ പറയുന്ന കാര്യങ്ങൾ അതിന്റെ ഉള്ളടക്കത്തിൽ മനസ്സിലാക്കാനോ, അതിനനുസരിച്ചു് പ്രതികരിക്കാനോ കഴിയാത്തവർ എന്നു് ഞാൻ വിലയിരുത്തുന്നവരുടെയോ കമന്റുകൾ എന്റെ ബ്ലോഗിൽ മേലിൽ ഞാൻ പ്രസിദ്ധീകരിക്കുന്നതല്ല.\n'വിശ്വാസികളുടെ പോക്കറ്റിലെ ദൈവം' എന്ന എന്റെ പോസ്റ്റിൽ നിങ്ങളിട്ട തുടർക്കമന്റുകൾ എനിക്കൊരു ശല്യമാവാൻ തുടങ്ങിയപ്പോൾ ഒരു പരീക്ഷണമെന്നോണമാണു് ഞാൻ അവയ്ക്കു് മറുപടി നൽകിയതു്. ഒരു പുലിവാലിൽ പിടിക്കുക എന്റെ ലക്ഷ്യമായിരുന്നില്ല. എന്റെ ആ മറുപടികളെ നിങ്ങൾക്കു് അവഗണിക്കാം. ഞാൻ ഒരു മറുപടി പ്രതീക്ഷിക്കുന്നില്ല. ഇനി, അതിന്റെ മറുപടി ബൂലോകരെ അറിയിക്കണമെന്നുണ്ടെങ്കിൽ നിങ്ങൾക്കു് അതു് സ്വന്ത ബ്ലോഗിൽ പോസ്റ്റായി എഴുതാം. അതൊക്കെ സ്വന്ത ഇഷ്ടം. ഏതെങ്കിലും വിധത്തിലുള്ള ഒരു ചർച്ചക്കു് ഞാൻ ഉണ്ടാവില്ല. കാരണം, നമ്മൾ തമ്മിൽ ഒരു ചർച്ച കൊണ്ടു് എന്റെ സമയം നഷ്ടപ്പെടുത്താമെന്നല്ലാതെ എന്തെങ്കിലും ഒരു പ്രയോജനം ഞാൻ കാണുന്നില്ല.\nഎനിക്കു് പറയാനുള്ള കാര്യങ്ങൾ എന്റെ ബ്ലോഗിൽ ഞാനെഴുതുന്നതു് വേണമെങ്കിൽ വായിക്കാം, അല്ലെങ്കിൽ വായിക്കാതിരിക്കാം. ഞാൻ എഴുതുന്നവ എല്ലാവരും വായിക്കണമെന്നോ, എന്റെ 'ചോദ്യങ്ങൾക്കു്' ആരെങ്കിലും മറുപടി പറയണമെന്നോ എനിക്കു് യാതൊരു നിർബന്ധവുമില്ല. എന്റെ ചോദ്യങ്ങൾ എന്തായിരിക്കണമെന്നു് തീരുമാനിക്കാനും അവയ്ക്കുള്ള മറുപടികൾ സ്വയം തേടാനുമുള്ള സാമാന്യബോധം എനിക്കുണ്ടു്. അതിനു് ഒരു വിശ്വാസിയുടെ സഹായം തീർച്ചയായും എനിക്കാവശ്യമില്ല.\nഎനിക്കു് വേണമെന്നു് ഞാൻ ആഗ്രഹിക്കുന്ന ഈ സ്വാതന്ത്ര്യവും അവകാശവും ബ്ലോഗിലും പുറത്തും മറ്റാർക്കുമുണ്ടെന്നു് വിശ്വസിക്കുന്നവനാണു് ഞാൻ.\nഎന്റെ പോസ്റ്റുകളിൽ വെറുതെ കമന്റെഴുതി സമയം നഷ്ടപ്പെടുത്താതിരിക്കാനായി സാമാന്യമര്യാദയുടെ പേരിൽ ഇത്രയും പറയുന്നു.\nthabarakrahman, November 11, 2009 at 4:01 AM\nപ്രിയ സി.കെ . താങ്കളുടെ പോസ്റ്റ് വളരെ വിജ്ഞാനപ്രദമായിരിക്കുന്നു.\nശാസ്ത്രം മാത്രമാകുന്നു സത്യം എന്ന പരോക്ഷമായ (ശാസ്ത്രം സത്യം തന്നെയാകുന്നു,വസ്തുതകള് അത് അരക്കിട്ടുരപ്പിക്കുകയും ചെയ്യുന്നു. മുല്ലയ്ക്കോ, പള്ളീലച്ചനോ മൊബൈല് ഫോണ് കണ്ടുപിടിക്കാന് കഴിയില്ലല്ലോ. അതിന് ശാസ്ത്രം തന്നെ വേണം.)\nഅഭിപ്രായത്തോട് ചെറിയ വിയോജിപ്പുണ്ട്. കാരണം ശാസ്ത്രം പോലും,കാലാകാലങ്ങളില് നിഗമനങ്ങളില് മാറ്റം വരുത്തിക്കൊണ്ടിരിക്കുന്നു.അങ്ങനെ വരുമ്പോള് എല്ലാം മാറ്റത്തിന് വിധേയമായിക്കൊണ്ടിരിക്കുന്നു\nഎന്നര്ത്ഥം. പ്രാദേശികമായി മുസ്ലീങ്ങളില് അടിഞ്ഞുകൂടിയിട്ടുള്ള അന്ധവിശ്വാസങ്ങളെ (ഉറൂസുകള്, പോലുള്ളവയും അവിടെ നടക്കുന്ന\nഅന്ധവിശ്വാസങ്ങളെയും ഉദ്ദേശിച്ചു. അവരാകുന്നു ഇസ്ലാമിനെക്കുറിച്ചുള്ള വികലമായ ധാരണകള് സൃഷ്ട്ടിക്കുന്നത്. ) മുന്‍നിര്‍ത്തിയാണ് താങ്കളുടെ\nഅഭിപ്രായമെങ്കില്, ഒരു പുനരാലോചനയ്ക്ക് ഈ വിനീതന് അഭ്യര്‍ത്ഥിക്കുന്നു.\nഇസ്ലാം ഒരു മതമേ അല്ല, അത് ഒരു ശാസ്ത്രം തന്നയാകുന്നു. ഒരു തരത്തില് ഒരു ജീവിത സംസ്കാരം. പക്ഷെ മുസ്ലീങ്ങള് കാലത്തിനനുസരിച്ച് അവരുടെ സമീപനങ്ങളില് മാറ്റം വരുത്താത്തിടത്തോളം കാലം എപ്പോഴും ഇസ്ലാം വിമര്ശിക്ക പെട്ടുകൊണ്ടെയിരിക്കും. അതിന് പൂര്‍ണ ഉത്തരവാദികള് ഇസ്ലാമിക മതപണ്ഡിതന്‍മാര്\nമാത്രമാകുന്നു. പ്രിയ സി.കെ ഞാന് ഡാര്‍വിനെക്കുറിച്ച് സ്കൂള് ക്ളാസ്സില് മാത്രമെ\nപഠിച്ചിട്ടുള്ളൂ. അതിനാല് ചര്‍ച്ചയില് പങ്കെടുക്കാന് ഉദ്ദേശിക്കുന്നില്ല.\nനന്ദി, ചര്ച്ച ഉഷാറാവട്ടെ, കാര്യങ്ങള് മനസ്സിലാക്കാമല്ലോ.


NScience.in - മലയാളത്തില് ഒരു ശാസ്ത്രബ്ലോഗ് - Malayalam Science News | ആ കാണുന്നതാണ് ഭൂമി, Pale Blue Dot ന്റെ മുപ്പതു വര്‍ഷങ്ങള്\nആ കാണുന്നതാണ് ഭൂമി, Pale Blue Dot ന്റെ മുപ്പതു വര്‍ഷങ്ങള്\n1990 ലെ വലന്റൈന് ദിനം. അന്നാണ് വോയേജര് 1 എന്ന പേടകം ഈ ചിത്രം പകര്‍ത്തുന്നത്. പ്രപഞ്ചത്തില് മനുഷ്യരെത്ര നിസ്സാരര് എന്ന് നമ്മള് നമ്മളെത്തന്നെ ബോധ്യപ്പെടുത്തിയ ചിത്രം. ചിത്രത്തില് സൂക്ഷിച്ചുനോക്കണം. ചുവന്ന നാടയ്ക്കുള്ളില് ഒരു പൊട്ടു കാണുന്നില്ലേ. അവിടെയാണ് നാമറിയുന്ന എല്ലാവരും ജീവിക്കുന്നത്. അവിടെയാണ് നാം കാണുന്ന കടലും വനവും മരുഭൂമിയും കായലും പുഴയും നദിയും വീടും എല്ലാം ഉള്ളത്. നമ്മുടെ പ്രിയപ്പെട്ടവരുള്ളത്. നമ്മുടെ ശത്രുക്കളുള്ളത്. നമ്മുടെ പ്രണയങ്ങളുള്ളത്. വിരഹങ്ങളുള്ളത്. അവിടെയാണ് നമുക്കറിയാവുന്ന സാഹിത്യങ്ങളെല്ലാം എഴുതപ്പെട്ടത്. അറിയാവുന്ന വിജ്ഞാനമെല്ലാം രൂപപ്പെട്ടത്...\nആ നേര്‍ത്ത നീലപ്പൊട്ട്. അതാണ് ഭൂമി! 595 കോടി കിലോമീറ്ററുകള്‍ക്കപ്പുറത്തുനിന്ന് വോയേജര് 1 പേടകം അവസാനമായി തന്റെ ക്യാമറക്കണ്ണുകള് തുറന്നുപിടിച്ച് പകര്‍ത്തിയ ചിത്രം.\n1977 സെപ്തംബറിലാണ് വോയേജര് 1 എന്ന പേടകത്തെ മനുഷ്യര് വിക്ഷേപിക്കുന്നത്. നീണ്ട 42 വര്‍ഷങ്ങള്‍ക്കുശേഷവും ആ പേടകം ഭൂമിയുമായി ഇടയ്ക്കിടെ സന്ദേശങ്ങള് കൈമാറിക്കൊണ്ട് സഞ്ചരിച്ചുകൊണ്ടിരിക്കുന്നു. 1980ല് പേടകം ശനിയെ കടന്നുപോയി. ആ സമയത്താണ് ശാസ്ത്രകാരനും എഴുത്തുകാരനുമായ കാള് സാഗന് ഒരു ആശയം മുന്നോട്ടുവയ്ക്കുന്നത്. വോയേജര് അവസാനമായി ഭൂമിയുടെ ചിത്രം ഒന്നെടുക്കണം. ശാസ്ത്രപരമായി ഒരു പ്രസക്തിയും അത്തരമൊരു ചിത്രത്തിന് ഇല്ല. പക്ഷേ പ്രപഞ്ചത്തില് നമ്മുടെ സ്ഥാനത്തെക്കുറിച്ച് പുതിയൊരു വീക്ഷണം നല്‍കാന് ആ ചിത്രത്തിനാവും. പിന്നെയും പത്തു വര്‍ഷത്തിനുശേഷമാണ് ഈ ചിത്രം യാഥാര്‍ത്ഥ്യമായത്. 1990 ഫെബ്രുവരി 14ന് വോയേജര് 1ലെ ക്യാമറ ഭൂമിയ്ക്കു നേരെ തിരിഞ്ഞു. ഏതാണ്ട് 600കോടി കിലോമീറ്റര് അകലെ നിന്ന് വോയേജര് ആ ചിത്രം പകര്‍ത്തി. വോയജര് 1 എടുത്ത അവസാന ചിത്രമായിരുന്നു അത്. കാള് സാഗന് ആഗ്രഹിച്ചപോലെ മനോഹരമായ ഒരു ചിത്രം.\nനമ്മള് എത്ര നിസ്സാരര് ആണെന്ന് നമ്മെ ബോധ്യപ്പെടുത്തും ഈ ചിത്രം. പ്രപഞ്ചത്തിലെ വളരെ ചെറിയ ഭാഗത്തിന്റെ ചിത്രമായിട്ടുപോലും ഒരു കുഞ്ഞു പൊട്ടായിട്ടാണ് ഭൂമി അതില് വരുന്നത്. എത്ര നിസ്സാരമായ ഒരു സ്ഥാനം. ഈ ഭൂമി അവിടെ ഉണ്ടായാലും ഇല്ലെങ്കിലും പ്രപഞ്ചത്തിന് ഒന്നും സംഭവിക്കില്ല. പക്ഷേ ആ കുഞ്ഞു നീലപ്പൊട്ട് ഇല്ലെങ്കില് നമ്മളില്ല. എന്നിട്ടും ആ കുഞ്ഞുപൊട്ടില്‍ക്കിടന്ന് നമ്മള് പരസ്പരം തമ്മില്‍ത്തല്ലുന്നു. യുദ്ധം ചെയ്യുന്നു. ഭൂമിയെത്തന്നെ ഇല്ലാതാക്കിക്കൊണ്ടിരിക്കുന്നു. പക്ഷേ ഇവിടെത്തന്നെയാണ് നാം പരസ്പരം സ്നേഹിക്കുന്നതും കൈകോര്‍ത്തു പിടിച്ച് മുന്നോട്ടു നടക്കുന്നതും.\nമുപ്പതു വര്‍ഷം മുന്‍പത്തെ വലന്റൈന് ദിനത്തില് പകര്‍ത്തിയ ആ ചിത്രത്തിലെ നീലപ്പൊട്ടിനെ നമ്മള് പ്രണയിച്ചേ തീരൂ. കാരണം ഇന്നത്തെ നമ്മുടെ അറിവില് അതു മാത്രമാണ് നമ്മുടെ ജീവിതം.\nചിത്രം: Pale Blue Dot, കടപ്പാട് : NASA JP


മേരേ പ്യാരേ ദേശ് വാസിയോം - ധർമ്മപുരിയിലെ ധർമ്മ സംസ്ഥാപനങ്ങൾ - കോവിഡ് രാഷ്ട്രീയം ഡൽഹി മുതൽ\nമേരേ പ്യാരേ ദേശ് വാസിയോം :.ധർമ്മപുരിയിലെ ധർമ്മ സംസ്ഥാപനങ്ങൾ\nകോവിഡ് രാഷ്ട്രീയം ഡൽഹി മുതൽ\nകോവിഡ് സമയത്തു അധികാര ഭരണ വ്യവസ്ഥകൾ കേന്ദ്രീകൃത് അധികാര ഭാവ ഭേദങ്ങളിലേക്ക് പോകുന്നത് ലോകത്ത് പലയിടത്തും കാണാം. ജനായത്തവും. മനുഷ്യ അവകാശങ്ങളും പ്രതിപക്ഷവും ചോദ്യങ്ങളും അധിക പറ്റാണ്.\nനിങ്ങൾ ഞങ്ങളുടെ കൂടെ അല്ലെങ്കിൽ ഞങളുടെ എതിരാളിയാണ്. നിങ്ങൾ നിരന്തരം കൈയടിച്ചു സ്തുതി ഗീതങ്ങൾ പാടിയില്ലങ്കിൽ ധർമ്മ പുരിയിൽ നിങ്ങൾ എതിരാളികളുടെ പ്രൊപ്പഗണ്ട മൂരാച്ചിയാണ് . എന്തെഴുതിയാലും എതിർക്കപ്പെടേണ്ടയാൾ.\nധർമ്മ പുരിയിൽ ധർമ്മ സംസ്ഥാപനത്തിനായി /സംസ്ഥാ പണത്തിനായി മനോഹരമായ റി -പബ്ലിക് ടീവിയുണ്ട്. സുന്ദരനായ സ്തുതി ഗീതക്കാരൻ ഗോ സ്വാമി യുണ്ട് !! മോഡി മീഡിയ എല്ലാ നല്ല കാര്യങ്ങളും പറഞ്ഞു തരും\nകോവിഡ് പ്രതിരോധത്തിൽ ഇന്ത്യയുടെ പ്രധാന മന്ത്രി നരേന്ദ്ര മോഡി മുന്നിലാണ് എന്ന പല അവലോകനവും വന്നുകൊണ്ടിരിക്കുന്നു .\nഅദ്ദേഹത്തിന്റെ ജന പ്രീതി റേറ്റ് കുത്തനെ ഉയർന്നു. അദ്ദേഹത്തിന്റ പാർട്ടിക്കാരിലും മീഡിയ മാനേജേര്ഴും പറയുന്നത് ഈ അഭൂത പൂർവ്വം സാഹചര്യത്തിൽ അദ്ദേഹത്തയൊ സർക്കാരിനെയൊ വിമർശിക്കുന്നത് ദേശ ദ്രോഹമാണ്, ആന്റി നാഷണലാണ് എന്നാണ്.\nഭരണ പാർട്ടിക്കും അവർ ഭരിക്കുന്ന സംസ്ഥാനങ്ങളിലും അദ്ദേഹം വിഗ്രഹവൽക്കരിക്കപെട്ടിരിക്കുന്നു\nഅദ്ദേഹം ടി വി യിൽ പ്രത്യക്ഷപെടുമ്പോൾ ഇന്ത്യയിലെ കോടികണക്കിന് ആളുകൾ കാണുന്നു. കൈയ്യടിക്കാൻ പറഞ്ഞാൽ കൈയ്യടിക്കും. വിളക്ക് കൊളുത്താൻ പറഞ്ഞാൽ അത് ചെയ്യും. ചാടാൻ പറഞ്ഞാൽ ചാടും. കാരണം അവർക്കു അദ്ദേഹം എല്ലാം ശരിയാക്കാൻ വന്ന ധർമ പുരുഷനാണ്. ഭാരതത്തിൽ ധർമ്മ സംസ്ഥാപനം നടത്താൻ വന്ന അവതാരം.\nഅനുസരണയോടെ പറയുന്നത് പോലെ ചെയ്തു വരുതിയിൽ നിൽക്കുന്ന ജനങ്ങളെയാണ് ധർമ്മ പുരിയിൽ ആവശ്യം.\nഇന്ത്യയിൽ കോടി കണക്കിന് അശരണരായ തൊഴിലാളികളും പാവപ്പെട്ടവരും നിവർത്തി ഇല്ലാതെ പട്ടിണിയുടെ പലായനങ്ങളിലാണ്.\nഅത് ചൂണ്ടി കാണിച്ചാൽ പോലും അർണാബ് ഗോ സ്വാമിയും കൂട്ടരും നിങ്ങളെ രാജ്യ ദ്രോഹി ആക്കും\nകോവിഡ് അനന്തര രാഷ്ട്രീയം അടിയന്തര അവസ്ഥയെ ഓർമ്മിപ്പിക്കുന്നു . സർക്കാരിനെ വിമർശിച്ചു ആക്ടിവിസ്റ്റ് ആയ പലരെയും വീട്ടിൽ പോയ് അറസ്റ്റ് ചെയ്തു. വിദ്യാർത്ഥി ആക്ടിവിസ്റ്റുകളെ അറെസ്റ്റ് ചെയ്തു. പലരുടെയും പേരിൽ യൂ എ പി എ ചുമത്തി.\nഇതിനെ സീതാറാം യച്ചൂരിയൊ കൊണ്ഗ്രെസ്സോ ചോദ്യം ചെയ്താൽ അവർ ഈ കഷ്ട്ടകാലത്തു 'രാഷ്രീയം ' കളിക്കുന്നു എന്ന് ആക്ഷേപിക്കും.\nഫെബ്രുവരി 10 നു രാഹുൽ ഗാന്ധി അടിയന്തര കോവിഡ് പ്രതിരോധം വേണമെന്ന് പറഞ്ഞപ്പോൾ ' പപ്പു ' വീണ്ടും മണ്ടത്തരം പറയുന്നു എന്നാണ് ഭരണ പാർട്ടിക്കാർ പറഞ്ഞത്.\nപ്രതിപക്ഷം സർക്കാരിനോട് പറഞ്ഞതെല്ലാം അവഗണിച്ചു.\nഎന്നാൽ പ്രധാനമന്ത്രി മുഖ്യമന്ത്രിമാരുമായി നിരന്തരം സമ്പർക്കത്തിലാണ് എന്നും ഇന്ത്യ കണ്ട ഏറ്റവും നല്ല പ്രധാന മന്ത്രി യെന്നാണ് പറയുന്നത്. അത്കൊണ്ടു അദ്ദേഹത്തെ ചോദ്യം ചെയ്യുന്നവർ കുത്തി തിരുപ്പു ഉണ്ടാക്കുന്ന ദേശ ദ്രോഹികൾ എന്നാണ് പറയുന്നത്.\nഅവർ പറയുന്നത്. ഇന്ത്യയിൽ 2014 മുന്നുള്ളവർ ഇന്ത്യ ഭരിച്ചു മുടിച്ചു. അറുപതു കൊല്ലം മുമ്പുള്ള നെഹ്‌റുവിനോട് കലിപ്പാണ്. നെഹ്‌റുവിനെ കുറിച്ചോ കൊണ്ഗ്രെസ്സ് സർക്കാരുകൾ ചെയ്ത കാര്യങ്ങളെകുറിച്ച് പറഞ്ഞാൽ അത് മോഡി സാറിന്റെ മഹത്തായ ' മോഡൽ ' ശോഭയെ കെടുത്താനുള്ള കുതന്ത്രം ആണെന്ന് പറയും.\nഇത് മോഡി ഭക്തർ പറയുന്ന കാര്യങ്ങളാണ്\nഅധികാര കേന്ദ്രീകരണം വരുമ്പോൾ മാക്സിമം നേതാവിനെ വിഗ്രഹമാക്കും. ഭക്തിജനങ്ങൾ നിരന്തരം നേതാവിന് സ്തുതി ഗീതങ്ങൾ പാടും.\nഎന്നാളും ഈ നേതാവ് മാത്രം.മതി എന്ന് പറയും.\nപ്രതിപക്ഷം കൊമോളികൾ എന്നു പറയും.\nകോവിഡ് രാഷ്ട്രീയത്തിൽ ചോദ്യങ്ങൾ പാടില്ല. ഉത്തരങ്ങളും ഉത്തരവും നേതാവ് തരും. കാരണം നേതാവാണ് നമ്മളെ ആപത്തിൽ നിന്നും രക്ഷിക്കുന്നത്. !!!\nചരിത്രം പറയുന്നത് കേട്ടാൽ മതി.\nധർമ്മപുരിയിൽ ചരിത്രം പറയുന്നത് കേട്ടാൽ മതി.\nഅധികാര രാഷ്ട്രീയം കേന്ദ്രീകരിക്കുമ്പോൾ ഭക്തജനങ്ങൾ കൂടും. വിഗ്രഹവൽക്കരിക്കപ്പെട്ട നേതാവ് മാത്രമാണ് എല്ലാം ശരിയാക്കുന്നത് എന്നു തോന്നും\nമോഡിയാണ് ഇപ്പോൾ അധികാര കേന്ദ്രീകരണ മോഡൽ. അത് കൊണ്ടു മോഡി മോഡൽ തുടങ്ങിയ ' മേക്കിങ് ഇന്ത്യ മോഡൽ ' നെ കുറിച്ച് മാത്രം സംസാരിക്കുക. ചരിത്രം തുടങ്ങുന്നത് 2014 ൽ ആണ്. അതിനു മുമ്പുള്ള ചരിത്രം ഞങ്ങൾ പറയും. നിങ്ങൾ കേട്ട് കൈയടിക്കുക. വിളക്ക് കത്തിക്കുക. പുഷ്പങ്ങൾ വിതറുക. മോഡിയാണ് മോഡൽ !!\nകേരളത്തിനും ഒരു മഹത്തായ 'മോഡൽ " ചരിത്രമുണ്ട്. പക്ഷെ അത് ഞങ്ങൾ പറഞ്ഞു തരും. അത് കേട്ടാൽ മതി.\nകേരളത്തിന്റെ ഭൂതകാലം 1957 മുതൽ പറഞ്ഞാൽ മതി. കാരണം കേരളത്തെ മാറ്റി ' മോഡൽ " ആക്കിയത് കേരളത്തിൽ വിപ്ലവം കൊണ്ടു വന്നത് ഒരു പാർട്ടിയും അവരുടെ നേതാക്കളുമാണ്.\nഅത് കൊണ്ടു പത്തൊമ്പതാം നൂറ്റാണ്ടിലെ ജാതി വ്യവസ്ഥയുടെയും അടിച്ചമർത്താലിന്റെയും മാത്രം ചരിത്രം പറയുക. എന്തെങ്കിലും ഒക്കെ ഉണ്ടായെങ്കിൽ അത് കൊളോണിസാമ്രജ്യത്തക്കാരോ, മിഷനറി മാർ സവർണ്ണർക്ക് വേണ്ടി മാത്രം ചെയ്തതാണ് എന്ന് പറയുക.\nതിരുവിതാംകൂർ എന്ന പദമോ പത്തൊമ്പതാം നൂറ്റാണ്ടിൽ എന്തെങ്കിലും നടന്നു എന്ന് പറഞ്ഞാൽ നിങ്ങൾ ' രാജ ഭക്ത ' സവർണ മൂരാച്ചിയാകും.. തിരുവിതാംകൂറിനെകൂറിച്ചു ഒരക്ഷരം മിണ്ടരുത് (പോളണ്ടിനെ കുറിച്ചും !)\nകാരണം കേരളമെന്നു പറയുന്ന പ്രദേശത്തിന്റ ചരിത്രം യഥാർത്ഥത്തിൽ തുടങ്ങുന്നത് 1939 ലാണ്. കേരളത്തിൽ അന്ന് മുതലാണ് ഒരു 'മോഡൽ, ' ഉണ്ടാകുവാൻ തുടങ്ങിയത്.\nഅതിനു മുമ്പ് ഇരുണ്ട യുഗം ആയിരുന്നു. അന്ന് ചില നല്ല കാര്യങ്ങൾ നാരായണ ഗുരുവും അയ്യൻകാളിയുമൊക്കെ ചെയ്തു. അന്ന് തൊട്ടുള്ളത് പറഞ്ഞാൽ അംഗീകരിക്കാം\nഅത് കൊണ്ടു പത്തൊമ്പതാം നൂറ്റാണ്ടിന്റെ എന്തെങ്കിലും ആരെങ്കിലും പറഞ്ഞാൽ അവരുടെ' ദുഷ്ട ലാക്ക് ' എന്നു പറയുക. അവരെ ഒന്നുകിൽ കോളിനിയൽക്കാരോ, അല്ലെങ്കിൽ മിഷനറി ഏജന്റ് മാരോ, അതും അല്ലെങ്കിൽ ' രാജ ഭക്തരോ ' ആയ ''സവർണ്ണ ' വലതു പക്ഷമാക്കും. അത് ഏറ്റു പാടി ഓരിയിടും.\nഞങ്ങളുടെ മനോഹരമായാ സാമ്പത്തിക സാമൂഹിക വളർച്ചയുടെ മകുടോദാഹരണമായ 1957 ഇൽ തുടങ്ങിയ ' കേരള മോഡൽ ' ശോഭ കെടുത്താൻ അതിനു മുമ്പുള്ള ഏത് സ്ഥിതി വിവരകണക്ക് പറയുന്നവർ എല്ലാവരും ദുഷ്ട്ട ലാക്കുള്ള പ്രൊപ്പഗണ്ടക്കാരാണ്. അവർ ശത്രു പക്ഷത്താണ്.\nമോഡിയാണ് താരം. മോഡി മാത്രം മതി. ഇന്നും എന്നും അത് ശരിയല്ല എന്നു പറഞ്ഞാൽ അവരെ ശരിയാക്കും\nമോഡിയെ പിന്തുണക്കാത്തവർ എല്ലാം ശത്രുകളാണ്. വിരോധികളാണ്\nമേരേ ഭാരത് മഹാൻ എന്ന് നെഹ്‌റു പറഞ്ഞു എന്നത് വാസ്തവം അല്ല. അത് മോഡി പറഞ്ഞ മോഡലാണ്, മേരേ പ്യാരേ ദേശ് വാസിയോം "\nധർമ്മപുരിയിൽ ചോദ്യങ്ങൾ ഇല്ല.\nഉത്തരങ്ങൾ വേണ്ട സമയത്തു തരും.\nഅനനങ്ങരുത്. പറയുന്നത് കേട്ട് കൈയടിച്ചു\nവീട്ടിൽ അടങ്ങി ഒതുങ്ങി കഴിയുക.\nഅല്ലെങ്കിൽ പ്രജാപതികൾക്കു അനുചരന്മാർക്കും\nPhoto Credit : » @luciadong\nCorona Politics India Social Views World History\nUS / DB Query : 8 / Total Memory Used : 0.66 MB / This page was generated in 0.0223 seconds.


ഇനി ഇന്ത്യയുടെ ഗതി ഇതാകും, പോണ്ടിംഗിന്റെ പ്രവചനം അറംപറ്റുമോ\nഇന്ത്യക്കെതിരായ പിങ്ക് ബോള് ടെസ്റ്റില് ഓസ്‌ട്രേലിയ നേടിയ വന് വിജയം ആവര്‍ത്തിക്കുമെന്ന് മുന് നായകനും ഇതിഹാസ താരവുമായ റിക്കി പോണ്ടിംഗ്. ഇന്ത്യക്കു മേല് ഗുരുതരമായ മുറിവാണ് ആദ്യ ടെസ്റ്റിലെ തോല്‍വിയോടെ സംഭവിച്ചിരിക്കുന്നതെന്നും ഇത് ഓസീസിന് കാര്യങ്ങള് കൂടുതല് എളുപ്പമാക്കാനിടയുണ്ടെന്നും പോണ്ടിംഗ് പ്രവചിക്കുന്നു.\nമെല്‍ബണ് ടെസ്റ്റിലും ഓസ്ട്രേലിയക്കു നല്ലൊരു ജയം നമുക്കു പ്രതീക്ഷിക്കാം. അങ്ങനെ സംഭവിച്ചാല് തിരിച്ചുവന്ന് പരമ്പരയിലെ ഒരു ടെസ്റ്റ് ജയിക്കുകയെന്നത് വളരെ ദുഷ്‌കരമായി തീരുമെന്നു പോണ്ടിങ് അഭിപ്രായപ്പെട്ടു. കോഹ്ലിയുടെ അഭാവം ഇന്ത്യക്കു കനത്ത ആഘാതമാണെന്നും അജിങ്ക്യ രഹാനെയുടെ ക്യാപ്റ്റന്‍സിയില് ടീമിനു തിരിച്ചുവരിക കടുപ്പമായിരിക്കുമെന്നും പോണ്ടിങ് വിശദമാക്കി.\nഇന്ത്യക്കുറിച്ചു നമുക്ക് ഒരുപാട് പഠിക്കാന് സാധിക്കും. കോഹ്ലി ഇല്ലാത്തതിനാല് തന്നെ ഇതുപോലെയൊരു തോല്‍വിക്കു ശേഷം അവരെ കൈപിടിച്ചുയര്‍ത്താന് സാധിക്കുന്ന മറ്റാരുമില്ലെന്നും മുന് ഓസീസ് നായകന് അഭിപ്രായപ്പെട്ടു. രണ്ടാം ടെസ്റ്റില് ഇന്ത്യ ചില മാറ്റങ്ങള് വരുത്തേണ്ടതുണ്ട്. റിഷഭ് പന്ത് മധ്യനിരയില് കളിക്കണം. കോഹ്ലിയില്ലാത്തതിനാല് തന്നെ ഇന്ത്യക്കു ബാറ്റിങ് നിര ശക്തിപ്പെടുത്തേണ്ടതുണ്ട്. അതിനു പന്തും ടീമില് വേണം. ശുഭ്മാന് ഗില്ലിനെയും മെല്‍ബണ് ടെസ്റ്റില് ഇന്ത്യയുടെ പ്ലെയിങ് ഇലവനില് ഉള്‍െടുത്തണമെന്നും പോണ്ടിങ് നിര്‍ദേശിച്ചു. അടുത്ത വെല്ലുവിളിക്കു മാനസികമായും ഇന്ത്യ കരുത്തരാവേണ്ടതുണ്ട്. കാരണം ഓസ്ട്രേലിയക്കാര് ഇനി വിട്ടുതരില്ല. കൂടുതല് കരുത്തോടെ അടുത്ത ടെസ്റ്റില് അവര് ആഞ്ഞടിക്കുമെന്നും അദ്ദേഹം പറഞ്ഞു.\nഡേവിഡ് വാര്‍ണര് ഫിറ്റ്നസ് വീണ്ടെടുത്ത് മടങ്ങിയെത്തിയാല് യുവ താരം വില് പ്യുകോസ്‌കിക്കു രണ്ടാം ടെസ്റ്റിലൂടെ അരങ്ങേറാനാവില്ല. വാര്‍ണര് തിരിച്ചെത്തിയാല് കാമറോണ് ഗ്രീന്, മാത്യു വെയ്ഡ് ഇവരില് ആരെ പുറത്തിരുത്തുമെന്നതിനെക്കുറിച്ച് ഓസീസ് തീരുമാനിക്കണമെന്നും പോണ്ടിംഗ് കൂട്ടിച്ചേര്‍ത്തു.\nഅഡ്ലെയ്ഡില് നടന്ന ആദ്യ ടെസ്റ്റില് രണ്ടു ദിവസം ബാക്കിനില്‍ക്കെ എട്ടു വിക്കറ്റിനായിരുന്നു ഓസീസിന്റെ വിജയം. രണ്ടാമിന്നിങ്സില് വെറും 36 റണ്‍സിന് പുറത്തായ ഇന്ത്യ വന് നാണക്കേട് നേരിട്ടിരുന്നു. ടെസ്റ്റിന്റെ ചരിത്രത്തില് മുമ്പൊരിക്കലും ഇത്രയും ചെറിയ സ്‌കോറില് ഇന്ത്യ പുറത്തായിട്ടില്ല. 26 മുതല് മെല്‍ബണ് ക്രിക്കറ്റ് ഗ്രൗണ്ടിലാണ് ഇന്ത്യയും ഓസീസും തമ്മിലുള്ള രണ്ടാം ടെസ്റ്റ് ആരംഭിക്കുന്നത്.


സാത്താനായി വളരുമെന്ന സംശയം, അച്ഛൻ മക്കളെ കൊലപ്പെടുത്തി, ലോകത്തെ രക്ഷിക്കാനെന്ന് വാദം | man killed his children and said he was enlightened by QAnon\nസാത്താനായി വളരുമെന്ന സംശയം, അച്ഛൻ മക്കളെ കൊലപ്പെടുത്തി, ലോകത്തെ രക്ഷിക്കാനെന്ന് വാദം\nഒരു എഫ്ബിഐ ഏജന്റുമായുള്ള അഭിമുഖത്തിനിടെ അയാള് പറഞ്ഞത്, തന്റെ ഭാര്യ, എസിക്ക് സാത്താന്‍റെ ഡിഎൻഎ ഉണ്ടെന്നും അത് കുട്ടികൾക്ക് കൈമാറിയെന്നും തനിക്ക് വെളിപാട് കിട്ടിയെന്നാണ്.\nUSA, First Published Aug 13, 2021, 12:20 PM IST\nകാലിഫോർണിയയിലെ ഒരു സർഫിംഗ് സ്കൂൾ ഉടമ തന്റെ രണ്ട് പിഞ്ചുകുഞ്ഞുങ്ങളെ സാന്താ ബാർബറയിലെ വീട്ടിൽ നിന്ന് മെക്സിക്കോയിലേക്ക് കൊണ്ടുപോയതിന് ശേഷം കൊലപ്പെടുത്തിയിരിക്കുകയാണ്. എഫ്ബിഐക്ക് നൽകിയ അഭിമുഖത്തിൽ, മാത്യു ടെയ്ലർ കോൾമാൻ തന്റെ രണ്ട് വയസുള്ള മകനെയും 10 മാസം പ്രായമുള്ള മകളെയും മെക്സിക്കോയിലെ റൊസാരിറ്റോയിലേക്ക് കൊണ്ടുപോയതായി സമ്മതിച്ചു. അവിടെ വച്ച് കുഞ്ഞുങ്ങളെ കൊലപ്പെടുത്തിയതായും ഇയാള് സമ്മതിച്ചിരിക്കുകയാണ് എന്ന് ഒരു എഫ്ബിഐ ഏജന്റ് സമർപ്പിച്ച സത്യവാങ്മൂലത്തില് പറയുന്നു.\nസത്യവാങ്മൂലം അനുസരിച്ച്, ക്യു അന്നാൻ, ഇല്ലുമിനാറ്റി ഗൂഢാലോചന സിദ്ധാന്തങ്ങളാൽ തനിക്ക് വെളിപാടുകിട്ടി. തന്‍റെ മക്കള് രാക്ഷസന്മാരായി വളരുമെന്നും തോന്നി. അതിനാലാണ് അവരെ കൊലപ്പെടുത്തേണ്ടി വന്നതെന്നാണ് 40 -കാരൻ പറഞ്ഞിരിക്കുകയാണ്. യുഎസ് പൗരന്മാരുടെ വിദേശ കൊലപാതകത്തിന് കോൾമാനെതിരെ കേസെടുത്തതായി യുഎസ് അറ്റോർണി ഓഫീസ് പ്രസ്താവനയിൽ പറഞ്ഞു. ഓഗസ്റ്റ് 31 ന് വിചാരണയുണ്ടാകുമെന്നും ഓഫീസ് അറിയിച്ചു. കോൾമാനുവേണ്ടി സംസാരിക്കാൻ ഒരു അറ്റോർണി ഉണ്ടോ എന്ന് വ്യക്തമല്ല.\nഅമേരിക്കയില് തീവ്ര വലതുപക്ഷ വിഭാഗങ്ങൾക്കിടയിൽ പ്രചാരമുള്ള ഒരു ഗൂഡാലോചന സിദ്ധാന്തം ആണ് ക്യു അന്നാൻ. സാത്താൻ സേവകരായ ഡെമോക്രാറ്റുകളും താരങ്ങളുമെല്ലാമടങ്ങുന്ന ഒരു കൂട്ടം കുട്ടികളെ ലൈംഗിക അതിക്രമത്തിന് വിധേയരാക്കുകയും കുട്ടിക്കടത്തൽ നടത്തുകയും ചെയ്യുന്നുണ്ട് എന്ന് ക്യു അന്നാൻ പിന്തുടരുന്നവർ വിശ്വസിക്കുന്നു. അത് നിലവില് വാക്സിനും ലോക്ക്ഡൌണിനും എതിരെ നിലനില്‍ക്കുന്ന ഗൂഢാലോചനാ സിദ്ധാന്തക്കാരുമായി ചേര്‍ന്നു പ്രവര്‍ത്തിക്കുന്നു എന്നാണ് പറയുന്നത്.\nക്യു അന്നാന് രാഷ്ട്രീയവും വ്യക്തിപരവുമായ അക്രമങ്ങളുമായി ആവർത്തിച്ച് ബന്ധപ്പെട്ടിരിക്കുന്നു. മാതാപിതാക്കൾ കുട്ടികളെ തട്ടിക്കൊണ്ടുപോയ നിരവധി കേസുകൾ ഉൾപ്പെടെ ഇതില് പെടുന്നു. എന്നാൽ, കോൾമാൻ കുടുംബത്തിന് സംഭവിച്ച ദുരന്തത്തെക്കുറിച്ച് കൂടുതൽ വ്യക്തമല്ല. യുഎസ് അതിർത്തിയിൽ നിന്ന് 40 മിനിറ്റ് അകലെ ബജാ കാലിഫോർണിയയിലെ റൊസാരിറ്റോ റിസോർട്ടിനടുത്തുള്ള റാഞ്ചിലാണ് തിങ്കളാഴ്ച കുട്ടികളുടെ മൃതദേഹം കണ്ടെത്തിയത്. ഒരു കർഷകത്തൊഴിലാളിയാണ് മൃതദേഹങ്ങള് കണ്ടതെന്ന് മെക്സിക്കൻ അധികൃതർ പറഞ്ഞു.\nകോൾമാനും കുട്ടികളും ശനിയാഴ്ച റൊസാരിറ്റോയിലെ ഒരു ഹോട്ടലിൽ ചെക്ക് ചെയ്തിട്ടുണ്ടെന്ന് അവിടത്തെ അധികാരികൾ പറയുന്നു. എന്നാൽ, വീഡിയോ ഫൂട്ടേജിൽ തിങ്കളാഴ്ച നേരം പുലരുന്നതിന് മുമ്പ് അവർ പോകുന്നത് കണ്ടു. കോൾമാൻ അന്ന് രാവിലെ തനിച്ച് മടങ്ങി, തുടർന്ന് ഹോട്ടൽ വിട്ടു, അവർ കൂട്ടിച്ചേർത്തു.\nകുടുംബത്തിന്റെ വാനിൽ തന്റെ ഭർത്താവ് കുട്ടികളുമായി പോയെന്ന് കോൾമാന്റെ ഭാര്യ ശനിയാഴ്ച സാന്താ ബാർബറ പൊലീസിൽ റിപ്പോർട്ട് ചെയ്തിരുന്നു. കുടുംബം ഒരു ക്യാമ്പിംഗ് യാത്രയ്ക്ക് പോകേണ്ടതായിരുന്നുവെന്നും, അവൾ പൊലീസിനോട് പറഞ്ഞു. പക്ഷേ, കോൾമാൻ കുട്ടികളുമായി എവിടേക്കാണ് പോകുന്നതെന്ന് പറയാതെ വീടുവിട്ട് പോയി. ഭര്‍ത്താവുമായി തനിക്ക് പ്രശ്നങ്ങളൊന്നുമില്ലാത്തതിനാല് തന്നെ കുട്ടികള്‍ക്ക് എന്തെങ്കിലും സംഭവിച്ചിരിക്കാമെന്ന് അവള് തീരെ പ്രതീക്ഷിച്ചിരുന്നില്ല എന്നും പൊലീസ് പറഞ്ഞു.\nപൊലീസും വീട്ടുകാരും കോള്‍മാനെ വിളിക്കാന് ശ്രമിച്ചുവെങ്കിലും കിട്ടിയില്ല. ഒടുവില് ഫോണിലെ ഒരു ആപ്ലിക്കേഷന് വഴി അയാളെ പിന്തുടരുകയായിരുന്നു. തിങ്കളാഴ്ച മെക്സിക്കോയിലെ ഒരു പോര്‍ട്ടില് ഇയാളെത്തിയതായി മനസിലാക്കി. അതിർത്തി ചെക്ക്‌പോസ്റ്റിൽ കോൾമാനെ അധികൃതർ തടഞ്ഞുവെച്ചു, അവിടെ ഒരു എഫ്ബിഐ ഏജന്റുമായുള്ള അഭിമുഖത്തിനിടെ അയാള് പറഞ്ഞത്, തന്റെ ഭാര്യ, എസിക്ക് സാത്താന്‍റെ ഡിഎൻഎ ഉണ്ടെന്നും അത് കുട്ടികൾക്ക് കൈമാറിയെന്നും തനിക്ക് വെളിപാട് കിട്ടിയെന്നാണ്. കോടതി രേഖകൾ പ്രകാരം താൻ ചെയ്തത് തെറ്റാണെന്ന് തനിക്കറിയാമെന്നും എന്നാൽ ലോകത്തെ രക്ഷിക്കാന് തനിക്ക് ഇതല്ലാതെ മറ്റ് മാര്‍ഗങ്ങളുണ്ടായിരുന്നില്ലായെന്നുമാണ് അയാള് പറഞ്ഞത്.\nഅക്രമത്തിന് പ്രചോദനം നൽകാനുള്ള ക്യു അന്നാന്- ന്റെ സാധ്യതകളെക്കുറിച്ച് എഫ്ബിഐ വളരെക്കാലമായി മുന്നറിയിപ്പ് നൽകുന്നുണ്ട്.\nLast Updated Aug 13, 2021, 2:31 PM IST\nman killed his children


സ്വപാനം ജയറാമിന് ഞെട്ടിപ്പിക്കുന്ന മേക്ക് ഓവര് | mangalam.com\nHOMECINEMALATEST NEWS സ്വപാനം ജയറാമിന് ഞെട്ടിപ്പിക്കുന്ന മേക്ക് ഓവര്\nStory Dated: Friday, January 31, 2014 05:46\nഈ ഫോട്ടോയില് കാണുന്ന ആളെ തിരിച്ചറിയാനാകുന്നുണ്ടോ എന്ന് ചോദിച്ചാല് ചിലപ്പോള് പ്രേക്ഷകര് കുഴയും. ഒരുപക്ഷേ ഒന്നു കൂടി തുറിച്ചു നോക്കിയാല് മാത്രം അത്ര പെട്ടെന്നൊന്നും തിരിച്ചറിയാത്ത ഈ മുഖം നടന് ജയറാമിന്റേതാണെന്ന് വ്യക്‌തമാകും. ഏറെ ആകാംഷയോടെ കാത്തിരിക്കുന്ന ഷാജി എന് കരുണ് ചിത്രം സ്വപാനത്തിലെ ജയറാമിന്റെ രുപം ആരാധകരെ ഞെട്ടിച്ചിരിക്കുകയാണ്. പൊതുവേ സുന്ദരനായ ജയറാമിനെ ഒട്ടും തിരിച്ചറിയാനാകാത്ത വിധത്തിലാണ് ഒരുക്കിയിരിക്കുന്നത്. താടിയും മുടിയും നീട്ടി ഒരു രവീന്ദ്രനാഥ ടാഗോര്, എംഗല്‍സ് സ്‌റ്റൈല്. പോരാത്തതിന് കരുവാളിച്ചത് പോലെ തോന്നിപ്പിക്കുന്ന വിധത്തില് നന്നായി കറുപ്പിച്ചിട്ടുമുണ്ട്. പ്രേക്ഷക വിധിയെഴുത്ത് കാത്തിരിക്കുന്ന ചിത്രവുമായി ബന്ധപ്പെട്ട ചില ഫോട്ടോകള് തന്റെ ഫേസ്‌ബുക്ക് അക്കൗണ്ടിലൂടെ ജയറാം തന്നെയാണ് പോസ്‌റ്റ് ചെയ്‌തിരിക്കുന്നത്. മൂന്ന് ചിത്രങ്ങളാണ് പോസ്‌റ്റ് ചെയ്‌തിരിക്കുന്നത്. ഇതില് പൊള്ളലേറ്റ നിലയില് രണ്ടു ചിത്രങ്ങളും ഉണ്ട്.\nസിനിമയില് എത്തി രണ്ടു ദശകത്തിനിടെ പല ഉയര്‍ച്ച താഴ്‌ചകള് കണ്ട ജയറാമിന്റെ കരിയറിലെ ഏറ്റവും വലിയ വെല്ലുവിളി ആയിരിക്കും ഈ കഥാപാത്രമെന്നാണ് ആരാധകര് കരുതുന്നത്. പല തവണ കഴിവും തെളിയിച്ചിട്ടും പത്മരാജനും ഭരതനും ലോഹിതദാസിനുമൊക്കെ ശേഷം പ്രതിഭയുടെ കയ്യൊപ്പുള്ള സംവിധായകരുടെ സിനിമ എന്ന സ്വപ്‌നം ജയറാമില് നിന്നും അകന്നു നില്‍ക്കുകയായിരുന്നു. എന്നാല് വാദ്യ കലാകാരന്റെ ആത്മ സംഘര്‍ഷങ്ങള് വിഷയമാകുന്ന സ്വപാനം ജയറാമിന് അഭിനയ സാധ്യത കൂടുതലുള്ള വേഷങ്ങള് കൊണ്ടുവരുമെന്നാണ് പ്രതീക്ഷിക്കുന്നത്. ചിത്രത്തില് തനിക്ക് ഏറെ പ്രതീക്ഷയുണ്ടെന്ന് ജയറാം നേരത്തേ പറഞ്ഞിരുന്നു. പാലക്കാടാണ് ചിത്രത്തിന്റെ ലൊക്കേഷന്. കുട്ടിസ്രാങ്ക് എന്ന ചിത്രത്തിന് പിന്നാലെ നാലു വര്‍ഷങ്ങള്‍ക്ക് ശേഷമാണ് ഷാജി എന് കരുണ് മറ്റൊരു ചിത്രം ഒരുക്കുന്നത്. ജയറാമിനെ നായകനാക്കി ഷാജി ഒരു ചിത്രം ചെയ്യുന്നതും ഇതാദ്യമാണ്. ക്ഷേത്രങ്ങള് തോറും നടക്കുന്ന ചെണ്ടക്കാരന്റെ വേഷത്തിലാണ് ജയറാം അഭിനയിക്കുന്നത്.\nസല്‍മാന് ഖാന് നിശാക്ലബില് ആരാധികമാരുടെ മോഷണത്തിനിരയായി?\nന്യൂഡല്‍ഹി: ബോളിവുഡ് താരം സല്‍മാന് ഖാന് നിശാക്ലബില്...\nതനിക്ക് വേണ്ടി ദിലീപ് കാത്തിരുന്നിട്ടില്ല: അജു വര്‍ഗീസ്\nമലയാള സിനിമയുടെ അവിഭാജ്യ ഘടകമായി മാറിയിരിക്കുകയാണ് അജു...\nമീര ജാസ്‌മിന്റെ പെരുമാറ്റം സഹിക്കാന് പറ്റില്ലെന്ന് കമല്\nനടി മീര ജാസ്‌മിനെതിരെ സംവിധായകന് കമല്. ഷൂട്ടിംഗ്...\nഅഞ്‌ജലിയുടെ തിരക്കഥയില് പ്രതാപ് പോത്തന് സംവിധാനം; നായകന് ദുല്‍ഖര്\n18 വര്‍ഷത്തിന് ശേഷം പ്രതാപ് പോത്തന് സംവിധാന...


കർമ്മഫലം (പുരാണം) – ശ്യാമള ഹരിദാസ് | Malayali Manasu\nHome Religion കർമ്മഫലം (പുരാണം) - ശ്യാമള ഹരിദാസ്\nകുരുക്ഷേത്രയുദ്ധത്തിന് ശേഷം ധൃതരാഷ്ട്രർ കൃഷ്ണനോട് ചോദിച്ചു “എനിക്കു ഉള്ള 100 പുത്രന്മാരും മരിക്കുവാൻ എന്താണ് കാരണം?”\nകൃഷ്ണൻ ഉത്തരം പറഞ്ഞു “50 ജന്മങ്ങൾക്ക് മുന്പ് അങ്ങൊരു വേട്ടക്കാരൻ ആയിരുന്നു. വേട്ടക്കിടയിൽ അങ്ങു അമ്പെയ്ത ഒരു കിളി പറന്നു പോയ ദേഷ്യത്തിൽ കൂട്ടിലുണ്ടായിരുന്ന 100 കിളികുഞ്ഞുങ്ങളെയും കൊന്നു കളഞ്ഞു. അച്ഛൻ കിളി നിസ്സഹായതയോടെ ഹൃദയം പൊട്ടിഅതു കണ്ടുകൊണ്ടിരുന്നു. അങ്ങനെ ഒരച്ഛന് 100 മക്കളുടെ മരണം കണ്ടുകൊണ്ടിരിക്കുവാൻ അങ്ങു കാരണമായതാണ് സ്വന്തം മക്കളുടെ മരണം കാണുന്ന വേദന അനുഭവിക്കേണ്ടി വന്നത്.”\n“അങ്ങനെയോ? പക്ഷെ ഇതനുഭവിക്കാൻ 50ജന്മങ്ങൾ കാലതാമസം ഉണ്ടാകാൻ എന്തു കാരണം?”കൃഷ്ണൻ പറഞ്ഞു “കഴിഞ്ഞ 50 ജന്മങ്ങൾ അങ്ങു 100 പുത്രന്മാരുണ്ടാകാനുള്ള പുണ്യം നേടുകയായിരുന്നു”.\nഭഗവത് ഗീതയിൽ കൃഷ്ണൻ പറയുന്നു.. “ഗഹന കർമ്മണാ ഗതി” – കർമ്മവും കർമ്മ ഫലവും ലഭിക്കുന്ന രീതി മനസിലാക്കാൻ വളരെ ബുദ്ധിമുട്ടാണ്. ഏതു കർമ്മത്തിനു ഏതു കർമ്മഫലം നൽകണം എന്നു ഭഗവാനാണ് നിശ്ചയിക്കുന്നത്. ചിലപ്പോ കർമ്മഫലം ഈ ജന്മത്തിൽ അനുഭവിച്ചു തീർക്കാം, അതായത് ഏതു ചെറിയ കർമ്മമാണെങ്കിലും അതിനൊരു കൃത്യമായ ഒരു ഫലമുണ്ടാകും – നന്മക്കും തിന്മക്കും.\nഗീതയിൽ തന്നെ അതിനുദാഹരണം പറയുന്നു – ഒരു കാലിത്തൊഴുത്തിൽ 1000 കന്നുകളുണ്ടെങ്കിലും ഒരു അമ്മപശു കൃത്യമായി അതിന്റെ കന്നിനെ തന്നെ കണ്ടു പിടിക്കുന്നു. നമ്മുടെ കർമ്മഫലങ്ങളും ഇത്രയും വലിയ പ്രപഞ്ചത്തിൽ നമ്മെ തേടിവരുന്നത് ഇതേ സൂക്ഷ്മതയോടെയാണ് . ശ്രദ്ധിച്ചിട്ടില്ലേ നൂറു കണക്കിനാളുകൾ സഞ്ചരിക്കുന്ന ഒരു റോഡിൽ ഒരു അപകടം ഉണ്ടാകുന്നത് ഒരാൾക്കായിരിക്കും. അതൊരു യാദൃശ്ചികതയല്ല, കർമ്മഫലമാവും._\n_നമ്മുടെ കർമ്മഫലങ്ങളും – സത്കർമ്മങ്ങളുള്ള സത്കർമ്മ ഫലങ്ങളും , ദുഷ്കർമ്മങ്ങൾക്കുള്ള ദുഷ്കർമ്മ ഫലങ്ങളും, ലേശം വൈകിയാണെങ്കിലും, കൃത്യമായി നമ്മെ തേടിയെത്തും\nPrevious articleഅറിവിൻ്റെ മുത്തുകൾ – (10) – നമ്മുടെ ക്ഷേത്രസങ്കല്പം\nNext article“അറ്റുപോകാത്ത ഓർമ്മകൾ ” പ്രൊഫ ടി ജെ ജോസഫിന്റെ ആത്മകഥയ്ക്ക് ദീപ ആർ തയ്യാറാക്കിയ പുസ്തകപരിചയം


ടെസ്റ്റ് റദ്ദാക്കേണ്ടി വരുമെന്ന് ബിസിസിഐ; ഫണ്ട് അനുവദിക്കാന് അനുമതി - FUTURE KERALA - Future Kerala\nന്യൂഡെല്‍ഹി: രാജ്‌കോട്ടില് വെച്ച് നടക്കുന്ന ഇന്ത്യ- ഇംഗ്ലണ്ട് ടെസ്റ്റ് പരമ്പരയിലെ ആദ്യ മത്സരത്തിന്റെ നടത്തിപ്പിനായി 52 ലക്ഷം രൂപ ഗുജറാത്ത് ക്രിക്കറ്റ് അസോസിയേഷന് നല്‍കാന് ബിസിസിഐ ക്ക് സുപ്രീംകോടതിയുടെ അനുമതി. പണം അനുവദിച്ചില്ലെങ്കില് മത്സരം റദ്ദാക്കേണ്ടി വരുമെന്ന് ബിസിസിഐ ക്കു വേണ്ടി ഹാജരായ മുതിര്‍ന്ന അഭിഭാഷകന് കപില് സിബല് സുപ്രീംകോടതിയെ അറിയിച്ചു. ഈ വിഷയത്തില് ഉടന് തീരുമാനമെടുക്കേണ്ടതിന്റെ ആവശ്യകതയെപ്പറ്റിയും കപില് സിബല് കോടതിയെ ധരിപ്പിച്ചു.\nലോധ കമ്മിറ്റി ശുപാര്‍ശകള് നടപ്പിലാക്കുന്നതു വരെ ഫണ്ടുകള് അനുവദിക്കരുതെന്ന സുപ്രീംകോടതി നിര്‍ദേശത്തിന്റെ പശ്ചാത്തലത്തിലാണ് ബിസിസിഐ സുപ്രീംകോടതിയെ സമീപിച്ചത്. അതേസമയം ഒക്‌റ്റോബര് 21ലെ കോടതി വിധിക്കെതിരായാണ് ബിസിസിഐ മുന്നോട്ടുപോകുന്നതെന്ന് ലോധ കമ്മിറ്റി സെക്രട്ടറിയും അഭിഭാഷകനുമായ ഗോപാല് സുബ്രഹ്മണ്യം ആരോപിച്ചു.\nകഴിഞ്ഞ മാസമാണ് മത്സരങ്ങള്‍ക്കുള്ള പണം ബിസിസിഐ സംസ്ഥാന അസോസിയേഷനുകള്‍ക്ക് നല്‍കുന്നതിന് കോടതി വിലക്ക് ഏര്‍പ്പെടുത്തിയത്. ഏക്കൗണ്ടുകള് സൂക്ഷ്മ പരിശോധനയ്ക്ക് വിധേയമാക്കാന് സ്വതന്ത്ര ഓഡിറ്ററെ നിയമിക്കണമെന്ന നിര്‍ദേശവും കോടതി മുന്നോട്ടുവച്ചിരുന്നു.\nTags:\tallows, as expense for, BCCI, Rajkot Test, Supreme Court, to incur Rs 58.66 lakhs\nഎഐ, ഡാറ്റയുടെ ഉപയോഗം: നിയന്ത്രണങ്ങളുമായി ഇയു


"മാളൂ നന്മടെ മാളുവോ. അവൾ അങ്ങനെ നമ്മളോട് ചെയ്യിലല്ലോ എന്താ പറ്റി അവൾക്ക്. അവൾ എല്ലാം എന്നോട് പറയുന്നതാണല്ലോ ?" - പ്രണയകഥകൾ\n“മാളൂ നന്മടെ മാളുവോ. അവൾ അങ്ങനെ നമ്മളോട് ചെയ്യിലല്ലോ എന്താ പറ്റി അവൾക്ക്. അവൾ എല്ലാം എന്നോട് പറയുന്നതാണല്ലോ ?”\nഗർഭിണിയായ തൻ്റെ പ തിനാ ലു വയസ്സ് മാത്രം പ്രായമുള്ള മകളെയും കൊണ്ട് ആ ആശുപത്രി വരാന്തയിലൂടെ പെരുമഴത്ത് നടക്കുമ്പോഴും അയാളുടെ നെഞ്ചിലെ തീ അണഞ്ഞിട്ടുണ്ടായിരുന്നില്ല. അയാൾ അവളുടെ കൈയ്യും പിടിച്ച് റോഡ് ക്രോസ് ചെയ്ത് അടുത്തുള്ള ചായക്കടയിലേക്ക് കയറി നിന്നു. പാതി നനഞ്ഞൊട്ടിയ അവളുടെ ശരീരം ആക്രാന്തത്തോടെ ഒരു നാൽപത്തു വയസ്സുള്ള ഓട്ടോക്കാരൻ ചേട്ടൻ നോക്കുന്നത് കണ്ടപ്പോൾ അവളെ അയാൾ പുറകിലേക്ക് മാറ്റി നിർത്തി. പെണ്ണിന് വയസ്സ് നാലെന്നോ നാൽപതെന്നോ നോക്കാത്ത കാലഘട്ടം ആണ് ഇതെത് അയാൾക്ക് നന്നായി അറിയാമായിരുന്നു.\n“ചേട്ടാ രണ്ട് ചായ . “\n“ഉം. കഴിക്കാൻ വല്ലതും എടുക്കണോ? “\n“മോളെ നിനക്ക് കഴിക്കാൻ വേണോ? “\nവേണ്ടെന്ന ഭാവത്തിൽ അവൾ തലയാട്ടി. ആവി പറക്കുന്ന ചൂടു ചായ ഊതി ഊതി കുടിക്കുമ്പോഴും അയാളുടെ മനസ്സ് നിറയെ ശൂന്യമായിരുന്നു. പ്രായം തികയാത്ത തൻ്റെ മകൾ അച്ഛനില്ലാത്ത ഒരു കുട്ടിയെ പ്രസവിക്കുക എന്നോർത്തപ്പോൾ തന്നെ അയാളുടെ കണ്ണുകൾ നിറഞ്ഞ് തുളുമ്പി. ചായയുടെ പൈസയും കൊടുത്ത് ഓട്ടോയിൽ കയറി ഇരുവരും വീട്ടിലേക്ക് യാത്രയായി. ഇരുവരും വരുന്നത് കാത്ത് നിറകണ്ണുകളോടെ രമ പൂമുഖ പടിയിൽ ഇരിപ്പുണ്ടായിരുന്നു.\n“എന്തായി രവിയേട്ടാ പോയിട്ട്. “\nഅമ്മയുടെ മുഖത്തോട്ട് ഒന്ന് നോക്കുക പോലും ചെയ്യാതെ അവൾ ഓട്ടോയിൽ നിന്ന് ഇറങ്ങി വീടിനകത്തേക്ക് കയറി. രവി രമയെ ഒന്ന് നോക്കിക്കൊണ്ട് നിസ്സാഹായ ഭാവത്തിൽ തലയാട്ടി.\n“ഡോക്ടർ എന്ത് പറഞ്ഞു രവിയേട്ടാ ഒന്ന് തെളിച്ച് പറ.”\n“അ ബോർഷൻ ചെയാൻ പറ്റില്ലെടോ .അവളുടെ പ്രായം പിന്നെ ഇതിപ്പം മാസം4കഴിഞ്ഞില്ലേ ഇനി അഥവാ അങ്ങിനെ ചെയ്യണമെങ്കിൽ തന്നെ ഒരു പാട് നൂലാമാലകൾ ഉണ്ട് എന്നാലും അത് മോളുടെ ജീവനെ തന്നെ ആപത്താണെന്നാ ഡോക്ടർ പറയണേ.”\n“എൻ്റെ ഈശ്വരൻന്മാരെ ഇനി നമ്മൾ എന്ത് ചെയ്യും”.\nരമ നെഞ്ചത്ത് കൈ വെച്ച് ഉമ്മറപ്പടിയിൽ ഇരുന്ന് കരഞ്ഞു.\n” ഇനി എന്ത് ചെയ്യാൻ വരുന്നടത്ത് വെച്ച് കാണാം പ്രസവം കഴിഞ്ഞ് കുട്ടിയെ വല്ല അമ്മത്തൊട്ടിലിലോ അനാഥാലയത്തിലോ കൊടുക്കാം അല്ലാതെ എന്ത് ചെയ്യാനാ. ഇല്ലേങ്കിൽ ഇത്രം കാലം അതിനെ വയറ്റിലും ഇട്ടോണ്ട് നടന്ന് ഈ അവസാന നിമിഷത്തിലാണ് നന്മള് അറിയണേ കുറച്ച് മുൻപ് ആയിരുന്നേൽ എന്തേലും നോക്കാമായിരുന്നു. “\n” എന്താലും അച്ഛനില്ലാത്ത ഒരു കുട്ടിയെ പ്രസവിക്കുക എന്നൊക്കെ പറയുമ്പോൾ.?”\n” കഴിഞ്ഞ രണ്ട് ദിവസം ആയിട്ട് തല്ലാവുന്നതിൻ്റെയും കുത്താവുന്നതിൻ്റെയും ഒക്കെ പരമാവധി ചെയ്തില്ലേ എന്നിട്ടും അവൾ ക മ എന്നൊരക്ഷരം മിണ്ടിയോ ഇനി വെറെ എന്താ ഞാൻ ചെയ്യേണ്ടത്? തല്ലാവുന്നതിനും ഒരു പരിധി ഇല്ലേ .ഒന്നും ഇല്ലേലും അതിൻ്റെ വയറ്റിനകത്തും കിടപ്പില്ലേ ഒരു ജീവൻ നന്മൾ അത് കൂടി ചിന്തിക്കണ്ടേ. ?”\n” രവിയേട്ടാ നമ്മുക്ക് പോലീസിൽ ഒരു പരാതി കൊടുത്താലോ?”\n” എന്നിട്ട് പോലീസിൽ ചെന്ന് എന്ത് പരാതി പറയാനാണ് എൻ്റെ മോളുടെ കൊച്ചിൻ്റെ അച്ഛൻ ആരാന്ന് അറിയില്ല കണ്ടു പിടിച്ച് തരണം എന്നോ? പരാതിപ്പെടാൻ ഇത് പീ ഢനം ഒന്നും അല്ലല്ലോ ഇവളുടെ സമ്മതത്തോടു കൂടി ആയിരുന്നില്ലേ അങ്ങിനെ അല്ലെങ്കിൽ ആ നിമിഷം അവൾ അത് നന്മളോട് പറയുമായിരുന്നില്ല.? അവളുടെ കൂടെ പഠിക്കുന്ന വല്ല പയ്യന്മാരും ആയിരിക്കും അതാ അവള് പറയാത്തെ നീ കുറച്ച് സ്നേഹത്തോടെ ഒന്ന് കൂടി ഒന്ന് ചോദിച്ച് നോക്ക് ഇനി വല്ല പ്രണമോ എന്ത് പണ്ടാരം ആണേലും ആള് അറിഞ്ഞാൽ അതിനൊരു പരിഹാരം കാണാല്ലോ. പോലീസിൽ ഒക്കെ പരാതി കൊടുത്ത് നാട്ടുകാര് മൊത്തം അറിഞ്ഞാൽ പിന്നെ ഇവിടെ ജീവിച്ച് ഇരുന്നിട്ട് കാര്യം ഇല്ല. “\n” അല്ലേലും ഇപ്പോ ഇനി ആരാ അറിയാൻ ബാക്കിയുള്ളത്.”\n” ഹും ഇത് വല്ല നിധി ഒന്നും അല്ലല്ലോ മൂടിക്കെട്ടി വെക്കാൻ എല്ലാവരും അങ്ങട് അറിയട്ടെ കുടുംബ മഹിമ .”\n” രവിയേട്ടാ നന്മുടെ മനൂ അവനോട് പറയട്ടെ.”\n” പറയണം ഇനി പറയാതിരുന്നിട്ടെന്താ .ഇവിടം കൊണ്ട് എല്ലാം തീരും എന്നാ ഞാൻ കരുതിയത് എവിടെ തുടങ്ങാൻ പോണല്ലേ ഉള്ളൂ അത്രം ദിവസം കൂടി അതാ മരുഭൂമിയിൽ കിടന്ന് തീ തിന്നണ്ടല്ലോ? അതാ ഇത്ര നാളായിട്ടൊന്നും അവനോട് വിളിച്ച് പറയാതിരുന്നത്. “\n” അവൻ അറിഞ്ഞാൽ ഇനി എന്തൊക്കെ കോലാഹലങ്ങളാണ് ഇവിടെ ഉണ്ടാവാൻ പോകണേന്ന് ഓർക്കുമ്പോഴാ എനിക്ക് പേടി. “\n” എന്ത് വെച്ച് പറയാതിരിക്കാൻ പറ്റോ? അതിന് ആകെക്കൂടി ഉള്ള ഒരു പെങ്ങൾ അല്ലേ ഇത്. ഹും മൂത്തത് ഒന്ന് ഉണ്ടായി കഴിഞ്ഞിട്ട് പത്ത് പന്ത്രണ്ട് വർഷം കഴിഞ്ഞ് കിട്ടിയ നിധി എന്തൊക്കെയായിരുന്നു കുടുംബം മുടിക്കാൻ പിറന്ന മൂ ധേവിയാണ് ഇതെന്ന് ഇപ്പോഴല്ലേ മനസ്സിലായത്. അതിനെ അന്ന് തന്നെ അങ്ങ് വേണ്ടാന്ന് വെച്ചാൽ മതിയായിരുന്നു എന്നാൽ ഇന്ന് ഈ തലവേദന വരില്ലായിരുന്നു എല്ലാം നിന്നെ ഒറ്റൊരുത്തിയെ പറഞ്ഞാൽ മതിയല്ലോ.”\n” എൻ്റെ കുഞ്ഞ് അറിഞ്ഞാൽ അവന് ഇത് താങ്ങാൻ പറ്റില്ല അവന് മാളൂന്ന് എന്ന് വെച്ചാൽ ജീവനല്ലേ. ?”\n” ഒക്കെ വിധി അല്ലാതെ എന്ത് പറയാനാ. ഓരോന്ന് വരുത്തി വെയ്ക്കുമ്പോൾ ആലോചിക്കണം'”\nരവി വെള്ളമുണ്ട് മാറി കട്ടിലിൽ കിടന്ന കൈലിയും എടുത്ത് പുറത്തോട്ട് ഇറങ്ങി. മാളൂ അപ്പോഴും റൂമിൽ തന്നെ കതകടച്ച് ഒരേ കിടപ്പായിരുന്നു. നേരം ഒരു പാട് ഇരുട്ടിയാണ് മനുവിൻ്റെ ഫോൺ കോൾ വന്നത് .\n” അമ്മേ ഞാനാ മനൂ.”\n” ആ പറ മോനെ നിനക്കവിടെ സുഖമല്ലേ. ?”\n” ഉവ്വ് എന്താ കഴിഞ്ഞ ആഴ്ച വിളിച്ചപ്പോൾ ഫോൺ എടുക്കാതിരുന്നത്. “\n“അത് അത് പിന്നെ ഫോൺ കേടായിരുന്നു അതാ “\n“ഉം. എവിടെ മാളൂ. “\n“അവൾ ഇറങ്ങി “\n“ഇത്ര നേരത്തെയോ സാധാരണ ഈ സമയത്ത് അവൾ കിടക്കാറിലല്ലോ ഞാൻ വിളിക്കും എന്ന് അവൾക്ക് അറിയാലോ?”\n” എന്തോ തലവേദനയാന്ന് പറയണ കേട്ടു .”\n” ആ അഛൻ എവിടെ”\n” എൻ്റെ അടുത്തുണ്ട് ഞാൻ കൊടുക്കാം. “\n” ഡാ മനൂ.”\n” ആ പറ അഛാ”\n” നീ എന്നാ ഇങ്ങോട്ട് വരുന്നത് . പിന്നെ എനിക്ക് അത്യാവശ്യമായി നിന്നോട് ഒരു കാര്യം പറയാൻ ഉണ്ട്.”\n” എന്താ പറഞ്ഞോ അഛാ ഞാൻ വരുമ്പോൾ എന്തേലും കൊണ്ടുവരണോ ?അതോ പൈസയ്ക്ക് ഇപ്പം വല്ല അത്യാവശ്യവും ഉണ്ടോ?”\n” ഇത് അതൊന്നും അല്ലെടാ ഞാൻ പറയുന്നത് നീ ശ്രദ്ധിച്ച് കേൾക്കണം ബഹളം ഒന്നും ഉണ്ടാക്കരുത്. “\n” അഛൻ ടെൻഷൻ അടിപ്പിക്കാതെ കാര്യം പറ”\n” അത് പിന്നെ നമ്മുടെ മാളൂവിന് ഒരു അബന്ധം പറ്റിയെടാ.”\n” എന്ന് വെച്ചാൽ .”\n” അവൾക്ക് ആരോടോ ഒരു അടുപ്പം ഉണ്ടായിരുന്നു. പക്ഷേ അത് ഞങ്ങൾക്ക് അറിയില്ലായിരുന്നു. അവൾനമ്മളെയെല്ലാം ചതിച്ച് കളഞ്ഞെടാ.”\n” അച്ഛൻ എന്തൊക്കെയാണ് ഈ പറയണേ.” “\n“മാളൂ അവൾ4മാസം ഗർഭിണിയാടാ'”\nകേട്ടതൊന്നും വിശ്വസിക്കാനാവാതെ മറുതലക്കൽ മനൂ ഇടിവെട്ടേറ്റ പൊലെ തരിച്ച് നിന്നു.\nമനു എന്തൊക്കെയോ കിടന്ന് പുലമ്പി.\n” മനൂ മനൂ. ഡാ”\n” ഹാ ഹാ പറ അച്ഛാ “\nഅവൻ്റെ ഇരു കണ്ണുകളും നിറഞ്ഞൊഴുകി.\n“നീ എന്നാ ഇങ്ങോട്ട് വരുന്നത് എനിക്ക് ആലോചിച്ചിട്ട് ഒരു എത്തും പിടിയും കിട്ടുന്നില്ലെടാ .”\n” ഞാൻ അടുത്ത ആഴ്ച വരാം അഛാ”\nഅവൻ കോൾ കട്ട് ചെയ്ത് ബെഡിൽ ഇരുന്നു. കൂട്ടുകാരെല്ലാവരും എന്ത് പറ്റിയെന്ന് ചോദിച്ചപ്പോഴെല്ലാം മൗനമായിരുന്നു അവൻ്റെ മറുപടി ഇതിനിടയ്ക്ക് മാളൂ ഒരു തവണ ആ ത്മഹത്യക്ക് ശ്രമിച്ചെങ്കിലും തക്ക സമയത്ത് ആശുപത്രിയിൽ എത്തിച്ചതുകൊണ്ട് ജീവൻ രക്ഷപ്പെട്ടു. ഒരാഴ്ച കഴിഞ്ഞപ്പോഴേക്കും മനൂ തിരിച്ച് നാട്ടിലെത്തി. വീടിനകത്തേക്ക് കയറിയതും അവൾ ഉറക്കെ വിളിച്ചു\nരവിയും രമയും മനുവിനെ തടഞ്ഞു.\n“ഡാ തല്ലാവുന്നതിൻ്റെയൊക്കെ പരമാവധി അതിനെ ഞങ്ങൾ തല്ലിയതാ ഇനി നീ എന്തേലും ചെയ്താൽ പിന്നെ അത് ചത്ത് പോകും വേണ്ടെടാ. “\n“ഹേയ് അമ്മ കൈ വിട്ടേ ഞാൻ അവളോട് ഒന്ന് ചോദിക്കട്ടെ അല്ലാതെ അവളെ ഒന്നും ചെയ്യാനല്ല.”\nമനു റൂമിൻ്റെ വാതിൽ തുറന്ന് അകത്തേക്ക് കയറി. കട്ടിലിൻ്റെ ഒരു മൂലയിൽ ചൂളി പിടച്ച് ഇരുന്ന് കരയുന്ന മാളുവിനെയാണ് അവൻ കണ്ടത്.\n” അവളുടെ തൊണ്ടയിടറി.”\n“എന്നാ ൻ്റെ മാളൂന് പറ്റിയത്.”\nഅവൻ അവളെ പിടിച്ചെഴുന്നേൽപ്പിച്ചു. മാളു അവൻ്റെ നെഞ്ചിലേക്ക് വീണുകൊണ്ട് പൊട്ടിക്കരഞ്ഞു.\n“അച്ഛനും അമ്മയും പറയുന്ന പോലെ ഞാൻ ഒരു തെറ്റും ചെയ്തിട്ടില്ല ഏട്ടാ “\nമാളു വീണ്ടും അവൻ്റെ നെഞ്ചിൽ കിടന്ന് തേങ്ങി.\n” പിന്നെ എന്താ എൻ്റെ മോൾക്ക് പറ്റിയത്.”\n” എല്ലാവരും വിചാരിക്കുന്ന പോലെ മാളു ഒരു ചീത്തക്കുട്ടിയല്ല ഏട്ടാ എനിക്ക് ഇത് എൻ്റെ മനുവേട്ടനോടല്ലാതെ വെറെ ആരോടും പറയാൻ പറ്റില്ല . നാലു മാസം മുൻപായിരുന്നു ഞങ്ങളുടെ സ്ക്കൂളിൽ നിന്ന് ജില്ലാ കലോൽസവത്തിന് പാലക്കാട് ഉള്ള മോഡേൺ ഹയർ സെക്കൻ്ററി സ്ക്കൂളിലേക്ക് പോയത്. അവിടെ വെച്ച് ഞാൻ സ്റ്റേജിൽ തല കറങ്ങി വീണപ്പോൾ ടീച്ചേഴ്സ് എന്നെ അടുത്തുള്ള ഒരു ക്ലാസ് മുറിയിൽ കൊണ്ടുപോയി കിടത്തി കുറച്ച് നേരം കഴിഞ്ഞപ്പോൾ ക്ഷീണം ഉണ്ടെങ്കിൽ ഇതാ ഈ ജ്യൂസ് കുടിച്ചോ എന്ന് പറഞ്ഞ് കുറച്ച് ചേട്ടൻന്മാർ എനിക്ക് ഒരു ബോട്ടിൽ ജ്യൂസ് തന്നു പിന്നെ എനിക്ക് ഒന്നും ഓർമ്മയില്ല പിന്നീട് ഞാൻ കണ്ണു തുറക്കുമ്പോൾ ദേ ഹത്ത് വസ്ത്രം ഒന്നും ഇല്ലാത്ത അവസ്ഥയിൽ മറ്റൊരു ക്ലാസ് മുറിയിൽ നിന്നാണ് ഉണർന്ന് എഴുന്നേറ്റത്. അപ്പോഴത്തെ പേടി കാരണം ഞാൻ ആരോടും ഒന്നും പറഞ്ഞില്ല ഏട്ടാ .ഇത് ആരടെ ആണെന്ന് ചോദിച്ചാൽ മുഖം പോലും അറിയാത്ത ഒരു നാലഞ്ച് പേര് ഉണ്ടായിരുന്നു ആ കൂട്ടത്തിൽ അതിൽ ഞാൻ ആരുടെ പേരാ പറയേണ്ടത് ഏട്ടൻ പറ .”\nഅവൻ മാളുവിനെ നെഞ്ചോട് ചേർത്ത് പിടിച്ചു.\n,”ഇല്ല എൻ്റെ മോൾക്ക് ഒന്നും പറ്റിയിട്ടില്ല. എന്ത് സംഭവിച്ചാലും ഈ ഏട്ടൻ ഇല്ലേ നിൻ്റെ കൂടെ എൻ്റെ മാളു ചീത്ത കുട്ടിയല്ലാന്ന് ഈ ഏട്ടന് അറിയാലോ ? മോള് ആ കണ്ണുകൾ രണ്ടും തുടച്ചേ. ബാ ഏട്ടൻ പറയട്ടെ.”\nമാളു ഇരു കരങ്ങൾ കൊണ്ടും മിഴികൾ തുടച്ചു.\n“മാളു ഇപ്പോ പഠിക്കേണ്ട പ്രായം അല്ലേ അപ്പോ ഈ സമയത്ത് ഇതുപൊലുള്ള ഒരു കൊച്ചിനേയും ചുമന്നോണ്ട് നടക്കണോ? അത് കൊണ്ട് ഇത് നന്മുക്ക് വേണ്ട ഏട്ടൻ്റെ ഒരു ഫ്രണ്ടിൻ്റെ ഒരു ഹോസ്പിറ്റൽ ഉണ്ട് മംഗലാപുരത്ത് നമ്മുക്ക് അവിടം വരെ ഒന്ന് പോയി മാളൂൻ്റെ ഇപ്പോഴത്തെ എല്ലാം പ്രശ്നങ്ങളും തീർക്കാം എന്താ അത് പോരെ”.\nശരിയെന്ന ഭാവത്തിൽ അവൾ തലയാട്ടി.\nആഴ്ചകൾ കഴിഞ്ഞു പോയി പതിയെ മാളുവും അച്ഛനും അമ്മയുമെല്ലാം പഴയ ജീവിതത്തിലേക്ക് തിരിച്ചു വന്നു. മനു തിരിച്ച് ഗൾഫിലേക്ക് പോകാൻ തയ്യാറായി അങ്ങിനെ ഇരിക്കെ ഒരു നാൾ\n” ഇന്ന് എന്താ അച്ഛാ പത്രത്തില് വിശേഷം കുറെ നേരം ആയല്ലോ ഇതും പിടിച്ച് കൊണ്ട് ഇവിടെ ഇരിക്കുന്നു. “\n“ഹേയ് ഞാൻ ഒരു വാർത്ത വായിച്ച് ഇരുന്നതാ “\n“മൂന്നാറിൽ ടൂർ പോയ അഞ്ച് വിദ്യാർത്ഥികൾ വാഹനം ഇടിച്ച് മരിച്ചു. “\n“ആഹാ എവിടെ .”\n“പാലക്കാട് സ്ക്കൂളിൽ പ്ലടുവിന് പഠിക്കുന്ന ഏതോ പിള്ളാരാ പാവങ്ങൾ ജീവിച്ചു തുടങ്ങിയിട്ടൊള്ളൂ ആയുസ്സ് ഇല്ല എന്ത് പറയാൻ.”\nമനു മാളുവിൻ്റെ മുഖത്തേക്ക് നോക്കി ഒന്ന് പുഞ്ചിരിച്ചു കൊണ്ട് പറഞ്ഞു.\n” അതെ ആയുസ്സ് ഇല്ല എന്ത് ചെയ്യാൻ.”\n“എനിക്ക് കൊതി തോന്നിയപ്പോ ചെയ്തതാടാ…ഒന്ന് ക്ഷമിക്കെൻ്റെ ചങ്ങായി…എൻ്റെ അച്ഛൻ്റെല് കാശില്ലാണ്ടാടാ…”\nപിന്നീട് എപ്പോഴാണ് ആ സൗഹൃദം ഒരിക്കലും സംഭവിക്കാൻ പാടില്ലാത്ത ഒരു തെറ്റായ ബന്ധത്തിലേക്ക് കടന്നത്….\nപിന്നെ കുറേശ്ശേ അവളെ ഇഷ്ടപ്പെടാൻ തുടങ്ങി. അവളിങ്ങോട്ടും…അതൊരു പ്രണയമാക്കാൻ അധികദിവസം വേണ്ടിവന്നില്ല….\nഅതോ അത് മറ്റേ വീഡിയോ ആടാ…അവൾക്ക് ഒരിക്കലും മറക്കാൻ കഴിയാത്ത ഒരു സുഖമുള്ള വീഡിയോ…\nകണക്കിൽ വലിയ പിടിയില്ലേലും ഞാൻ മറിച്ചു വിക്കണതിൻ കണക്കൊക്കൊ അമ്മ കണ്ടു പിടിക്കാൻ തുടങ്ങീക്കണ്…\nആദ്യരാത്രി ബെഡ്‌റൂമിൽ ഭ്രാന്ത് പിടിച്ചവനെ പോലെയുള്ള എന്റെ നടപ്പ് കണ്ടവൾ ആകാംഷയോടെ ചോദിച്ചു…\nഞങ്ങൾക്ക് സ്വകാര്യമായി എന്തെല്ലാം കാര്യങ്ങൾ പറയാൻ കാണും, അതൊക്കെ പരസ്യമായിരുന്ന് സംസാരിക്കാൻ പറ്റുമോ…


പ്രവാസികൾക്ക് ആശ്വാസം; വിസാ നിയമത്തിൽ ഇളവ് വരുത്തി ഒമാന് | oman announces relaxations in visa rules\nപ്രവാസികൾക്ക് ആശ്വാസം; വിസാ നിയമത്തിൽ ഇളവ് വരുത്തി ഒമാന്\nMuscat, First Published 23, Jul 2020, 9:54 AM\nനിലവിൽ 180 ദിവസത്തിൽ കൂടുതൽ രാജ്യത്തിനു പുറത്ത് നിന്നാൽ ഒമാനിലേക്ക് പ്രവേശിക്കാനുള്ള വിസയുടെ സാധുത ഇല്ലാതാകുമായിരുന്നു. പുതിയ പ്രഖ്യാപനം അനുസരിച്ച് 180 ദിവസത്തിൽ കൂടുതൽ രാജ്യത്തിന് പുറത്ത് തങ്ങിയ, സ്ഥിര താമസ വിസയുള്ളവർക്ക് മടങ്ങി വരാനാവും.\nമസ്‍കത്ത്: ഒമാനിൽ സ്ഥിരതാമസ വിസയുള്ള വിദേശികൾക്ക് 180 ദിവസങ്ങൾ കഴിഞ്ഞും രാജ്യത്തിനു പുറത്ത് നിന്നാലും ഒമാനിലേക്ക് തിരികെ വരാമെന്ന് പാസ്‍പോർട്ട് ആന്റ് റസിഡൻസ് ഡയറക്ടറേറ്റ് ജനറൽ ഉപഡയറക്ടർ മേജർ മുഹമ്മദ് ബിൻ റാഷിദ് അൽ ഹസ്‍ബി അറിയിച്ചു. ഒമാൻ ദേശിയ റേഡിയോക്ക് നൽകിയ അഭിമുഖത്തിലാണ് അദ്ദേഹം ഇക്കാര്യം അറിയിച്ചത്.\nനിലവിൽ 180 ദിവസത്തിൽ കൂടുതൽ രാജ്യത്തിനു പുറത്ത് നിന്നാൽ ഒമാനിലേക്ക് പ്രവേശിക്കാനുള്ള വിസയുടെ സാധുത ഇല്ലാതാകുമായിരുന്നു. പുതിയ പ്രഖ്യാപനം അനുസരിച്ച് 180 ദിവസത്തിൽ കൂടുതൽ രാജ്യത്തിന് പുറത്ത് തങ്ങിയ, സ്ഥിര താമസ വിസയുള്ളവർക്ക് മടങ്ങി വരാനാവും. കൊവിഡ് വ്യാപനത്തിന് തൊട്ടുമുമ്പ് അവധിക്ക് നാട്ടിൽ പോയ മലയാളികളടക്കമുള്ളവർക്ക് ആശ്വാസം നൽകുന്ന തീരുമാനമാണിത്.\nഇതിന് പുറമെ നിലവിൽ രാജ്യത്തിന് പുറത്തുള്ള വിദേശികൾക്കും റസിഡന്റ് കാർഡ് പുതുക്കാൻ കഴിയുമെന്ന് റോയൽ ഒമാൻ പൊലീസ് പബ്ലിക് റിലേഷൻ ഓഫീസർ മേജർ മുഹമ്മദ് അൽ ഹാഷിമിയും അറിയിച്ചു. റസിഡന്റ് കാർഡ് സ്‍പോൺസറോ സ്ഥാപനമോ ഇലക്ട്രോണിക് രീതിയിൽ പുതുക്കുകയും അതിന്റെ അറിയിപ്പ് ജീവനക്കാരന് അയച്ച് കൊടുക്കുകയും വേണം. ചില റസിഡന്റ് വിസകള് പുതുക്കാനുള്ള കാലാവധി മൂന്ന് മാസത്തിന് പകരം ആറ് മാസമാക്കിയും ദീർഘിപ്പിച്ചിട്ടുണ്ട്. വിസാ കാലാവധി കഴിഞ്ഞവർ സ്പോൺസർ മുഖേന വിസ പുതുക്കാൻ ഡയറക്ടറേറ്റ് ജനറലിനെ സമീപിക്കണം.\nനിലവിൽ വിദേശത്തുള്ള, വിസാ കാലാവധി കഴിഞ്ഞവരും ഓൺ‍ലൈൻ മുഖേന വിസ പുതുക്കണം. വിമാനത്താവളം തുറക്കുന്നതനുസരിച്ചു ഒമാനിലേക്ക് തിരിച്ചു വരാൻ സാധിക്കും. കൊവിഡ് പ്രതിസന്ധിയുടെ പശ്ചാത്തലത്തില് ഒമാനിൽ തിരച്ചെത്തുന്നവരെ സഹായിക്കാനാണ് പുതിയ ഇളവുകൾ പ്രഖ്യാപിച്ചിരിക്കുന്നത്.\nLast Updated 23, Jul 2020, 10:04 AM


'തിരസ്‌കാരങ്ങള് സ്വീകരിക്കാന് പഠിക്കണം'; 'മുംബൈ സ്റ്റെയ്‌നി'ന്റെ ആത്മഹത്യയില് പ്രതികരണവുമായി അശ്വിന് | R Ashwin| Karan Tiwari| Suicide\nAug 14, 2020, 04:48 PM IST\nമുംബൈയുടെ യുവബൗളര് കരണ് തിവാരിയാണ് കഴിഞ്ഞ ദിവസം ആത്മഹത്യ ചെയ്തത്.\nചെന്നൈ: ക്രിക്കറ്റ് കരിയറിൽ പ്രതീക്ഷിച്ചതുപോലെ തിളങ്ങാനാകാതെ പോയതോടെ മുംബൈയിൽ യുവതാരം ആത്മഹത്യ ചെയ്ത സംഭവത്തിൽ പ്രതികരണവുമായി ഇന്ത്യൻ ക്രിക്കറ്റ് താരം ആർ.അശ്വിൻ. കരിയറിൽ ചിലപ്പോൾ തിരസ്കാരങ്ങൾ നേരിടേണ്ടിവരുമെന്നും അതു സ്വീകരിച്ച് ശീലിക്കണമെന്നും അശ്വിൻ ട്വീറ്റിലൂടെ വ്യക്തമാക്കി. മുംബൈയുടെ യുവബൗളർ കരൺ തിവാരിയാണ് കഴിഞ്ഞ ദിവസം ആത്മഹത്യ ചെയ്തത്. ദക്ഷിണാഫ്രിക്കയുടെ ഡെയ്ൽ സ്റ്റെയ്നിന്റേതിന് സമാനമായ ബൗളിങ് ആക്ഷനിലൂടെ ശ്രദ്ധേയനായ ഇരുപത്തിയേഴുകാരൻ മുംബൈയുടെ സ്റ്റെയ്ൻ എന്നാണ് അറിയപ്പെട്ടിരുന്നത്.\nകരിയറിലെ ചില തിരസ്കാരങ്ങൾ അംഗീകരിക്കാനാകാതെയാണ് മുംബൈയിലെ യുവതാരത്തിന്റെ ആത്മഹത്യ. ഇത് തിരിച്ചറിവിന്റെ നിമിഷം കൂടിയാണ്. ക്രിക്കറ്റോ മറ്റേതെങ്കിലും മേഖലയോ തിരഞ്ഞെടുത്ത വ്യക്തികളാണെങ്കിൽപോലും അതിന് സമാന്തരമായി മറ്റൊരു ജീവനോപാധി കൂടി സ്കൂളിലും കോളേജിലും പഠിപ്പിച്ചുകൊടുക്കണം. ഇന്നത്തെ യുവാക്കളിലാണ് രാജ്യത്തിന്റേയും ലോകത്തിന്റേയും ഭാവി. അശ്വിൻ ട്വീറ്റിൽ പറയുന്നു.\nമുംബൈയിലെ വീട്ടിൽ ചൊവ്വാഴ്ച്ച രാത്രിയാണ് കരൺ ആത്മഹത്യ ചെയ്തത്. മുംബൈ രഞ്ജി ടീമിനായി രണ്ടു വർഷത്തോളമായി നെറ്റ്സിൽ സ്ഥിരമായി പന്തെറിഞ്ഞുകൊടുത്തിരുന്നത് കരൺ ആയിരുന്നു. കഴിഞ്ഞ വർഷം വിവിധ ഐ.പി.എൽ ടീമുകൾക്കായും മുംബൈ വാംഖഡെ സ്റ്റേഡിയത്തിന്റെ നെറ്റ്സിൽ പന്തെറിഞ്ഞിരുന്നു.\nഎന്നാൽ കരിയറിൽ ഉയർച്ച നേടാൻ കരണിന് കഴിഞ്ഞിരുന്നില്ല. ഇതിനെ തുടർന്ന് താരം കടുത്ത നിരാശയിലും ദു:ഖത്തിലുമായിരുന്നുവെന്ന് സുഹൃത്തുക്കൾ പറയുന്നു. ഈ വർഷം ഐ.പി.എല്ലിൽ കളിക്കാൻ അവസരം ലഭിക്കാത്തതും നിരാശ കൂട്ടി. മുംബൈയിലെ വീട്ടിൽ അമ്മയ്ക്കു സഹോദരനുമൊപ്പം താമസിക്കുന്ന കരൺ ചൊവ്വാഴ്ച്ച രാത്രി ഭക്ഷണം കഴിച്ചതിന് ശേഷം ഉറങ്ങാൻ പോയതാണ്.\nഇതിനിടെ രാജസ്ഥാനിലുള്ള സുഹൃത്തിനെ വിളിച്ച് ഐ.പി.എല്ലിൽ സ്ഥാനം ലഭിക്കാത്തതിന്റെ സങ്കടം കരൺ പങ്കുവെച്ചിരുന്നു. ആത്മഹത്യ ചെയ്യുമെന്ന സൂചനയും സുഹൃത്തിന് നൽകിയിരുന്നു. ഈ സുഹൃത്ത് രാജസ്ഥാനിൽ താമസിക്കുന്ന കരണിന്റെ സഹോദരി വഴി അമ്മയെ വിളിച്ച് വിവരം പറഞ്ഞു. ഇതോടെ വാതിൽ തകർത്ത് അമ്മയും സഹോദരനും കരണിന്റെ റൂമിൽ കടന്നു. പക്ഷേ അപ്പോഴേക്കും കരണിന് ജീവൻ നഷ്ടപ്പെട്ടിരുന്നു.\nContent Highlights: R Ashwin on Karan Tiwari suicide\nഅശ്വിന് 800 ടെസ്റ്റ് വിക്കറ്റുകള് സ്വന്തമാക്കാനാകും, ലിയോണ് അത്ര പോര - മുരളീധരന്


Governor donates one month salary to chief minister's account for rebuilding kerala നവകേരളത്തിനായി ഒരുമാസത്തെ ശമ്പളം; മുഖ്യമന്ത്രിയുടെ ആഹ്വാനം ഏറ്റെടുത്ത് ജനപ്രതിനിധികളും ഉദ്യോഗസ്ഥരും | Indian Express Malayalam\ngovernor donates one month salary to chief ministers account for rebuilding kerala\nനവകേരളത്തിനായി ഒരുമാസത്തെ ശമ്പളം; മുഖ്യമന്ത്രിയുടെ ആഹ്വാനം ഏറ്റെടുത്ത് ജനപ്രതിനിധികളും ഉദ്യോഗസ്ഥരും\nഗവർണർ പി. സദാശിവം തുക ഇന്ന് ചീഫ് സെക്രട്ടറിക്ക് കൈമാറി\nAugust 27, 2018 4:27:13 pm\nതിരുവനന്തപുരം: നവകേരള നിർമ്മിതിക്കായി ഒരുമാസത്തെ ശമ്പളം നൽകാനുള്ള മുഖ്യമന്ത്രിയുടെ ആഹ്വാനം ഏറ്റെടുത്ത് കേരള സമൂഹം. സാധാരണക്കാർക്ക് പുറമേ രാഷ്ട്രീയ സാമൂഹിക രംഗത്തെ പല പ്രമുഖരും ഇതിനോടകം തന്നെ ഒരു മാസത്തെ ശമ്പളം പ്രഖ്യാപിച്ചു കഴിഞ്ഞു. ഗവർണറും ഡി.ജി.പി യും ഇതിൽ ഉൾപ്പെടുന്നു.\nഇന്നലെയാണ് ഒരുമാസത്തെ ശമ്പളം നവകേരള നിർമ്മിതിക്കായി നൽകാൻ മുഖ്യമന്ത്രി ആഹ്വനം ചെയതത്. ഇതിന് പിന്നാലെയാണ് ഗവർണർ പി. സദാശിവം തുക ഇന്ന് ചീഫ് സെക്രട്ടറിക്ക് കൈമാറിയത്. മുഖ്യമന്ത്രിയുടെ ആശയം മികച്ചതാണെന്നും ഗവർണര് പറഞ്ഞു. ഡി.ജി.പി ലോക്‍നാഥ് ബെഹറയും തന്റെ ഒരുമാസത്തെ ശമ്പളം നൽകുമെന്നറിയിച്ചിട്ടുണ്ട്. സഹപ്രവർത്തകരും ആഹ്വാനം ഏറ്റെടുക്കണമെന്നും അദ്ദേഹം അഭിപ്രായപ്പെട്ടു.\nഎക്സൈസ് കമ്മീഷണർ ഋഷിരാജ് സിങും, ഡി.ജി.പി എ ഹേമചന്ദ്രനും ഒരുമാസത്തെ ശമ്പളം വാഗ്ദനം ചെയ്‍തിട്ടുണ്ട്. സേനംഗങ്ങളോടും ആഹ്വാനം ഏറ്റെടുക്കാൻ ഇവർ ആവശ്യപ്പെട്ടിട്ടു.നിരവധി ജനപ്രതിനിധികളാണ് മുഖ്യമന്ത്രിയുടെ ആഹ്വാനം എറ്റെടുത്തിരിക്കുന്നത്. തിരുവഞ്ചൂർ രാധാകൃഷണൻ എം.എൽ.എ യും ശമ്പള തുക നൽകുമെന്നറിയിച്ചിട്ടുണ്ട്.\nഅഡ്വക്കേറ്റ് ജനറൽ സുധാകർ പ്രസാദും കെ.എം.ആർ.എൽ ഡയറക്ടർ എ.പി.എം മുഹമ്മദ് ഹനീഫയും ശമ്പളം നൽകുമെന്നറിയിച്ചിട്ടുണ്ട്. സെക്രട്ടറിയേറ്റ് എംപ്ലോയ്സ് അസ്സോസിയേഷനിലെ അംഗങ്ങളായ 3700 ഉദ്യോഗസ്ഥരും അവരുടെ ഒരുമാസത്തെ ശമ്പളം വാഗ്ദനം ചെയ്‍തിട്ടുണ്ട്.\nഇന്നലെ മൈക്രോസോഫ്റ്റ് സ്ഥാപകൻ ബിൽഗേറ്റ്സും ഭാര്യ മെലിൻഡാ ഗേറ്റ്സും കേരളത്തെ സഹായിക്കാൻ രംഗത്തെത്തിയിരുന്നു. ബിൽ ആൻഡ് മെലിൻഡ ഗേറ്റ്സ് ഫൌണ്ടേഷൻ വഴി നാല് കോടി രൂപയാണ് കേരളത്തിന് നൽകുക.\nWeb Title: Governor donates one month salary to chief ministers account for rebuilding kerala


പകച്ചു പോകുന്ന ചില റെക്കോര്‍ഡുകള്... | 11 Unique Guinness World Records You Won’t Believe Belong To Indians - Malayalam BoldSky\n| Updated: Friday, October 30, 2015, 10:14 [IST]\nഏത് രംഗത്തായാലും തങ്ങളുടെ സാന്നിധ്യമുറപ്പിക്കുന്നവരാണ് ഇന്ത്യക്കാര്. കലാ-കായിക രംഗത്തായാലും ശാസ്ത്ര സാങ്കേതിക രംഗത്തായാലും ഏത് രംഗത്തും തങ്ങളുടേയതായ വ്യക്തിമുദ്ര പതിപ്പിക്കുന്നതില് ഇന്ത്യക്കാരെ കഴിഞ്ഞേ മറ്റുള്ളവര്‍ക്ക് സ്ഥാനമുള്ളൂ.\nഗിന്നസ് ലോക റെക്കോര്‍ഡിന്റെ കാര്യത്തിലും ഇതേ അവസ്ഥ തന്നെയാണ്. ഏതൊക്കെ കാര്യത്തിലാണ് നമ്മള് ലോക റെക്കോര്‍ഡ് സ്വന്തമാക്കിയിട്ടുള്ളതെന്ന് നോക്കാം.\nലോകത്തിലെ ഏറ്റവും വലിയ തലപ്പാവ്\nപഞ്ചാബിലെ പാട്യാലയില് താമസിക്കുന്ന 60-കാരനായ അവതാര് സിംഗ് മൗനിയാണ് ലോകത്തിലെ ഏറ്റവും വലിയ തലപ്പാവിനുടമ. 100 പൗണ്ട് ആണ് ഇതിന്റെ കനം. 645 മീറ്റര് നീളമുണ്ട് ഈ തലപ്പാവിന്. ഇത് ധരിക്കാന് ഇദ്ദേഹമെടുക്കുന്ന സമയം ആറ് മണിക്കൂറാണ്.\nലോകത്തിലെ ഏറ്റവും ചെറിയ സ്ത്രീ നാഗ്പൂരില് നിന്നുള്ള ജ്യോതി ആംഗേ ആണ്. 62 സെന്റിമീറ്ററാണ് ജ്യോതിയുടെ ഉയരം. ഇന്ന് ജീവിച്ചിരിക്കുന്ന ചെറുപ്പക്കാരില് ഏറ്റവും ഉയരം കുറഞ്ഞ വ്യക്തിയാണ് ജ്യോതി.\nകൊമ്പന് മീശയിലും മുന്‍പില്\nജയ്പൂര് സ്വദേശി രാംസിംഗ് ചൗഹാന്റെ മീശയാണ് ഗിന്നസ് റെക്കോര്‍ഡില് ഇടം പിടിച്ച മറ്റൊരു ഇന്ത്യന് മഹാത്ഭുതം. 14 അടി നീളമാണ് ഇദ്ദേഹത്തിന്റെ മീശയ്ക്കുള്ളത്. 32 വര്‍ഷമായി ചൗഹാന് അദ്ദേഹത്തിന്റെ മീശ നീട്ടി വളര്‍ത്തുന്നു.\nസെല്‍ഫിയുടെ കാര്യത്തിലും മുന്നില്\nസെല്‍ഫി എടുക്കുന്ന കാര്യത്തില് നമ്മളാരും മോശക്കാരല്ല. എന്നാല് ഫെഡറല് ഇന്‍സ്റ്റിറ്റ്യൂട്ട് ഓഫ് സയന്‍സ് ആന്‍ഡ് ടെക്‌നോളജി കൊച്ചിയില് സംഘടിപ്പിച്ച സെല്‍ഫിയെടുക്കല് മഹാമഹത്തില് 1000 ഫ്രെയിമുകളാണ് ഒരു സമയം മിന്നിമറഞ്ഞത്.\nവിവാഹക്കാര്യത്തിലും നമ്മള് ഇന്ത്യക്കാര് അത്ര മോശമല്ല. 2004-ല് ലക്ഷ്മി മിത്തലിന്റെ മകളായ വാനിഷ മിത്തലിന്റേയും അമിത് ഭാട്ടിയയുടേയും വിവാഹത്തിനായി ചിലവാക്കിയത് 60 മില്ല്യണ് യു എസ് ഡോളറാണ്. ഇതാണ് ലോകത്തില് വച്ച് നടന്ന ഏറ്റവും വലിയ ചിലവേറിയ വിവാഹം.\nമൂക്ക് കൊണ്ട് ഗിന്നസ് ബുക്കില്\nനമ്മളെല്ലാം ചൈപ്പ് ചെയ്യുന്നത് കൈകൊണ്ടാണ്. എന്നാല് മൂക്ക് കൊണ്ട് ടൈപ്പ് ചെയ്ത് ലോക റെക്കോര്‍ഡിട്ടിരിക്കുകയാണ് ഖുര്‍ഷിദ് ഹുസ്സൈന് എന്ന ചെറുപ്പക്കാരന്. സെക്കന്റുകള്‍ക്കുള്ളില് 103 അക്ഷരങ്ങളാണ് ഇദ്ദേഹം ടൈപ്പ് ചെയ്തത്.\nസ്‌കേറ്റിംങ് ഇപ്പോഴത്തെ തലമുറയ്‌ക്കെല്ലാം പരിചയമുള്ള ഒരു വിനോദമാണ്. എന്നാല് അഞ്ച് വയസ്സുകാരിയായ ശ്രിയ രാകേഷ് ദേശപാണ്ഡേ 23 സെക്കന്റുകള്‍ക്കുള്ളില് 27 കാറുകള്‍ക്കടിയിലൂടെ സ്‌കേറ്റിംങ് നടത്തി നമ്മളെ അമ്പരപ്പിച്ചത്.\nകെട്ടിപ്പിടിക്കുന്ന കാര്യത്തിലും അത്ര മോശമല്ല നമ്മള് ഇന്ത്യക്കാര് എന്നു തെളിയിച്ചിരിക്കുകയാണ് ആന്ധ്രപ്രദേശുകാരനായ ജയസിംഹ രവിരാല. ഒരു മണിക്കൂറിനുള്ളില് 2439 പേരെ കെട്ടിപ്പിടിച്ചാണ് ഇദ്ദേഹം റെക്കോര്‍ഡ് സൃഷ്ടിച്ചത്.\nലോകത്തില് വച്ചേറ്റവും ചെറിയ പശുവിനുള്ള ഗിന്നസ് റെക്കോര്‍ഡും സ്വന്തമാക്കിയത് കേരള സ്വദേശിയായ ആറ് വയസ്സുകാരനായ മാണിക്യമാണ്.\nനൃത്തത്തിന്റെ കാര്യത്തിലും തോല്‍പ്പിക്കാനാവില്ല\n123 മണിക്കൂറും 15 മിനിട്ടും നൃത്തം ചെയ്ത് റെക്കോര്‍ഡ് സൃഷ്ടിച്ചിരിക്കുകയാണ് കലാമണ്ഡലം ഹേമലത. കേരള സംഗീത നാടക അക്കാദമിയില് വെച്ചാണ് ഇവര് ഗിന്നസ് റെക്കോര്‍ഡിട്ടത്.\nRead more about: india record life ഇന്ത്യ ജീവിതം\n11 Unique Guinness World Records You Won’t Believe Belong To Indians\nIndians are second to none inalot of fields, be it technology, medicine, sports or business. You name it, and we’ve done it. The same goes for holding unique Guinness World Records.


ഇന്ത്യക്ക് സ്വാതന്ത്ര്യം കിട്ടിയതുപോലും അറിയാത്തവരാണ് അവിടുള്ളത്; വയനാട്ടുകാരെ പരിഹസിച്ച് തുഷാർ വെള്ളാപ്പള്ളി |\nവയനാട്ടിലെ ജനങ്ങളെ പരിഹസിച്ച് എൻ ഡി എ സ്ഥാനാർഥി തുഷാർ വെള്ളാപ്പള്ളി. ഇന്ത്യക്ക് സ്വാതന്ത്ര്യം ലഭിച്ചത് പോലും അറിയാത്തവരാണ് വയനാട്ടിലുള്ളതെന്ന് തുഷാർ പറഞ്ഞു. കേരളത്തിൽ ഏറ്റവും പിന്നിൽ നിൽക്കുന്ന ജില്ലയാണ് വയനാട്. ഇടതും വലതും മാറി മാറി ഭരിച്ചിട്ടും വയനാടിന്റെ അവസ്ഥ ദയനീയമാണെന്നും തുഷാർ പറഞ്ഞു\nവിശ്വാസം വയനാട് മണ്ഡലത്തിൽ വലിൊരു ഘടകമാണ്. വയനാടിനെ കുറിച്ച് അമിത് ഷാ പറഞ്ഞ കാര്യങ്ങൾ വളച്ചൊടിച്ചതാണെന്നും തുഷാർ പറഞ്ഞു. മാവോയിസ്റ്റ് ഭീഷണിയുള്ളതിനാൽ തനിക്ക് കേന്ദ്രം സുരക്ഷ ഏർപ്പെടുത്തിയേക്കുമെന്നും തുഷാർ വ്യക്തമാക്കി.\n← രാജ്യം ഭരിക്കുന്നത് ബ്രിട്ടീഷുകാരുടെ ചെരുപ്പു നക്കികൾ; വി എസ് അച്യുതാനന്ദൻ\nഭാര്യ ബിജെപി അംഗത്വം സ്വീകരിച്ചപ്പോൾ ജഡേജയുടെ അച്ഛനും സഹോദരിയും നേരെ പോയി കോൺഗ്രസിൽ ചേർന്നു →


സ്മാർട്ടായി ഒരു ചുവട് | Smart City Construction Works| Thiruvananthapuram\nസ്മാർട്ടായി ഒരു ചുവട്\nMar 6, 2019, 07:22 AM IST\nസ്മാർട്ട് സിറ്റിയുടെ ഭാഗമായ പദ്ധതികൾ തുടങ്ങി\nസ്മാര്‍ട്ട്‌സിറ്റി പദ്ധതിയുടെ ഉദ്ഘാടനച്ചടങ്ങില് ഇ- ഓട്ടോറിക്ഷ ഓടിക്കുന്ന മേയര് വി.കെ.പ്രശാന്ത്\nകാത്തിരിപ്പുകൾക്ക് വിരാമമിട്ട് സ്മാർട്ട് സിറ്റി പദ്ധതിയുടെ ഭാഗമായ നിർമാണ പ്രവർത്തനങ്ങൾക്ക് തുടക്കമായി. മൂന്നു പദ്ധതികളുടെ നിർമാണോദ്‌ഘാടനം മന്ത്രി എ.സി.മൊയ്തീൻ നിർവഹിച്ചു.\nആദ്യഘട്ടത്തിൽ കോട്ടയ്ക്കകം ശ്രീചിത്തിര തിരുനാൾ പാർക്ക്, ഗാന്ധിപാർക്ക്, ശ്രീകണ്‌ഠേശ്വരം പാർക്ക് എന്നിവിടങ്ങളിൽ ഓപ്പൺ ജിം ഒരുക്കും. അടുത്തിടെ നഗരസഭ നവീകരിച്ച പാർക്കുകളിലാണ് പുതിയ സംവിധാനങ്ങൾ ഒരുങ്ങുന്നത്. കുട്ടികൾക്കുള്ള കളിക്കോപ്പുകളും ഇതോടൊപ്പം സജ്ജീകരിക്കും. കുട്ടികളുടെ പാർക്കുകൾ നിലവിലെ പാർക്കുകളുടെ ഭാഗമായി മാറും. 40 ലക്ഷം രൂപ ചെലവിട്ടാണ് ഓപ്പൺ ജിം ഒരുക്കുന്നത്. കേന്ദ്രസഹായത്തോടെ നടപ്പാക്കുന്ന പദ്ധതിയിൽ കോർപ്പറേഷന്റെ ഭാഗമായ നിർമാണ പ്രവർത്തനങ്ങൾക്കാണ് ചൊവ്വാഴ്ച തുടക്കം കുറിച്ചത്.\nനഗരസഭാ വളപ്പ്, തമ്പാനൂർ കെ.എസ്.ആർ.ടി.സി. ടെർമിനൽ, ഗാന്ധിപാർക്ക് എന്നിവിടങ്ങളിൽ വിനോദസഞ്ചാര ഇൻഫർമേഷൻ കിയോസ്‌കുകളും സജ്ജീകരിക്കും. ജില്ലയിലെ വിനോദ സഞ്ചാരകേന്ദ്രങ്ങളെക്കുറിച്ചുള്ള പൂർണമായ വിവരങ്ങൾ ഇവിടെ ലഭിക്കും.\nബസ് ഷെൽട്ടറുകൾ, അങ്കണവാടികളുടെ നവീകരണം, ശുദ്ധജലവിതരണകേന്ദ്രങ്ങൾ, ശുചിമുറികൾ, വൈദ്യുത ഓട്ടോറിക്ഷകൾ എന്നിവയാണ് രണ്ടാംഘട്ടത്തിൽ പരിഗണിക്കുന്നത്. സ്മാർട്ട് റോഡുകൾ, ഗതാഗതനിയന്ത്രണ സംവിധാനം എന്നിവയെല്ലാം പദ്ധതിയുടെ രണ്ടാം ഘട്ടത്തിലുണ്ടാകും. നിയമം ലംഘിക്കുന്ന വാഹനങ്ങളുടെ നമ്പർ ചിത്രീകരിക്കാൻ കഴിയുന്ന അത്യാധുനിക ക്യാമറകൾ സ്ഥാപിക്കും. കോർപ്പറേഷൻ ഓഫീസിൽ കൺട്രോൾ റൂം ഒരുക്കും. ദൃശ്യങ്ങൾ പോലീസ്, മോട്ടോർവാഹനവകുപ്പ് ഉദ്യോഗസ്ഥർക്ക് കൈമാറും.\nപുത്തരിക്കണ്ടത്ത് ബഹുനില കാർ പാർക്കിങ്\nപുത്തരിക്കണ്ടത്ത് ബഹുനില കാർ പാർക്കിങ് സംവിധാനത്തിനും കല്ലിട്ടു. ഏഴ് നിലകളിലായി 210 കാറുകളും 240 ബൈക്കുകളും പാർക്ക് ചെയ്യാനുള്ള സൗകര്യമാണ് ഒരുക്കുന്നത്. അമൃത് പദ്ധതി പ്രകാരം നഗരസഭ നിർമിക്കുന്ന രണ്ടാമത്തെ മൾട്ടിലെവൽ കാർപാർക്കിങ് സംവിധാനമാണിത്. എം.ജി. റോഡിന് സമീപത്തും ചാല, കിഴക്കേക്കോട്ട പ്രദേശങ്ങളിലും പാർക്കിങ് സൗകര്യങ്ങൾ കുറവാണ്. എം.ജി. റോഡിന്റെ ഒരുവശത്താണ് പാർക്കിങ് സൗകര്യം നൽകിയിട്ടുള്ളത്. ഇത് അപര്യാപ്തമാണ്. മൾട്ടിലെവൽ പാർക്കിങ് സൗകര്യങ്ങളിലൂടെ ഈ പരിമിതി മറികടക്കാനാകും. പത്തുമാസത്തിനുള്ളിൽ നിർമാണം പൂർത്തിയാക്കും. പുത്തരിക്കണ്ടത്തെ കോർപ്പറേഷൻ പാർക്കിങ് ഗ്രൗണ്ടിലാണ് ഈ സംവിധാനം ഒരുക്കുക.\nനഗരസഭയുടെ ഹെൽത്ത് സെക്രട്ടേറിയറ്റ് സർക്കിൾ എച്ച്.ഐ. ഓഫീസും ഉദ്ഘാടനം ചെയ്തു. ആയുർവേദ ആശുപത്രിക്ക് സമീപത്താണ് പുതിയ ഓഫീസ്. നന്ദൻകോട് വാർഡിലെ മിനി മാർക്കറ്റ്, 200 പേർക്ക് ഇരിക്കാവുന്ന ഹാൾ, വാർഡ് കേന്ദ്രം, വയോജനകേന്ദ്രം എന്നിവയും ചൊവ്വാഴ്ച മേയർ വി.കെ. പ്രശാന്ത് ഉദ്ഘാടനം ചെയ്തു.\nഇലക്‌ട്രിക് ഓട്ടോയുടെ സാരഥിയായി മേയർ\nനഗരഭരണം മാത്രമല്ല ഓട്ടോയോടിക്കലും വഴങ്ങുമെന്ന് തെളിയിച്ച് മേയർ വി.കെ. പ്രശാന്ത്. സ്മാർട്ട് സിറ്റി പദ്ധതികളുടെ ഉദ്ഘാടനച്ചടങ്ങിലായിരുന്നു ഇത്. ഇലക്‌ട്രിക് വാഹനങ്ങളുമായി എത്തിയവർ മേയർക്ക് വാഹനം പരിചയപ്പെടുത്തുന്നതിനിടെ മേയർ വാഹനം സ്റ്റാർട്ട് ചെയ്യുകയായിരുന്നു. ആദ്യം ഇലക്‌ട്രിക് സ്‌കൂട്ടറാണ് ഓടിച്ചത്. അടുത്ത ഊഴം ഓട്ടോറിക്ഷയിലായിരുന്നു.\nകൗൺസിലർമാരും ഒപ്പം കൂടി. കന്നിയാത്രയാണെങ്കിലും ആത്മവിശ്വാസത്തോടെ മേയർ മുൻസീറ്റിൽ ഇരുന്നപ്പോൾ രണ്ടുംകൽപിച്ച് വനിതകൾ ഓട്ടോറിക്ഷയിൽ കയറി. നാലുയാത്രക്കാരുമായി മേയറുടെ ഓട്ടോറിക്ഷ മുന്നോട്ട്. മാസ്‌കറ്റ് ഹോട്ടലിന് മുന്നിൽ നിന്നു ക്ലിഫ് ഹൗസിലേക്കുള്ള വഴിയിൽ ഒന്നു ചുറ്റിക്കറങ്ങിയശേഷം തിരികെയെത്തി. മാസ്‌കറ്റ് ഹോട്ടൽ പോർച്ചിലേക്ക് മേയർ ഓട്ടോറിക്ഷ എത്തിക്കുമ്പോൾ നിറഞ്ഞ കൈയടിയായിരുന്നു.\nഭാവിയിലെ നഗരത്തിന്റെ യാത്രാമാർഗങ്ങളിലൊന്നായിരിക്കും ഇ-ഓട്ടോറിക്ഷകൾ. കൈനറ്റിക് കമ്പനിയുടെ റിക്ഷയാണ് ചൊവ്വാഴ്ച എത്തിച്ചത്. രണ്ട് മണിക്കൂർകൊണ്ട് ബാറ്ററി ഫുൾചാർജ്ജാകും. 70 കിലോമീറ്റർ ഓടിക്കാം. പരമാവധി വേഗപരിധി 35 കിലോമീറ്റർ. വില 1.67 ലക്ഷം. സ്മാർട്ട് സിറ്റിയുടെ ഭാഗമായി വിലയിൽ ഇളവുകളോടെയായിരിക്കും ഓട്ടോറിക്ഷ നഗരത്തിലെത്തുക.\nContent Works: Smart City Construction Works, Thiruvananthapuram\nകുട്ടികൾക്ക് അപകടഭീഷണിയും സൗകര്യങ്ങളുടെ അപര്യാപ്തതയും ഉള്ള സ്‌കൂളുകൾ-തിരുവനന്തപുരം ജില്ല


mbbs seat medical colleges: എംബിബിഎസ് സീറ്റ് വര്‍ധന; വിവാദ ഉത്തരവ് സര്‍ക്കാര് തിരുത്തി - mbbs seat for minority medical colleges, government changes their previous order | Samayam Malayalam\nmbbs seat for minority medical colleges, government changes their previous order\nSamayam Malayalam | Updated: 12 Jun 2019, 03:14:00 PM\nന്യൂനപക്ഷ പദവിയുള്ള മെഡിക്കല് കോളജുകളിൽ സീറ്റുകൾ കൂട്ടിക്കൊണ്ടാണ് സര്‍ക്കാര് ഉത്തരവ് തിരുത്തിയിരിക്കുന്നത്. ആദ്യ ഉത്തരവ് വൻ വിവാദമായിരുന്നതാണ്. ഇതേ തുടർന്നാണ് ഈ തിരുത്തല് ഇപ്പോള് നടത്തിയിരിക്കുന്നത്\nസീറ്റ് വർധന സംബന്ധിച്ചുള്ള വിവാദ ഉത്തരവ് സർക്കാർ തിരുത്തി\nസാമ്പത്തിക സംവരണം ഏർപ്പെടുത്തുന്നതിനായിട്ടായിരുന്നു സീറ്റുകൂട്ടിയിരുന്നത്\n10 ശതമാനം എംബിബിഎസ് സീറ്റ് കൂട്ടാനാണ് അനുമതി നൽകുകയുണ്ടായിരുന്നത്\nതിരുവനന്തപുരം: എംബിബിസ് സീറ്റ് വർധന സംബന്ധിച്ചുള്ള വിവാദ ഉത്തരവ് സർക്കാർ തിരുത്തി. ന്യൂനപക്ഷ പദവിയുള്ള മെഡിക്കല് കോളജുകളിൽ സീറ്റുകൾ കൂട്ടിക്കൊണ്ടാണ് സര്‍ക്കാര് ഉത്തരവ് തിരുത്തിയിരിക്കുന്നത്. ആദ്യ ഉത്തരവ് വൻ വിവാദമായിരുന്നതാണ്. ഇതേ തുടർന്നാണ് ഈ തിരുത്തല് ഇപ്പോള് നടത്തിയിരിക്കുന്നത്.\nസാമ്പത്തിക സംവരണം ഏർപ്പെടുത്തുന്നതിനായിട്ടായിരുന്നു സീറ്റുകൂട്ടിയിരുന്നത് . 10 ശതമാനം എംബിബിഎസ് സീറ്റ് കൂട്ടാനാണ് അനുമതി നൽകുകയുണ്ടായിരുന്നത്. സർക്കാർ കോളേജുകളോടൊപ്പം തന്നെ ന്യൂനപക്ഷപദവിയില്ലാത്ത സ്വാശ്രയ കോളേജുകളിലും സംവരണം ഏർപ്പെടുത്തിയതോടെ നടപടി വൻ വിവാദത്തിലാകുകയായിരുന്നു.\nന്യൂനപക്ഷ പദവിയുള്ള 10 മെഡിക്കൽ കോളേജുകളുടെ സീറ്റ് കൂട്ടുന്നതിൽ നിന്ന് ഒഴിവാക്കിയായിട്ടായിരുന്നു തീരുമാനം. മെഡിക്കൽ കൗൺസിലിന്‍റെ അംഗീകാരമില്ലാത്ത രണ്ട് മെഡിക്കൽ കോളേജുകൾക്ക് പോലും സീറ്റ് കൂട്ടാൻ അനുമതി നൽകിയതാണ്. അപ്പോഴാണ് ന്യൂനപക്ഷ പദവിയുള്ള കോളേജുകളെ ഒഴിവാക്കിയത്. ഇത് വൻ വിവാദത്തിന് വഴിവെച്ചു. എട്ട് സ്വാശ്രയ മെഡിക്കൽ കോളേജുകളിൽ സീറ്റുകളുടെ എണ്ണം 10% കൂട്ടുന്നതിന് പ്രിൻസിപ്പൽ സെക്രട്ടറിയുടെ ഉത്തരവ് ഇന്നലെ പുറത്തിറക്കി.\nന്യൂനപക്ഷ പദവിയുള്ള 10 മെഡിക്കൽ കോളേജുകൾ വലിയ പ്രതിഷേധമുന്നയിച്ച് രംഗത്തെത്തി. തങ്ങള്‍ക്കും 10 ശതമാനം അധികസീറ്റിന് അർഹതയുണ്ടെന്നുമാണ് ഈ കോളേജുകളുടെ അവകാശവാദം. സാമ്പത്തിക സംവരണത്തിന്‍റെ പേരിലുള്ള അധിക സീറ്റുകൾക്കുള്ള അർഹത ന്യൂനപക്ഷ കോളേജുകൾക്ക് നൽകാനാവില്ലെന്നുകാണിച്ചായിരുന്നു സർക്കാർ വാദിച്ചിരുന്നത്. ഇതിലാണ് ഇപ്പോള് തിരുത്തൽ വരുത്തിയിരിക്കുന്നത്.\nസംസ്ഥാന എൻജിനീയറിങ്ങ്/ആർക്കിടെക്ചർ/ഫാർമസി റാങ്ക്‌ലിസ്റ്റ് പ്രസിദ്ധീകരിച്ചു ആര്‍ട്ടിക്കിള് ഷോ\nഎംബിബിഎസ് സീറ്റ് വര്‍ധന minority medical colleges mbbs seat medical colleges MBBS seat government changes order\nWeb Title : mbbs seat for minority medical colleges, government changes their previous order


'Lindsay demanded wild sex', ലിന്റ്സെയ്ക്കിഷ്ടം മാരത്തോണ് രതി - Malayalam Filmibeat\n17 min ago റിമ കല്ലിങ്കലിന്റെ ഇരട്ട സഹോദരിയെ കണ്ടിട്ടുണ്ടോ? ഒരേ ലുക്കിലുള്ള നടിമാരുടെ ചിത്രം വൈറല്\n23 min ago മഹാലക്ഷ്മിയെ കാണാനെത്തിയ മഞ്ജുപിള്ളയും മകളും! ഇന്‍സ്റ്റഗ്രാം പോസ്റ്റ് വൈറലാവുന്നു!\n30 min ago കടലാസ് കത്തിച്ച് എല്ലാ പ്രശ്നങ്ങളും പരിഹരിച്ച് ഷെയ്ൻ! താരത്തിന്റെ വീഡിയോ വൈറലാകുന്നു\n44 min ago അഭിനയിക്കാനായി അന്നയാള് പൈസ ചോദിച്ചു! ഓഡിഷന് അനുഭവത്തെക്കുറിച്ച് ടൊവിനോ തോമസ്!\nലിന്റ്സെയ്ക്കിഷ്ടം മാരത്തോണ് രതി\n| Published: Friday, January 11, 2008, 13:54 [IST]\nലിന്റ്സെ ലോഹന്റെ പൂര്‍വകാമുകന്മാര് ഓരോരുത്തരായി അനുഭവങ്ങള് തുറന്നു പറയുന്നു. വെളുത്താലും തീരാത്ത ലിന്റ്സെയുടെ രതി ദാഹങ്ങള് കൊണ്ട് പൊറുതി മുട്ടിയാണ് കാമുകരൊന്നൊന്നായി ഈ 21കാരിയോട് വിടപറഞ്ഞതെന്ന് തെളിയുന്നു.\nലിന്റ്സെയുടെ മുന്‍കാമുകന് റിലെ ഗൈല്‍സാണ് ലിന്റ്സെയുമൊത്തുളള തന്റെ ലൈംഗികാനുഭവങ്ങള് പങ്കുവെയ്ക്കുന്നത്. കിടക്കയില് വന്യമായ കാമദാഹം പ്രകടിപ്പിക്കുന്ന ലിന്റ്സെയ്ക്ക് അതിരുകടന്ന കാമാസക്തിയാണെന്നും റിലെ സാക്ഷ്യപ്പെടുത്തുന്നു.\nഒരു ദിവസത്തോളം നീണ്ടു നിന്ന രതിമേളയും ഉണ്ടായിരുന്നത്രേ ഒരിക്കല്. തുടര്‍ച്ചയായി നാലു തവണ ബന്ധപ്പെട്ടു, ഒരു ദിവസം. ഏതാണ്ട് നാലു മണിക്കൂറോളം നീണ്ടു നിന്നു അത്. അടങ്ങാത്ത ദാഹമായിരുന്നു ലിന്റ്സെയ്ക്ക്. വീണ്ടും വീണ്ടും വേണമെന്ന് അവള് ആവര്‍ത്തിച്ച് ആവശ്യപ്പെട്ടു. ലിന്റ്സെയെ തൃപ്തിപ്പെടുത്താന് അധികം ആണുങ്ങള്‍ക്ക് കഴിയുമെന്ന് തോന്നുന്നില്ല. റിലെ തുറന്നു പറയുന്നു.\n"പരിചയപ്പെട്ട ആദ്യ ദിവസം തന്നെ സംഗതി കിടക്കയിലെത്തി. മുറിയില് കയറിയതും നിമിഷങ്ങള്‍ക്കകം ലിന്റ്സെ വിവസ്ത്രയായി. അല്‍പം അമ്പരന്നു ഞാന്"\n"വല്ലാത്ത ശരീരമാണ് ലിന്റ്സെയുടേത്. പിന്‍ഭാഗമൊക്കെ കട‍ഞ്ഞെടുത്തതു പോലെയാണ്. ആകാരവടിവില് അവളെ തോല്‍പിക്കാന് അധികം പേരില്ല. അണിവയറിന്റെ ഭംഗിയും വാക്കുകള്‍ക്കതീതം".\nലിന്റ്സെയെക്കുറിച്ചോര്‍ക്കുമ്പോള് ഇപ്പോഴും പഴയ കാമുകന് നൂറ് നാവു തന്നെ. ആര്‍ത്തിയോടെ നുണഞ്ഞ പച്ചക്കരിമ്പിന്റെ മധുരം ഇന്നും റെലെയുടെ നാവിലുണ്ട്.\nRead more about: കാമാസക്തി റിലെ ഗൈല് ലിന്റ്സെ ലോഹന് lindsay lohan marathon sex nymphomaniac riley giles wild\nStory first published: Friday, January 11, 2008, 13:54 [IST]


ഏതെങ്കിലും അമ്മയോ സഹോദരിയോ മർദനമേൽക്കേണ്ടി വന്നാൽ തവിയും കത്തിയും തൂമ്പയും ഉപയോഗിച്ച് തിരിച്ചാക്രമിക്കണം, അത് സ്ത്രീകളുടെ അവകാശമാണ്; കേന്ദ്ര സേനയ്ക്കെതിരെ ബംഗാൾ മുഖ്യമന്ത്രി\nഡൽഹി: കേന്ദ്ര സേനയ്ക്കെതിരെ ബംഗാൾ മുഖ്യമന്ത്രി മമത ബാനർജി നടത്തിയ പരാമർശത്തിൽ വിശദീകരണം തേടി തിരഞ്ഞെടുപ്പ് കമ്മിഷൻ. കേന്ദ്രസേനകൾ വോട്ടർമാരെ ഭീഷണിപ്പെടുത്തുന്നുവെന്നും സ്ത്രീകൾ സേനയെ തടയണമെന്നും തിരിച്ചടിക്കണമെന്നുമാണ് മമത പ്രസംഗിച്ചത്. മാർച്ച് 28നും ഏപ്രിൽ ഏഴിനും തിരഞ്ഞെടുപ്പ് പ്രചാരണത്തിൽ ഇക്കാര്യം പറഞ്ഞു.\nമമത ബാനർജി മാതൃക പെരുമാറ്റച്ചട്ടം നിരവധി തവണ ലംഘിച്ചുവെന്ന് തിരഞ്ഞെടുപ്പ് കമ്മിഷൻ പറഞ്ഞു. ശനിയാഴ്ച 11 മണിക്ക് മുൻപായി വിശദീകരണം നൽകാനാണ് മമതയോട് ആവശ്യപ്പെട്ടിരിക്കുന്നത്.\nവോട്ടുചെയ്യാനെത്തുന്ന സ്ത്രീകളെ ഭീഷണിപ്പെടുത്താൻ കേന്ദ്ര സേനയ്ക്ക് അധികാരം നൽകിയത് ആരാണെന്ന് മമത ചോദിച്ചു. 2016ലും 2019ലും ഇതു സംഭവിച്ചു. ആരുടെ നിർദേശപ്രകാരമാണ് കേന്ദ്രസേന പ്രവർത്തിക്കുന്നതെന്ന് തനിക്കറിയാം.\nജനങ്ങളെയും കുടുംബങ്ങളെയും സംരക്ഷിക്കേണ്ട ചുമതല തങ്ങൾക്കുണ്ട്. ഏതെങ്കിലും അമ്മയോ സഹോദരിയോ മർദനമേൽക്കേണ്ടി വന്നാൽ തവിയും കത്തിയും തൂമ്പയും ഉപയോഗിച്ച് തിരിച്ചാക്രമിക്കണം.\nഅത് സ്ത്രീകളുടെ അവകാശമാണ്. ഏതെങ്കിലും സ്ത്രീയെ വോട്ടു ചെയ്യാൻ അനുവദിച്ചില്ലെങ്കിൽ എല്ലാ സ്ത്രീകളും ചേർന്ന് പ്രക്ഷോഭം ആരംഭിക്കണമെന്നും മമത ആവശ്യപ്പെട്ടു. അതേസമയം, സിആർപിഎഫിനെക്കുറിച്ച് മമത നടത്തിയ പരാമർശം ഗുരുതരമാണെന്ന് തിരഞ്ഞെടുപ്പ് കമ്മിഷൻ വിലയിരുത്തി.


ശതകോടീശ്വരന്മാർ വിഴുങ്ങുന്ന ലോകം\nഒരു നേരത്തെ വിശപ്പടക്കാൻ വഴിയില്ലാതെ, ഒന്ന് കേറിക്കിടക്കാൻ ഇടമില്ലാതെ, ഉടുതുണിക്ക് മറുതുണിയില്ലാതെ ജനകോടികൾ പരക്കംപായുമ്പോൾ ലോകത്തിന്റെ സമ്പത്തുമുഴുവൻ ഒരുപിടി ശതകോടീശ്വരന്മാർ കൈയടക്കുന്നു.\nലോകമുതലാളിത്ത രാജ്യങ്ങളിലും ഇന്ത്യയിലും ഇത് തുടർച്ചയായ പ്രതിഭാസം. സ്വിറ്റ്‌സർലൻഡിലെ ദാവോസിൽ മുതലാളിത്തരാജ്യങ്ങളുടെ സാമ്പത്തികവേദി സമ്മേളനം ചേരുന്നതിനിടെ ഓക്‌സ്‌ഫാം തിങ്കളാഴ്ച പുറത്തുവിട്ട ‘ടൈം ടു കെയർ' റിപ്പോർട്ട് ഞെട്ടിപ്പിക്കുന്നതാണ്. കോർപറേറ്റ് കോടീശ്വരന്മാരുടെ ആസ്‌തി പലമടങ്ങ് വർധിച്ച് അസമത്വം അതിഭീകരമായി വളർന്നതായി റിപ്പോർട്ടിലെ കണക്കുകൾ വെളിപ്പെടുത്തുന്നു. ദാരിദ്ര്യനിർമാർജനത്തിനായി പ്രവർത്തിക്കുന്ന പത്തൊമ്പതോളം സംഘടനയുടെ കോൺഫെഡറേഷനാണ് ഓക്‌സ്‌ഫാം.\nലോക ജനസംഖ്യയുടെ 60 ശതമാനംവരുന്ന 460 കോടി ജനങ്ങളുടെ ആകെ സമ്പത്തിനേക്കാൾ ആസ്‌തി 2153 ശതകോടീശ്വരന്മാരുടെ പക്കലുണ്ട്. ഒരു പതിറ്റാണ്ടിനിടെ ലോകത്ത് ശതകോടീശ്വരന്മാരുടെ എണ്ണം ഇരട്ടിയായി. ഇന്ത്യയിലെ 63 ശതകോടീശ്വന്മാരുടെ ആകെ സമ്പത്ത് കേന്ദ്ര ബജറ്റ് തുകയേക്കാൾ കൂടുതൽ. രാജ്യത്തെ ഒരു ശതമാനം അതിസമ്പന്നരുടെ ആസ്‌തി ഇന്ത്യയിലെ ജനസംഖ്യയുടെ 70 ശതമാനംവരുന്ന 95.3 കോടി പാവപ്പെട്ടവരുടെ മൊത്തം ആസ്‌തിയുടെ നാലിരട്ടി വരും. ഇന്ത്യ ഏഴു പതിറ്റാണ്ടിനിടയിലെ ഏറ്റവും വലിയ സാമ്പത്തികത്തകർച്ച നേരിടുന്നതിനിടെയാണ് അതിസമ്പന്നരുടെ ആസ്‌തി അടിക്കടി വർധിക്കുന്നതെന്ന് പ്രത്യേകം കാണണം.\nകമ്പോളത്തിന്റെ 'സ്വയം നിയന്ത്രണ ശക്തിയിൽ’ അമിതമായ ആത്മവിശ്വാസം പ്രകടിപ്പിച്ച് എൺപതുകളുടെ തുടക്കംമുതൽ ശക്തിപ്പെട്ട നവലിബറൽ സാമ്പത്തികനയങ്ങളുടെ കനത്ത പരാജയമാണ് ഇപ്പോൾ ലോകം കാണുന്നത്. നവ ലിബറൽ സാമ്പത്തികനയങ്ങൾ ധനിക ദരിദ്ര രാജ്യങ്ങളിൽ അതിവേഗ സാമ്പത്തികവളർച്ച ഉണ്ടാക്കുമെന്നായിരുന്നു അവകാശവാദം. ആ വളർച്ചയുടെ നേട്ടം പാവപ്പെട്ടവരടക്കം എല്ലാവരിലേക്കും ഇറ്റിറ്റ് വീഴും, അങ്ങനെ എല്ലാവരുടെയും ജീവിതം മെച്ചപ്പെടും, സമ്പദ് വ്യവസ്ഥയാകെ മുന്നേറും എന്നൊക്കെ തുടർച്ചയായ വാദങ്ങളുണ്ടായി. സംഭവിച്ചത് ധനമൂലധനത്തിന്റെ ചൂതാട്ടം. ലാഭാർത്തിയുമായി കോർപറേറ്റ് ധനമൂലധനത്തിന്റെ പരക്കംപാച്ചിൽ. സമ്പദ് വ്യവസ്ഥയുടെ ഉൽപ്പാദനമേഖലകളാകെ തകർന്നു. ജനങ്ങളുടെ വരുമാനവും തൊഴിലും പോയി. വിലക്കയറ്റവും തൊഴിലില്ലായ്‌മയും വർധിച്ചു. ജനങ്ങളുടെ വാങ്ങൽക്കഴിവ് ചോർന്നു. വാങ്ങാൻ പൈസ ഇല്ലെങ്കിൽ കമ്പോളത്തിൽ എന്തുണ്ടായിട്ടും കാര്യമൊന്നുമില്ല. സാമ്പത്തികമാന്ദ്യം തുടർക്കഥയായി. ഇന്ത്യയിൽ മൂന്നു പതിറ്റാണ്ടോളമായി തുടരുന്ന നവലിബറൽ നയത്തിന്റെ കടുത്ത പരാജയമാണ് രാജ്യം അനുഭവിക്കുന്നത്. സാമ്പത്തികവളർച്ച വെറും നാലരശതമാനമായി ഇടിഞ്ഞു. തകർച്ചയുടെ അടിസ്ഥാന കാരണം ഈ നയംതന്നെ. നോട്ടു നിരോധവും ചരക്കു സേവന നികുതിയും ആക്കംകൂട്ടിയെന്നുമാത്രം.\nചുരുക്കിപ്പറഞ്ഞാൽ, ഇന്ത്യൻ സമ്പദ് വ്യവസ്ഥയടക്കം ആഗോള സമ്പദ് വ്യവസ്ഥയെയാകെ കോർപറേറ്റ് വമ്പന്മാർ നിയന്ത്രിക്കുന്ന സ്ഥിതിയായി. ലോകത്തിന്റെ മൂലധനമപ്പാടെ ഒഴുകുന്ന പണമായി ഈ വമ്പന്മാരിൽ കേന്ദ്രീകരിച്ചു. ജനകോടികൾ ഒന്നുമില്ലാത്തവരായി ചേരികളിലേക്ക് തള്ളപ്പെട്ടു. ആഗോളവൽക്കരണം ചേരികളുടെ ഒരു ഗ്രഹംതന്നെ സൃഷ്ടിച്ചെന്ന അമേരിക്കൻ സോഷ്യോളജിസ്റ്റ് പ്രൊഫ. വില്യം റോബിൻസണിന്റെ നിരീക്ഷണം ശ്രദ്ധേയമാണ്.\nലോകത്തെയും ഇന്ത്യയിലെയും ഇടതുപക്ഷക്കാരും കമ്യൂണിസ്റ്റുകാരും തുടക്കംമുതൽ നവലിബറൽ നയങ്ങൾക്കെതിരെ ശക്തമായി നിലകൊള്ളുകയും പോരാട്ടങ്ങൾ നടത്തുകയും ചെയ്‌തിട്ടുണ്ട്. അത് തുടരുന്നു. ഇതോടൊപ്പം, ഈ നയത്തിന്റെ നടത്തിപ്പുകാരിൽ പ്രമുഖ സ്ഥാനമുണ്ടായിരുന്ന ലോകബാങ്കിന്റെ വൈസ് പ്രസിഡന്റും അമേരിക്കയുടെ മുൻ പ്രസിഡന്റ് ബിൽ ക്ലിന്റന്റെ സാമ്പത്തിക ഉപദേശക സമിതി അധ്യക്ഷനുമായിരുന്ന ജോസഫ് സ്റ്റിഗ്ലിസിനെപ്പോലുള്ളവരും നയത്തിനെതിരെ രംഗത്ത് വന്നുവെന്നത് ശ്രദ്ധേയമാണ്. ഇന്ന് ആഗോളവൽക്കരണത്തിന്റെ ഏറ്റവും ശക്തനായ വിമർശകരിൽ ഒരാളാണ് അദ്ദേഹം. ആഗോളവൽക്കരണം ലോകത്തിലെ ദരിദ്രർക്കോ നമ്മുടെ പരിസ്ഥിതിക്കോ ലോക സമ്പദ് വ്യവസ്ഥയ്‌ക്കുതന്നെയോ ഒരു ഗുണവും ചെയ്യില്ലെന്ന് അദ്ദേഹം തുടർച്ചയായി പറയുന്നു. നവ ലിബറൽ നയങ്ങളുടെ അന്ത്യമായെന്നും അടുത്തിടെ സ്റ്റിഗ്ലിസ് ചൂണ്ടിക്കാട്ടി.\nസോവിയറ്റ് യൂണിയൻ തകർന്നതോടെ ‘ചരിത്രം അവസാനിച്ചു' എന്നെഴുതിയ അമേരിക്കയിലെ സാമൂഹ്യ ശാസ്ത്രജ്ഞനും സാമ്പത്തിക ശാസ്ത്രജ്ഞനുമായ ഫ്രാൻസിസ് ഫുക്കുയാമയും നിലപാട് മാറ്റി. സോവിയറ്റ് യൂണിയൻ തകർന്നപ്പോൾ ഇനി മുതലാളിത്തപാത മാത്രമെന്നായിരുന്നു അദ്ദേഹത്തിന്റെ നിരീക്ഷണം. അടുത്തിടെ ഒരു അഭിമുഖത്തിൽ സോഷ്യലിസത്തിന്റെ ഭാവിയെക്കുറിച്ച് അദ്ദേഹം പ്രതീക്ഷ പ്രകടിപ്പിച്ചു. ലോകമാകെ ഇപ്പോൾ, ആ തിരിച്ചറിവിലാണ്. സാമൂഹ്യനീതിക്കും സ്വാതന്ത്ര്യത്തിനും അവകാശങ്ങൾക്കും സമത്വത്തിനുംവേണ്ടിയുള്ള പ്രക്ഷോഭങ്ങൾ ശക്തിപ്പെടുത്തൽമാത്രമാണ് ജനവിരുദ്ധനയങ്ങൾ തിരുത്തിക്കാനുള്ള വഴിയെന്ന് ലോകജനത അറിയുന്നു. കുറെ രാജ്യങ്ങളിൽ ഈ നിലപാടുള്ള സർക്കാരുകൾ അധികാരത്തിലുണ്ട്. നാളെ മറ്റിടങ്ങളിലും അത് സംഭവിക്കുമെന്ന് പ്രതീക്ഷിക്കാം. നയപരമായ മാറ്റത്തിലൂടെമാത്രമേ അസമത്വം അവസാനിപ്പിക്കാനാകൂ.\nഇന്ത്യയിൽ ടിക് ടോക്കിന് പകരം ഷോർട്സുമായി യൂ ട്യൂബ്; ബീറ്റ പതിപ്പിന്റെ പരീക്ഷണം ഉടൻ\nഅപകടമുനമ്പിൽ കരുതലാകാൻ ‘ക്ലസ്റ്റര് കെയർ ’\nതിരുവനന്തപുരം സ്വര്‍ണക്കടത്ത് കേസ്; എന്‍ഐഎ കൊച്ചി യൂണിറ്റ് ഡിവൈഎസ്പിക്ക് അന്വേഷണ ചുമതല\n'ക്വോ വാഡിസ്, ഐഡ' ഉദ്ഘാടന ചിത്രം, ബുധനാഴ്ച രാജ്യാന്തര ചലച്ചിത്ര മേളക്ക് തുടക്കമാകും.\nഇന്ന് നാം അറിയണം ഹിരോഷിമാ ജനതയുടെ ശാപം പേറുന്ന ആ അജ്ഞാത ഘനിയെ കുറിച്ച്\nവിശാഖപട്ടണത്ത് ക്രെയിന് തകര്‍ന്നുവീണ് 11 പേര് മരിച്ചു\nരാജ്യത്തിന് പലതും അറിയണം’; യോഗിയുടെ പൊലീസിനെ വിറപ്പിച്ച മാധ്യമപ്രവർത്തക; ആരാണ് പ്രതിമ മിശ്ര?\nപ്രകോപനമായത് 'മനുഷ്യനാകണം' എന്ന ഗാനം കവി മുരുകൻ കാട്ടാക്കടയ്ക്ക് വധഭീഷണി;\nകാട്ടാൽ കുത്തരി തലസ്ഥാനത്തിന്റെ പൊന്നരിയാകും\nശാസ്ത്ര സാംസ്‌കാരികോൽസവം ജില്ലാ സമാപനം 8 മുതൽ 11 വരെ\nക്വറന്റീനിലായിരുന്ന ഒന്നരവയസുകാരിയെ പാമ്പ് കടിച്ചു; പരിശോധനയിൽ കോവിഡ് സ്ഥിരീകരിച്ചു\nസംസ്ഥാനത്ത് ഇന്ന് 1103 കൊവിഡ് സ്ഥിരീകരിച്ചു; 838 പേര്‍ക്ക് സമ്പര്‍ക്കത്തിലൂടെ രോഗം\nപരിശോധനയിൽ കുതിച്ച് കേരളം ; വ്യാഴാഴ്‌ച വരെ കേരളത്തിൽ ദശലക്ഷം പേരിൽ 17,431 എന്ന തോതിൽ പരിശോധന\nഇന്ന് കണ്ണൂർ ജില്ലയിൽ 62 പേർക്ക് രോഗം സ്ഥിരീകരിച്ചു.


വിമാനത്തില് യാത്ര ചെയ്യാന് പ്രത്യേക ഡ്രസ് കോഡ് വരുന്നു; സ്ത്രീകള് പെട്ടതു തന്നെ ! | Webdunia Malayalam\nതിയറ്ററുകളില് ഇ-ടിക്കറ്റിംഗ് ഏതാനും ദിവസങ്ങള്‍ക്കുള്ളില് നടപ്പില്‍വരും, സിനിമയിലെ സ്ത്രീ സുരക്ഷയ്ക്ക് ആവശ്യമായ നടപടികള് റിപ്പോര്‍ട്ട് ലഭിച്ചശേഷം കൈക്കൊളളും: മന്ത്രി ബാലന്\nപ്രസവശേഷം വയറിലെ പാടുകള് മാറുന്നില്ലേ? - മാര്‍ഗമുണ്ട്\nകുഞ്ഞിന് മുലയൂട്ടുമ്പോള് ഈ കാര്യങ്ങള് ശ്രദ്ധിക്കാറുണ്ടോ?\nഫുള് ടൈം മദ്യപാനി, സ്ത്രീ വിഷയത്തിലും അതീവ തല്പരന്; അതാണ് കുഞ്ചാക്കോ ബോബന് ! - സംവിധായകന്റെ വാക്കുകള് സത്യമോ ?\nഈ പൊടിക്കൈകള് മാത്രം മതി... അടുക്കളയിലെ ജോലി എളുപ്പവും രസകരവുമാക്കി മാറ്റാം !\nവിമാനയാത്ര ചെയ്യുമ്പോള് സ്ത്രീകള്‍ക്കും പുരുഷന്മാര്‍ക്കും പ്രത്യേക ഡ്രസ് കോഡ് നിര്‍ദ്ദേശിച്ച് സൌദി അറബ്യയുടെ എയര്‍ലൈനായ സൌദിയ. സ്ത്രീകള് കയ്യും കാലും പ്രദര്‍ശിപ്പിക്കുന്നതോ, കട്ടി കുറഞ്ഞതോ, ഇറുകിയതോ ആയ വസ്ത്രങ്ങള് ധരിക്കരുത്. അതേസമയം, പുരുഷന്മാര് ഷോര്‍ട്‌സ് ധരിച്ച് യാത്രചെയ്യുന്നതിനും വിലക്കുണ്ട്.\nസഹയാത്രികര്‍ക്ക് ബുദ്ധിമുട്ടും അസൌകര്യവുമുണ്ടാക്കുന്ന തരത്തിലുള്ള വസ്ത്രങ്ങള് ധരിക്കില്ലെന്ന് ഉറപ്പുവരുത്താനാണിത്. ഈ ഡ്രസ് കോഡ് അംഗീകരിക്കാത്ത യാത്രക്കാര്‍ക്ക് യാത്ര നിരസിക്കുന്നതായിരികുമെന്നും സൌദിയുടെ ഇത് സംബന്ധിച്ച സര്‍ക്കുലറില് പറയുന്നു.\nഎന്നാല് സൌദിയിലെ സ്ത്രീകള്‍ക്ക് ബിക്കിനി ധരിച്ച് ബീച്ചിലിരിക്കാന് കഴിയുന്ന ആഢംബര റിസോര്‍ട്ട് നിര്‍മ്മിക്കുമെന്ന് സൌദി കിരീടാവകാശി പ്രഖ്യാപിച്ചിരുന്നു. അതിനു ശേഷമാണ് ഇത്തരമൊരു നിര്‍ദ്ദേശമുണ്ടായിരിക്കുന്നത്.\nസൌദി വിമാന യാത്ര സ്ത്രീ വസ്ത്രം എയര്‍ലൈന് സൌദിയ Saudia Airlines Rules Dess Code\nവിദേശത്തു പോയി ജീവിതം ഹോമിക്കുന്ന പ്രവാസികള് തന്ന ഭിക്ഷയാണ് കേരളത്തിന്റെ പുരോഗതി! - കേരളം നമ്പര് വണ് ആകുന്നതെങ്ങനെ?\nരണ്ട് ദിവസമായി കേന്ദ്രത്തെ കേരളം ഞെട്ടിച്ചു കൊണ്ടിരിക്കുകയാണ്. കാരണ മറ്റൊന്നുമല്ല, ...\n‘ക്വിറ്റ് ഇന്ത്യാ സമരം പോലുള്ള ചരിത്ര സമരങ്ങളെക്കുറിച്ച് യുവതലമുറ അറിഞ്ഞിരിക്കണം’ - മോദിയുടെ പോസ്റ്റിന് ചുട്ട മറുപടി\nക്വിറ്റ് ഇന്ത്യാ സമരം പോലുള്ള ചരിത്ര സമരങ്ങളെക്കുറിച്ച് യുവതലമുറ അറിഞ്ഞിരിക്കേണ്ടത് ...\nഅച്ഛന് ജയിലില് വച്ച് മരിച്ചു, അമ്മ കഞ്ചാവ് കേസില് അകത്ത്; പ്രായപൂര്‍ത്തിയാകാത്ത പെണ്‍കുട്ടിയെ അവര് മാറിമാറി പീഡിപ്പിച്ചത് രണ്ട് വര്‍ഷം!\nപ്രായപൂർത്തിയാകാത്ത പെൺകുട്ടിയെ ലൈംഗികമായി പീഡിപ്പിച്ച കേസുമായി ബന്ധപ്പെട്ട കുട്ടിയുടെ ...\nചികിത്സ കിട്ടാതെ മരിച്ച മുരുകന്റെ കുടുംബത്തോട് കേരളത്തിന് വേണ്ടി മാപ്പുചോദിക്കുന്നു: മുഖ്യമന്ത്രി\nആശുപത്രികള് ചികിത്സ നിഷേധിച്ചതിനെ തുടര്‍ന്ന് മരണത്തിനു കീഴടങ്ങിയ തിരുനെല്‍വേലി സ്വദേശി ...